
ADICĂ VREI REVOLUȚIE? 


Nu trecuse decât o lună de când Ashley Spencer 
dăduse Super Încântătoarea ei Petrecere de 
Treisprezece Ani, iar Lauren Page încă se mai 
recupera după acea distracție în exces, ca să nu 
mai spunem că era foarte obosită după vacanța ei 
„relaxantă” petrecută în Alpii Italieni. Mama ei se 
hotărâse că vor face parte din clasa de elită 
internațională, aşa că îşi petrecuse toată vacanţa de 
iarnă târându-şi familia la o grămadă de baluri şi 
petreceri caritabile. 

Lauren se bucura să fie acasă în prima zi a 
semestrului doi. Însă dormise mai mult în 
dimineața aceea şi întârziase la întâlnirea cu 
celelalte Ashley — domnişoara Spencer însăşi, plus 
cele mai bune prietene ale ei, Ashley „A.A.” 
Alioto şi Ashley „Lili” Li - la cafeneaua Starbucks 
de pe Fillmore. De fapt, întârziase atât de tare încât 
celelalte fete îşi comandaseră deja câte un latte 
decofeinizat venti, fiecare pahar fiind acoperit cu o 
husă roz (desenată de Ashley şi lucrată de mână la 
o cooperativă a artizanilor din Ecuador), şi 
aşteptau cu toatele nerăbdătoare să urce dealul spre 
Şcoala Domnişoarei Gamble. 

Nu mai era timp ca Lauren să-şi comande ceva 
— nu că i-ar fi plăcut în mod special cafeaua 
decofeinizată cu lapte de soia. Nu despre asta era 
vorba. Dacă voia să facă parte din grupul Ashleys, 
trebuia să fie exact ca ele, până şi paharul trebuia 
să-l țină în mâna stângă, astfel încât să se vadă 
bine brăţara Cartier Love pe care Ashley o dăruise 
fiecăreia în timpul vacanței. 

— Era să nu vin la şcoală azi, le spuse Ashley, 
mergând înaintea lor pe stradă, fluturându-şi părul 
blond şi lucios prins într-o coadă simplă, înaltă. M- 
am distrat super tare cu Cooper ieri. Ştie cele mai 


grozave locuri din oraş. Am mâncat cea mai bună 
pizza, undeva prin North Beach. 

Cooper era noul prieten al lui Ashley. Trebuia să 
fie vreun moştenitor al unui magnat al 
transporturile navale, sau aşa ceva. Ashley tot 
spunea că are un iaht. 

— În North Beach? Lili strâmbă uşor din nasul 
ei micuţ. De când umbli tu prin North Beach, Ash? 

— Nu-ţi face griji, nu încerc să-ţi suflu titlul de 
regină a frumuseţii boeme, pufni Ashley. 

Lauren se abţinu să nu zâmbească. Lili nu avea 
nimic boem în ea, nici de departe. Părul e1 închis la 
culoare era mereu aranjat perfect. Uniforma de 
şcoală părea călcată la abur în fiecare seară, iar 
pantofii ei de lac Mary Jane de la Louboutin 
străluceau ca o oglindă bine şlefuită. 

— Fetelor, e prea devreme să vă certaţi, protestă 
A.A., care părea cu gândul în altă parte în 
dimineața asta. 

Cam visătoare — totuşi, se gândi Lauren. A.A. 
părea mereu că e cu capul în nori, fie şi numai 
pentru că era atât de înaltă. 

— Dar, Ash, ce-ai căutat în oraş? Am crezut că 
v-aţi dus în St. Barts, ca de obicei. 

— Nu, am rămas acasă tot timpul. Mama nu s-a 
simțit în stare să călătorească. Ashley ridică din 
umeri. Oricum, Max tot nu te bagă în seamă, Lil? 

Lili încuviinţă din cap, tristă. 

— Trebuie să fac ceva în privinţa asta, zise ea, 
ca pentru sine, încruntându-se în jos, la trotuar. Am 
auzit de la o verişoară care s-a transferat la Reed 
că Max credea că mă întâlnesc cu altcineva pe la 
spatele lui! Vă puteți închipui aşa ceva? 

Lui Lauren îi părea rău de ea. Lili chiar părea 
că-l place pe tipul ăsta, Max, deşi el mergea la 
Şcoala pregătitoare de arte Arthur Reed şi nu la 
Gregory Hall, precum ceilalți băieţi cu SdA-ul 
fetelor Ashley. 

Era suficient de greu să ieşi şi cu un tip de la 
Gregory Hall, îşi spuse Lauren, în special unul ca 


prietenul ei, Christian, care era ocupat în fiecare 
secundă cu antrenamentele cu echipa, sau aşa 
ceva. Dar să încerci o relaţie cu un tip care mergea 
la o şcoală ciudată — cineva ai cărui prieteni falşi şi 
dubioşi nici măcar nu te plăceau, cineva cu care 
părinții tăi ţi-au interzis să te mai întâlneşti 
vreodată — era mult prea greu. 

— Hei. Ashley se întoarse să-şi certe gaşca. Nici 
măcar n-am terminat ce-aveam de spus! Şi n-o să 
avem decât vreo cinci minute de petrecut pe bancă 
azi, pentru că Lauren a întârziat! 

— Scuze! strigă Lauren. 

Să stea pe banca de piatră de la intrarea în 
Şcoala Domnişoarei Gamble în fiecare dimineaţă 
era o tradiție importantă a grupului Ashleys. De pe 
tronul lor, aflat în apropierea scărilor de la intrare, 
cele trei Ashley judecau cum erau îmbrăcate 
celelalte fete care veneau grupuri, grupuri la 
şcoală. Era activitatea lor principală, care ajuta la 
strângerea legăturilor în gaşca lor, ca să nu mai 
spunem (după cum zicea Ashley) că făceau un bine 
public. Cum altfel ar putea afla elevele din cea mai 
exclusivistă şcoală particulară din oraş că nu ştiau 
cum să se îmbrace? 

Ashley începu să meargă mai repede, urcând la 
deal cu pantofii ei cu tocuri ucigător de înalte, iar 
Lauren se grăbi să ţină pasul cu ea, dorindu-și ca 
geanta ei să nu mai fie atât de grea. Geanta 
aprobată în acel moment de Ashley era Uptown 
sau Downtown, de la Yves Saint Laurent. Poşetele 
arătau super, dar nu prea erau practice pentru 
şcoală, pentru că niciuna nu putea fi pusă pe umăr. 
Ei bine, Lauren nu-şi putea periclita poziția de 
membră a grupului Ashleys, pe care o câştigase cu 
greu, luându-şi o altă geantă. Nu în acel moment, 
oricum, când încă mai avea de dus la capăt 
misiune secretă — să le detroneze pe cele trei 
Ashley. 

Anul trecut, cele trei Ashley nici măcar nu ştiau 
cum o cheamă: Lauren era una dintre fraierele 


invizibile la care nu se uita nimeni decât atunci 
când mai primea un premiu pentru învăţătură în 
ziua premierii Dar în vara de dinaintea clasei a 
şaptea, tatăl lui Lauren, care era specialist în 
calculatoare, dăduse lovitura pe internet, urcând 
familia lor în rândurile celor mega-bogaţi. Noua 
lor avere însemna că Lauren putea să se transforme 
din cap până-n picioare. Păr nou (fără exagerare, 
extensiile ei costaseră ceva cu patru zerouri la 
urmă), piele nouă (bronzată cu spray-ul în fiecare 
săptămână), un corp nou (datorită unui antrenor 
personal foarte exigent cum altfel puteai să scapi 
de grăsimea rămasă de când erai bebeluş?), o nouă 
garderobă (salut, Dior!) şi o cu totul altă atitudine. 

Era hotărâtă să-şi cheltuiască banii pentru a face 
bine (ca Bono) şi să schimbe lumea. Avea să 
înceapă cu clasa a şaptea (bunătatea începe de 
acasă, până la urmă), infiltrându-se printre cele trei 
Ashley. Până acum, reuşise să ajungă una dintre 
ele, convingându-le să se prefacă prietene cu ea 
pentru a putea juca într-un reality-show împreună. 
Emisiunea fusese anulată la jumătatea sezonului, 
însă, cumva, Lauren rămăsese în grupul lor fără ca 
să observe cineva că nu mai era nevoie să continue 
să se prefacă prietene. 

Odată ce Lauren ajunsese să le cunoască pe cele 
trei Ashley, totuşi, îşi dădu seama că existau fisuri 
în planul ei „sigur” de a le distruge din punct de 
vedere social. În primul rând, nu crezuse că o să le 
placă. Poate că cele trei Ashley se credeau 
şmechere şi superioare, dar puteau să fie şi haioase 
şi era distractiv să fii în preajma lor. Petrecerea- 
circ a lui Ashley fusese nemaipomenită, iar Lauren 
îşi dădu seama că nici măcar nu şi-ar fi cunoscut 
prietenul (şi nici nu ar fi avut ocazia să se împace 
cu el) dacă nu ar fi fost ele. 

— Poate că Lauren a ieşit cu Christian aseară, 
spuse Lili, aruncând o privire insolentă spre 
spatele subțire al lui Ashley. Nu eşti singura care 
are prieten, să ştii. 


— Nu, ăăă, doar am stat în casă... făcând 
diverse chestii, zise Lauren repede, înainte ca 
Ashley şi Lili să înceapă să se înţepe iar. 

— Adică, te-ai jucat de-a îmbrăcatul păpuşilor 
cu noua ta prietenă cea mai bună? 

Ashley intenţiona clar să o pedepsească pe 
Lauren pentru comiterea celei mai oribile crime 
din câte există: ajunsese după Ashley la Starbucks. 
Lui Ashley îi plăcea să-şi facă o intrare triumfală, 
iar gaşca ei, care o adora, trebuia să fie de faţă, să 
o aştepte. Ashley îi lăsa pe ceilalți să o aştepte, nu 
invers. 

Lui Lauren 1 se strânse stomacul de agitaţie. Era 
prima oară când Ashley făcea o observaţie legată 
de faptul că Lauren mai stătea şi cu Sadie Graham, 
fosta ei cea mai bună prietenă, care se întorsese din 
nou la Şcoala Domnişoarei Gamble semestrul 
trecut. 

— Apropo, care-i treaba cu fata aia? întrebă 
A.A., lingându-şi spuma din lapte de soia de pe 
buze. Acum o secundă era o nimeni, o ratată, iar în 
secunda următoare pozează şi face botic de parcă 
ar fi Vanessa Hudgens! Vineri, înainte să ieşim în 
pauză, am dat peste ea din greşeală pe hol şi s-a 
repezit în mine. De fapt, ceea ce mi-a spus mai 
exact a fost: „Vezi pe unde mergi, Yao Ming!” 

Nu se poate! exclamară Lili şi Ashley în cor, 
unite din pricina revoltei pe care o simțeau. 

Nimic nu le unea mai tare pe cele trei Ashley 
decât un atac din afară. 

— De unde are atâta tupeu? întrebă Lauren, la 
fel de enervată ca şi ele. 

De fapt, nu ştia dacă să râdă sau să plângă. Noua 
Sadie Graham era propria ei creație: Lauren 
avusese grijă de ea, o pieptănase, îi făcuse 
manichiura, îi smulsese sprâncenele, o cremuise, o 
îmbrăcase şi o încălțase — sau, cel puţin, 
supraveghease toate astea în timp ce erau făcute de 
cei mai scumpi stilişti din toată ţara. 


I se păruse atât de simplu: dacă Sadie Graham 
ajungea şi ea o Ashley, ele două puteau cauza 
certuri şi suspiciuni interne, reuşind să spargă 
gaşca. Atunci fetele de la Şcoala Domnişoarei 
Gamble aveau să fie eliberate pentru totdeauna de 
sub tirania clicii Ashleys, iar cele trei s-ar fi 
transformat în nişte fete obişnuite, care nu simțeau 
nevoia să stăpânească peste tot restul lumii. O 
clasă a şaptea fără bisericuțe! Cel puţin, aşa visase 
ea. 

Însă visul ăsta nu se realizase încă. Sigur, Sadie 
se transformase într-o clonă a lui Scarlett 
Johansson peste noapte. Însă noul ei aspect se pare 
că venea la pachet şi cu o nouă personalitate. 

Sadie pe care o ştia Lauren era o fată inteligentă, 
normală, cu picioarele pe pământ, care nu avusese 
nevoie decât să scape de ochelari şi de hainele sale 
lălâi. Poate că tot şamponul ăla franțuzesc şi 
îndreptatul cu placa îi afectaseră creierul, pentru 
că, începând de la petrecerea lui Ashley, Sadie 
începuse să se poarte ca o megalomană înnebunită 
după băieți. Ca să nu mai spunem de lipsa ei de 
recunoştinţă — trecuse o lună şi de-abia mai vorbea 
cu Lauren, chiar dacă, fără modificările ei aduse 
stilului lui Sadie, aceasta ar fi fost în continuare o 
elevă dintr-a şaptea non grata la Şcoala 
Domnişoarei Gamble. 

— Cum a îndrăznit să te facă un accident 
genetic? Ashley spumega. Înainte de petrecerea 
mea semăna cu o bufniță uitată în ploaie! ŞI nici 
acum nu arată mai bine, zău aşa. 

— Mai degrabă seamănă cu un cocker spaniel, 
pufni! A.A., legănându-şi poşeta YSL de parcă ar 
fi vrut s-o trântească cu ea la pământ pe Sadie 
Graham. Ca un King Charles pitic şi idiot, cu faţa 
aia umflată şi urechile căzute. 

— Sau aduce cu un raton, îşi exprimă Lili 
acordul. Mai ales cu tot rimelul ăla cu care se dă la 
greu. Crede că aşa se poartă, dar zău dacă nu 
seamănă cu un animal călcat de maşină. 


— Da, zise Lauren. Cu un sconcs. 

— Mai şi miroase urât, chicoti Ashley. Parfum 
ieftin, îmi miroase de aici. 

— Aşa-l, râse A.A., aruncându-şi cu uşurinţă 
paharul de cafea gol într-un coş de gunoi aflat 
destul de departe. 

Fațada din piatră acoperită de iederă a Şcolii 
Domnişoarei Gamble se înălța înaintea lor, de un 
gri pal în lumina tulbure a soarelui de iarnă. 

— Nu, mie chiar îmi miroase de aici. Pardon? 

Ashley se opri brusc din drum şi celelalte intrară 
cu toatele în ea, ca nişte maşinuţe din parcul de 
distracţii. 

— OMG! icni Lili. 

— Cred că glumeşti. 

A.A. Clătină din cap atât de tare că aproape îi 
scoase un ochi lui Lauren cu codițele ei. Lauren se 
uită peste capul lui Lili, ca să vadă care era 
problema. Era un afiş pe uşile duble, prin care se 
interziceau tocurile mai mari de şase centimetri, 
sau tricourile cu James Perse purtate pe sub 
puloverele în anchior stipulate în regulamentul 
şcolii? 

O, nu. Lauren văzu imediat despre ce era vorba 
Era ceva mult, mult mai rău. 

Banca Judecății — locul sfânt al găştii Ashleys 
rezervat numai pentru ele — era ocupată în 
momentul acela. Lauren clipi. Oare îi jucau ochii 
feste? Fata care purta o bluză albă cu volane şi 
fusta în carouri la uniformă, stilată, evazată, bătea 
darabana pe poşeta ei Marc Jacobs, bronz 
metalizat şi cu lanţ auriu, stătea cu picioarele 
întinse ca să lase să se vadă şosetele cadrilate 
lungi, gri cu negru, şi o pereche de botine până la 
glezne, super tari, de la Jimmy Choo chiar era 
Sadie Graham? 

Iar lângă ea, fata cu tunsoarea bob adorabilă ca a 
lui Katie Holmes, cu bretonul prins într-o bentiţă 
care sclipea... nu era Sheridan Riley? Adică cea 


care le imita tot timpul pe cele trei Ashley, 
linguşitoarea şi servila de Sheridan Riley? 

Semestrul trecut, bretonul lui Sheridan era încă 
mult prea scurt, iar poşeta pe care o purta era 
Fendi Spy, pentru că tot ce-şi dorea în viaţă era să 
fie o Ashley. Bine, sigur, poate că Sheridan îşi 
pusese o pereche de cizme până la genunchi la fel 
cum purtase Sadie în ultima săptămână de şcoală, 
iar Lauren îşi aminti că Sadie îi păstrase un loc 
lângă ea lui Sheridan la ora de Latină, dar nu 
acordase prea multă importanţii acestui fapt. 

Era clar însă că se luase o hotărâre în timpul 
vacanței. Părul lui Sheridan era acum de un blond 
argintiu strălucitor, iar poşeta care stătea lângă ea 
pe bancă, pe care o mângâia de parcă ar fi fost o 
pisică cu pedigriu, era ultima geantă voluminoasă 
pe care o scosese Louis Vuitton, cea care avea 
curele şi ornamente din piele roşie. Lauren înghiți 
în sec: mama ei încă era pe lista de aşteptare 
pentru geanta aia! Cum se poate?? De ce?? Şi ce 
făceau fetele alea aşezate pe bancă? 

Era ca o confruntare dintr-un western vechi. 
Sadie şi Sheridan se uitară spre cele trei Ashley şi 
apoi schimbară priviri pline de înţeles, de parcă ar 
fi spus începe lupta. Lili rămăsese cu gura căscată 
de uimire, iar A.A. bătea cu piciorul în pământ, 
iritată, însă nimeni nu spunea nimic. Niciodată în 
istoria Şcolii Domnişoarei Gamble nu se mai 
întâmplase aşa ceva, din câte îşi amintea Lauren. 
Nu se putea abţine să nu se înfioare. Ashley n-o să 
treacă niciodată cu vederea aşa ceva. O să se lase 
cu sânge! 

— Vă mulţumesc foarte mult că ne-aţi încălzit 
locul, doamnelor, zise Ashley, pe tonul ei cel mai 
sarcastic. Dar acum valea! A sosit atracția 
principală. S-a terminat încălzirea. 

Făcu un gest cu paharul de latte spre treptele 
şcolii. Dar Sheridan şi Sadie nu se mişcară din loc. 
Se uitară pur şi simplu una la cealaltă şi chicotiră. 


— Dacă vreţi locurile bune, ar fi cazul să veniţi 
mai devreme, zise Sadie, încrucişându-şi gleznele, 
relaxată. Acum nu mai e loc decât în picioare. 

— De fapt, ați arăta mult mai bine stând în 
picioare în spatele nostru, pufni Sheridan. Nu, 
chiar aşa! Vă potriviți atât de bine. Aţi fi perfecte 
pentru o trupă de acompaniament. 

Lauren simţi cum îi cade faţa. Aveau oare Sadie 
şi Sheridan idee măcar în ce se bagă? Cele trei 
Ashley nu puteau fi distruse decât subtil, prin 
manipulării din umbră. Nu se putea face asta prin 
revolta a două fete înainte de ore, într-o dimineaţă 
de luni. 

— Nu pot să cred că tocmai tu, dintre toate 
fetele, ai tupeu să ne critici pe noi, replică Ashley, 
deşi nu era clar dacă vorbea cu Sheridan sau cu 
Sadie. 

Îşi lăsă poşeta jos şi îşi puse mâinile pe şoldurile 
el înguste. 

— De ce? Sadie nu mai zâmbea acum. Pentru că 
tu crezi să sunteți mai presus de orice critică? 
Pentru că tu crezi că sunteţi singurele care aveţi 
idee despre stil? Pentru că tu crezi că banca asta e 
a ta? Singurele lucruri pe care le mai aveţi voi, 
fetelor, sunt poşetele care se purtau ieri şi perechile 
de colanți negri la fel. 

— Da, rânji Sheridan. 

E clar că 1 s-a urcat la cap, se gândi Lauren. 
Oare cum reuşise Sadie s-o convingă să facă asta? 

— Pantofii Mary Jane se purtau în clasa a şasea, 
continuă Sheridan. lar gemenele Olsen parcă au 
renunţat să se mai îmbrace la fel când aveau şase 
ani, nu? 

— Da, şi tot pe atunci au încetat să mai poarte 
codițe, zise Sadie şi se uită fix la A.A., care era 
prea revoltată ca să mai poată spune ceva. 

— Şi ojă roz asortată, oftă Sheridan. 

— Fată, dar ce spui de brăţara aia cu Love? Se 
purta vara trecută, zise Sadie, uitându-se 
dispreţuitor la Lauren. 

Un grup de fete care tocmai trecea pe lângă ele 
încetini pasul, ca să prindă cât mai mult din 
confruntarea dintre cele trei Ashley şi impostoarele 
alea. De obicei, toate fetele treceau pe lângă bancă 
în mare viteză, ca să evite pe cât posibil orice 
critică la modul cum erau îmbrăcate. Azi însă, 
nimeni nu părea că se grăbeşte. Jumătate din fetele 
de la Şcoala Domnişoarei Gamble se opriseră pe 
trepte, ascultând cu mare atenţie ce discutau ele. 

Lauren ştia că ar trebui să fie mulţumită de 
această întorsătură ciudată pe care o luaseră 
lucrurile. Până la urmă, la asta lucrase ea tot 
semestrul trecut — la căderea celor trei Ashley. Însă 
acum nu mai simţea decât indignare, şi pe bună 
dreptate. 

Sadie era un nimeni până să înceapă s-o ajute 
Lauren. lar Sheridan păruse întotdeauna perfect 
mulțumită să joace rolul de domnişoară de onoare, 
bucurându-se că cele trei Ashley o acceptau din 
când în când pe lângă ele. Însă acum cele două 
erau pe bancă, râzând tocmai de fetele pe care le 
imitaseră până atunci chiar şi semestrul trecut! Era 
tupeu, chiar aşa. Şi era pur şi simplu aiurea. 
Lauren nu se simțea mândră de Sadie, nici 
Sheridan nu-i era prea dragă în acel moment. Se 
simţea pur şi simplu incredibil de frustrată. Voise 
să le distrugă pe cele trei Ashley, da, însă nu ca să 
facă loc unei alte bisericuțe cu nasul pe sus. 

Se auzi clopoţelul pentru prima oră. 

— Pa, pa! Sadie îşi flutură degetele către cele 
trei Ashley. Aţi face bine să vă grăbiţi să intraţi la 
oră, ca nişte oițe asortate ce sunteți! Ia-ţi la 
revedere de la Gemenele Identice, Sher! 

Lauren se simțea încrâncenată. Ea fusese 
prietenă cu Sadie când nicio altă fată nu i-ar fi 
acordat o secundă din timpul ei preţios, mai ales 
Sheridan Riley. Planul ei fusese să o transforme pe 
Sadie într-un aliat, nu un inamic, şi cu siguranţă nu 
într-un monstru snob care era încă şi mai rău 
decât... ei bine, decât Ashley Spencer. 

Mai rău ca Ashley Spencer? Exista aşa ceva? 

2 
ASHLEY SUNĂ 
LA LINIA DRAGOSTEI, 
A.A. ÎNCHIDE TELEFONUL 


— A.A.! Aşteaptă-mă! 

A.A. aproape că n-o auzi pe Ashley. Încă se mai 
gândea la scena ciudată de la venire, de pe bancă, 
cu impertinentele alea de Sheridan Riley şi cum-o- 
chema-o Graham. Era cel mai ciudat lucru care se 
întâmplase într-o luni dimineața de când mama ei, 
fost model, o scuturase până o trezise într-o luni 
dimineață acum trei ani, ca să-i spună că o echipă 
de la Harper s Bajaar venea ca să facă o şedinţă 
foto la ea în dormitor. A.A. trebuise să se îmbrace 
cu uniforma de la şcoală în baie. Până să scoată ea 
capul pe uşă ca să arunce un ochi, dormitorul ei 
din apartamentul penthouse al hotelului Fairmont 
era plin ochi cu asistenții fotografului, stilişti, 
coafeze, modele, şi un câine Saint Bernard uriaş. 

— O să întârziem, îi zise ea lui Ashley, 
încercând să ignore că era trasă de mânecă. 

Domnul Carroll, singurul profesor de sex 
masculin al şcolii, se enerva tare dacă întârzia 
cineva şi un minut la ora de mate. Nu că ar fi 
contat. Lui Ashley nu-i păsa dacă întârzia la ore. 
Singurul lucru de care-i păsa, ştia A.A., era să fie 
regina albinelor la şcoală. Iar în dimineața aceea, 
un roi de albine ucigaşe încerca să preia puterea în 
stup. 

— Trebuie să discut cu tine ceva important, 
şopti Ashley încrâncenată, aşa că A.A. se lăsă trasă 
într-unul din alcovurile placate cu lemn de stejar 
din holul principal al Şcolii Domnişoarei Gamble. 

— Putem să vorbim despre asta la prânz, zise 
A.A. sprijinindu-se de marginea lucioasă a 
peretelui. Asta dacă nu cumva au pus mâna şi pe 
locurile noastre din sala de mese. 

— Cine? se încruntă Ashley. 

— Sheridan şi cum-o-cheamă aia. Ştii tu! 

— Ah, ele. Ashley se înnegri la faţă. 
Şobolancele alea de mall ar face bine să nu mai 
încerce iar vreo şmecherie ca aia. Dacă ele cred că 
e la fel de uşor să devii grupul alfa din şcoală ca şi 
cum ţi-ai lua o geantă nouă, se înşală amarnic. 
Clătină din cap, iar cerceii lungi peruvieni îi 
atinseră gulerul Peter Pan. Îşi cobori vocea. Nu-ţi 
face probleme, avem suficient timp să le 
dezumflăm roțile. Nu despre asta voiam să 
discutăm acum. E vorba de noi două. 

A.A. încercă să rămână calmă. Tocmai acum îşi 
găsise Ashley să recunoască tot? Cu două minute 
înainte să înceapă ora, voia să recunoască într-un 
final, după nu ştiu cât timp, despre cum se 
despărțise ea de Tri Fitzpatrick? Lui A.A. nu-i 
venea să creadă. O tot aşteptase pe Ashley să 
spună adevărul despre incidentul cu Tri şi să 
recunoască ceea ce A.A. ştia deja — că Tri îi dăduse 
papucii lui Ashley pentru că simţea ceva pentru 
AA. şi nu invers, aşa cum spusese Ashley tuturor. 

Ashley reuşise să acopere incidentul mai bine 
decât o făcea Jessica Simpson în reclama ei cu 
sticla de Proactiv, numai ca să nu meargă singură 
la petrecerea pentru Regina preadolescenților. 
Dacă Tri n-ar fi spus nimic, A.A. n-ar fi aflat 
adevărul. 

Odată, demult, crezuse că şi ea simte ceva 
pentru Tri — cu siguranţă se simţea rău ori de câte 
ori îl vedea împreună cu Ashley. După ce se 
sărutaseră la o petrecere, A.A. fusese sigură că vor 
rămâne împreună. În schimb, din pricina 
maşinaţiunilor lui Ashley, A.A. ajunsese să creadă 
că lui Tri nu-i place de ea, iar Tri presupusese la 
fel, aşa că ajunseseră să iasă cu alte persoane. 
Când Tri îi spusese adevărul într-un final, la 
petrecerea de ziua lui Ashley, A.A. fusese şocată. 
Prea şocată ca să-şi mai dea seama ce simte — dacă 
mai simţea ceva — pentru el. 

Mai important, nu se presupunea oare că Ashley 
era una dintre prietenele ei cele mai bune? 

— Ce e? o întrebă A.A. cu o voce plină de 
încordare. 

Vremea ca Ashley să-şi ceară scuze venise şi 
trecuse de mult. 

— E vorba de... un băiat, şopti Ashley. 

A.A. încuviinţă din cap, încercând să pară că nu 
e mare lucru. Nici nu era mare lucru, chiar aşa — 
nu acum, oricum. Ea şi Tri nu ieşeau împreună, dar 
nici dușmani nu erau. Erau amici care puteau să 
stea împreună, la fel cum fuseseră înainte să se işte 
nebunia. A.A. tot nu ştia dacă se simţea uşurată sau 
tristă în situaţia dată. 

Ashley arunca priviri în stânga şi în dreapta 
holului, 

— Fi bine, ce e? insistă A.A., nemaiputându-şi 
ascunde nerăbdarea o secundă în plus. 

— Bine, bine! acceptă Ashley. Să ştii că nu mi-e 
deloc uşor! 

— Ştiu. 

Lui A.A. aproape că-i părea rău pentru ea. Să-şi 
recunoască greşeala era cel mai greu lucru pentru 
Ashley. Dar A.A. se bucura că, într-un final, 
prietena ei urma să recunoască adevărul, măcar 
numai ca să rămână prietene. O vreme, A.A. se 
gândise foarte serios să o confrunte pe Ashley cu 
adevărul, dar A.A. ura scenele de orice fel. 

— Ştii că urăsc să cer sfatul cuiva când e vorba 
de băieți. Ashley îi aruncă un zâmbet timid. Mai 
ales deoarece Cooper e al doilea prieten al meu. 
Aşa că am deja multă experienţă. 

Oh. 

Despre asta voia Ashley să discute? 

Ar fi trebuit să ştie deja. Ashley nu avea de gând 
să spună cuiva despre cele întâmplate între ca şi 
Tri. Era vorba doar de Cooper, Cooper, Cooper. 
Ashley aproape că nu mai vorbea despre nimic 
altceva. 

— A-ha, făcu A.A., schimbându-și greutatea de 
pe un picior pe altul, enervată. 

— Doar că... Tu ştii mult mai multe despre 
sărutat decât mine. Nu te uita aşa la mine! Ăsta e 
adevărul. Tu eşti cea care mereu se sărută cu 
cineva la petreceri. 

A.A. clătină din cap, prea indignată ca să mai 
spună ceva. 

— Noi încă nu ne-am sărutat de-a binelea. 
Ashley continuă să vorbească, mângâindu-şi coada 
lungă, cu gândul în altă parte. Vreau să spun, să nu 
mă înţelegi greşit — ne-am sărutat. M-a sărutat de 
ziua mea. Dar nu ne-am sărutat, dacă înţelegi ce 
vreau să spun. 

Ce scârbos! Ultimul lucru pe care A.A. voia să-l 
audă erau confesiunile romantice ale lui Ashley. 

— Cooper tot îmi spune că n-are chef de o 
relaţie acum. Tu înţelegi ce vrea să zică? o întrebă 
Ashley, apropiindu-se de ea. Nu pricep limbajul 
băieţilor. 

— Nu ştiu. Poate vrea să spună că nu te place 
atât de mult, răspunse A.A.. Poate nu e sigur că 
vrea să fie cu tine. 

Ashley părea oripilată. 

— Bineînţeles că mă place de nu mai poate! 
Protestă ea. Nu e posibil să fie asta! 

— Bine atunci, oftă A.A., deja plictisită de 
conversaţia respectivă. 

Ce spunea mama ei mereu ca să justifice 
încheierea unei relaţii? 

— Poate că se teme de intimitate, sau aşa ceva. 

— Ce e de speriat în intimitatea cu mine? tună 
Ashley. 

Îşi puse o mână peste gură apoi şi se uită în 
stânga şi-n dreapta pe hol. Majoritatea fetelor se 
aflau în siguranţă, în clasele lor. 

— NIMIC, zise A.A., sperând că suna sinceră. 

— Deci, care-i problema cu el? întrebă Ashley, 
răsfrângându-şi bosumflată buza de jos, dată cu 
gloss, şi plângându-şi de milă. 


16 


— Unora dintre băieţi nu le place să grăbească 
lucrurile, îi sugeră A.A.. 

— Nu e ca şi cum l-aş grăbi eu, sau aşa ceva! 

— Sau poate că-i e teamă să se apropie de o 
fată. 

— Ar trebui să fie onorat că se poate apropia de 
mine! Altceva? 

— EFi bine, zise A.A., scormonindu-şi creierul. 
Poate că nu are experienţă deloc şi se teme că o să- 
l judeci. 

— Hei! Ştie că e primul băiat pe care l-am 
sărutat vreodată! 

— Sau poate că a trecut printr-o relație dificilă 
înainte. 

Aşa cum i-ai făcut tu zile negre lui Tri, vru A.A. 
să-l spună. Aşa cum nu l-ai lăsat tu să se despartă 
de tine. 

— E în cea mai bună relaţie pe care o va avea 
vreodată, o anunţă Ashley, clătinând din cap din 
pricina prostiei de care dădea dovadă Cooper. 

A.A. începea să se cam sature de discuţia asta. 
Tot ce spunea ea era respins din start de Ashley. 

— Uite ce e, vrei să te ajut, sau nu? o întrebă 
A.A. 

— Bineînţeles! Numai că tot ce ai sugerat tu 
până acum iese din discuţie. Tocmai de-aia e un 
mister şi pentru mine. Nu există niciun motiv logic 
pentru care Cooper să fie îngrijorat să aibă o 
relație cu mine. 

— Băieţii nu sunt mereu foarte logici, zise A.A.. 

Într-adevăr, aşa era. Cine ştie ce le trecea prin 
minţile lor stupide? 

— Domnişoarelor! 

Era domnişoara Moos, secretara şcolii cea prost 
îmbrăcată, al cărei permanent părea să fie o perucă 
cumpărată dintr-un magazin cu articole pentru 
Halloween. A.A. nu o auzise apropiindu-se de ele, 
poate pentru că domnişoara Moos purta mereu în 
şcoală papuci din fleece urâţi ca naiba. Astfel, îşi 

spuse A.A., putea să se strecoare peste tot fără 
zgomot, ca un şarpe, şi să sperie lumea. 

— Nu mai pierdeţi vremea pe hol! Aţi întârziat 
la oră. 

Domnişoara Moos avea dreptate: întârziaseră 
mai bine de cinci minute, ceea ce însemna că 
domnul Carroll o să facă de-a binelea spume la 
gură când vor intra la oră. Însă când A.A. şi Ashley 
împinseră uşa grea a clasei şi se grăbiră să se aşeze 
pe scaunele lor tapiţate cu piele din spatele clasei, 
A.A. aproape că nici nu-l văzu pe arțăgosul domn 
Carroll. Nu auzi prea bine bombănelile lui, nici 
când le atenţionă să ia loc şi să deschidă cartea la o 
anume pagină. Era prea ocupată să se uite fix la o 
hârtie aflată pe banca ei. 

— Ai văzut asta? şuieră Ashley, care era lângă 
ea. 

Primise şi ea un bilet. 

A.A. încuviinţă din cap. 

Era o listă, scrisă la calculator, cu un titlu 
misterios — „Lista S.”. A.A. îşi dădu seama dintr-o 
privire că era o listă cu ce se poartă şi ce nu în 
Şcoala Domnişoarei Gamble. 

Pe coloana cu „Aşa da” se aflau lucrurile 
evidente: blugii Ksubi, iPhone-urile, echipa de 
polo Juniori de la Gregory Hall. Lista cu „Aşa nu” 
nu era nici ea mare surpriză. Pe ea se aflau Hannah 
Montana, dieta cu pâine de alac şi orice vacanţă în 
statele din sudul Americii. 

Numai că lucrurile trecute la finalul listei o 
făcură pe A.A. să înţepenească. Pe ultimul rând 
scria: „Aşa da: Societatea Secretă S.”, iar pe 
coloana a doua, „Aşa nu: Cele trei Ashley (şi 
Lauren) ,,. 

Telefonul îi vibră, iar ea se uită la el pe sub 
bancă. Era un mesaj de la Ashley: ASHLEYS NU? 
DE CÂND? 

A.A. oftă. Ştia ea bine cine se afla în spatele 
aşa-numitei Societăți Secrete S.. Şi, chiar dacă nu-i 
păsa ei prea tare de statutul social atât de lăudat al 

celor trei Ashley, era supărată să vadă că erau 
provocate pe faţă de colegele lor. 

Erau cele trei Ashley o modă trecută, la fel ca 
rochiţele baby-doll, fără formă şi umflate? Chiar se 
terminase stăpânirea lor glorioasă peste Şcoala 
Domnişoarei Gamble? 

3 
MAX SE ÎNTOARCE 
LA NEGRU 


Toate cele trei Ashley — plus Lauren — erau 
revoltate. Nu vorbiră despre nimic altceva decât 
despre misterioasa Listă S. În pauza de prânz, 
trimițându-şi pe ascuns mesaje în timpul orelor de 
după-amiază cu întrebări indignate legate de aşa- 
numita Societate Secretă S.. Iar Lili li se alăturase 
— bineînţeles că da. Era o Ashley, în primul şi în 
primul rând. 

Deşi, în ultima vreme, lui Lili nu prea îi păsase 
de minunata reputație a grupului Ashleys. Sigur, 
uzurparea locului lor pe bancă de către 
impostoarele Sheridan Riley şi Sadie Graham îi 
întorcea stomacul pe dos. Iar lista „anonimă” cu 
Aşa da/Aşa nu era de-a dreptul enervantă. Însă în 
momentul acela avea mult mai multe pe cap — cum 
ar fi faptul că îi era dor de Max. 

De obicei, lui Lili îi plăcea la şcoală: lua numai 
note mari la toate materiile şi era regina încoronată 
a Consiliului de Onoare. Azi, însă, ziua trecea 
greu. În secunda în care se sună de ieşire, îşi luă 
repede la revedere de la prietenele ei, puse mâna 
pe geanta YSL, îşi strecură telefonul BlackBerry în 
buzunarul de la blazer şi se grăbi să iasă pe uşa din 
faţă a şcolii. 

Inima îi bătea cu putere în piept, la fel cum se 
întâmpla în fiecare zi când pleca de la şcoală. 
Pentru că, deşi ştia că lucrurile erau terminate între 
ea şi Max primul ei prieten adevărat — Lili tot mai 
spera, în adâncul inimii e1, că, atunci când ieşea pe 
treptele elegante de piatră ale Şcolii Domnişoarei 
Gamble, el o va aştepta afară. 

Copiii care mergeau la Reed Prep ieşeau mult 
mai devreme de la ore şi, cu mult timp în urmă, 
când încă mai erau împreună, Max obişnuia s-o 

aştepte după ore pe Lili ori de câte ori putea. 
Adică, oricând mama ei Nancy Khan cea feroce 
(care insistase să-i interzică să aibă un prieten 
imediat ce aflase de excursia mixtă în care Lili se 
dusese cu cortul) — nu o lua de la şcoală ca să o 
ducă la vreuna din multiplele activităţi extraşcolare 
pe care Lili le avea în program, pentru a-şi 
îmbogăţi bagajul de cunoştinţe. Pe atunci, Max 
stătea pe partea cealaltă a străzii, tot ridicându-şi 
skateboardul cu un picior, părând adorabil de 
şifonat şi de frumos. 

Copiii de la Reed Prep nu erau obligaţi să poarte 
uniformă, aşa că Max era de obicei îmbrăcat cu o 
pereche de blugi tociţi şi o jachetă kaki tip army, 
iar emblema roşie a genţii sale Chrome ca de 
poştaş strălucea în soare. După cum spunea 
Ashley, arăta ca un om al străzii ceea ce nu era 
deloc adevărat iar după A.A., părea un fel de fraier 
care se dădea mare cu skateboardul lui, ceea ce iar 
nu era deloc adevărat. Ce ştiau ele? 

Bineînţeles că-i preferau pe băieţii de la Şcoala 
pregătitoare Gregory Hall, care erau toți obsedaţi 
de sport. În Pacific Heights, toată lumea trebuia să 
se încadreze în acelaşi tipar: toţi se îmbrăcau la fel, 
toți arătau la fel, familiile lor erau membre ale 
aceloraşi cluburi. Exact cum spuseseră arivistele 
alea de dimineaţă: fetele Ashley trebuiau mereu să 
se asorteze una cu cealaltă. Ei bine, Lili se cam 
săturase să fie mereu la fel ca restul lumii. 

Râmase pe treptele de la intrare, uitându-se 
peste drum, sperând într-un mod absurd, chiar 
dacă trecuseră luni bune de când Max nu o mai 
aştepta după ore, în timp ce alte fete treceau pe 
lângă ea, fiecare din ele grăbindu-se spre şirul de 
BMW-uri şi SUV-uri Porsche care le aşteptau 
frumos aliniate, ca la paradă. Nu era niciun Max, 
bineînţeles. Nu mai fusese la ieşire de o grămadă 
de vreme. Lili se înfuriase când verişoara ei (o 
mare bârfitoare) îi povestise că prietenele alea 
slinoase ale lui îi spuseseră o groază de chestii 

nasoale despre ea, inclusiv că se întâlnea şi cu un 
tip de la Gregory Hall pe la spatele lui. Asta îi 
distrusese practic toată vacanţa de iarnă — nu se 
bucurase deloc aşa cum obişnuia să o facă atunci 
când vedea grămezile de cadouri de sub bradul de 
Crăciun. 

Cum putuse Max să creadă că-l înşală? Aşa se 
explica foarte bine de ce n-o băgase în seamă 
deloc la petrecerea lui Ashley. Nici măcar n-o 
crezuse că fusese pedepsită să stea în casă o 
săptămână. 

Mai rămase o vreme pe trepte, singură şi 
aproape plângând. De obicei, în fiecare luni, Lili 
era dusă cu maşina la Alliance Française pentru o 
oră de conversaţie avansată în franceză, iar acolo 
dădea în mod sigur peste Max — era singurul alt 
elev la ora lui Madame LeBrun. Însă Madame 
anulase toate şedinţele pentru două săptămâni 
pentru că se întorsese în Franţa ca să participe la 
nunta nepoatei sale. Brusc, apăruse o gaură imensă 
în programul de luni al lui Lili — nu era ora de 
franceză şi, din păcate, nu mai era nici Max. 

Mama ei trebuia să le ducă pe surorile sale 
gemene, Josephine şi Brennan, care erau mai mici 
decât ea, la psiholog, ca să dea testul de inteligenţă 
pentru preşcolari, aşa că în programul lui Lili 
apăruse o rară fereastră în care nu avea nimic de 
făcut. Nancy urma să o ia cu maşina din faţă de la 
Fillmore Starbucks peste o jumătate de oră. Lili se 
gândise să o roage pe vreuna din celelalte Ashley 
să-şi piardă timpul cu ea la cafenea, dar acum nu-şi 
mai dorea decât să stea singură. Toată discuția asta 
despre Societatea S. era doar atât, multă vorbă 
pentru nimic. Viaţa ei personală se dusese naibii, şi 
nimănui nu părea că-i pasă de asta! 

Lili începu să coboare dealul pe trotuarul 
mărginit de copaci, de-a lungul unui şir de conace 
victoriene elegante şi renovate. Poate că o să se 
ducă la Starbucks şi o să stea pe net să descopere 
informaţii pentru proiectul de la Biologie. Sau 

poate că o să mai citească un capitol de la ora 
suplimentară de Literatură engleză. Sau poate că o 
să bea doar o cafe mocha, pe care n-o putea bea 
când era cu celelalte fete, din moment ce toate 
trebuiau să comande băutura preferată a lui 
Ashley: cafeaua cu lapte de soia, care avea un gust 
de rahat super fierbinte, în umila ei opinie. 

Se gândi ce putea să aleagă şi hotărî că ceea ce 
i-ar fi plăcut cu adevărat era o plimbare pur şi 
simplu, fără un scop anume... una care ar putea să 
o ducă pe lângă un anumit restaurant aflat pe o 
străduță în spatele bulevardului Fillmore, unde 
Max şi prietenii lui îşi petreceau timpul liber. 
Chiar aşa, i-ar prinde bine puţin aer curat după ce 
stătuse atâtea ore închisă în sălile de clasă 
sufocante de la Şcoala Domnişoarei Gamble. 

Lili trecu repede de uşa de intrare în Starbucks 
şi îşi continuă drumul, încercând să se convingă 
singură că nu mergea decât la o plimbare 
nevinovată, că nu încerca disperată să dea de Max, 
ca o psihopată obsedată. Nu era nicio problemă să 
se plimbe câteva străzi mai încolo, nu? 

Deşi restaurantul se afla doar la vreo zece 
minute de mers de Starbucks, Lili simţea că intrase 
într-o lume cu totul diferită. Îşi amintea când 
fusese acolo ultima dată — acum mai bine de două 
luni, ceea ce 1 se părea mai degrabă o eternitate. 
Tot ce-şi dorise să facă era să petreacă ceva timp 
cu Max şi (dacă era să fie corectă cu ea însăşi) să-l 
impresioneze. Lili oftă, târşâindu-şi pantofii Mary 
Jane de bordura trotuarului. Ei bine, asta chiar nu 
mersese. 

Acceptase să se ducă într-o excursie cu cortul 
care se dovedise un adevărat coşmar, de la un urs 
care fusese cât pe ce să-i atace dar pe care nimeni 
altcineva nu-l văzuse — până la apa care le 
inundase cortul şi la mega-pedeapsa primită atunci 
când părinţii ei aflaseră despre excursie. Ca să nu 
mai spunem că trebuise să-şi petreacă timpul cu 
ratatele alea de prietene ale lui care se îmbrăcau 

numai în negru şi care se purta urât cu ea, 
Cassandra şi Jezebel. 

Vorbind de lup... Când dădu colţul, Lili văzu cu 
coada ochiului ceva ce aducea îngrozitor de tare cu 
părul vopsit roşu al Cassandrei Allison. Tocmai 
intra în restaurant, cu râsetul ei oribil, ca un 
nechezat. Lili se cutremură şi, instinctiv, se 
ascunse în intrândul unui magazin. Firava şi 
plângăcioasa de Cassandra era o persoană pe care 
Lili nu-şi dorea să o mai vadă niciodată. 

De ce trebuia Max să aibă nişte prieteni atât de 
nesuferiţi? Nu părea să aibă nimic în comun cu ei. 
Max era prietenos şi dulce şi inteligent, în timp ce 
prietenii lui erau o grămadă de impostori 
enervanţi. Oare pentru că le plăcea tuturor acelaşi 
gen de muzică? Ce fel de prietenie era asta? Apoi 
se întrebă dacă nu cumva ea era prietenă cu 
celelalte fete Ashley pentru că le plăcea acelaşi gen 
de haine. 

Lili mai făcu câţiva paşi pe stradă, prefăcându- 
se că se uită în vitrinele magazinelor. Nu că ar fi 
vrut să cumpere ceva la reduceri din zona aceea, 
unde se aflau mai multe studiouri de tatuaje, 
buticuri care miroseau a beţişoare parfumate unde 
se vindeau tricouri cu frunza de marijuana pe ele, 
şi magazine de costumaţii unde găseai peruci 
colorate şi ieftine care, dacă le purta, sigur îţi 
dădeau mâncărimi încă din primele cinci minute. 

Cu fiecare pas, apropiindu-se de restaurantul cu 
geamurile prăfuite şi tenda ruptă, inima începu să-i 
bată tare în piept, ca nebuna. Încercă ea să pară 
foarte relaxată când se strecură mai aproape de 
geam — ascunsă fiind, spera ea, de literele scorojite 
care formau numele restaurantului, lipite pe geam 
(se numea Garage — ceea ce 1 se părea a fi un nume 
suficient de potrivit) ca apoi să se oprească şi să 
arunce o privire printre ultimele două litere — un G 
şi un E. 

Max era acolo. 

Stătea într-unul din separeurile tapițate cu 
vinilin împreună cu prietenii lui Jason şi Quentin. 
Deşi era cu spatele la Lili, ea ştia că el e — îi putea 
recunoaşte şuviţele lipite ale părului său blond 
platinat dintr-o mie. Doar ce-i văzu ceafa şi Lili 
simţi cum 1 se înmoaie genunchii, ca unei proaste. 

Cassandra era aşezată în capul mesei, povestind 
ceva (foarte plictisitor probabil) şi trecându-şi 
degetele prin părul ei lânos. Jezebel, Prietena ei 
Pentru Totdeauna, stătea lipită de Jason şi se 
scobea în nasul ei cu piercing. Quentin, prietenul 
Cassandrei, stătea faţă în faţă cu Jezebel, uitându- 
se la ea cu expresia lui obişnuită, cu gura căscată şi 
privirea îngrămădită. Dar cine era lângă Max, cine 
se ridica de pe locul său ca să se ducă lângă 
Cassandra? Era greu de văzut, dar părea să fie... 
părea să fie... 

O fată. 

Cineva cu părul lung, super drept şi vopsit negru 
ca tuşul. Cineva înalt şi subțire, care purta colanţi 
cu dungi şi un pulover lung şi zdrenţăros, o curea 
neagră cu ţinte largă pe talia ei aproape inexistentă, 
ieşea din separeu şi stătea lipită de şold cu 
Cassandra. Cineva care îi trimitea un pupic lui 
Max şi îşi flutura degetele către el. Inima lui Lili 
se făcu mică, mică. 

Max se întoarse şi îi aruncă o privire sosiei în 
miniatură a lui Amy Winehouse. Lili ştia prea bine 
ce însemna privirea aia. Era privirea pe care 1-0 
arunca Max când erau împreună. Ce făcea? Îi 
trimitea şi el o bezea lui Amy? Nu! 

Lili era revoltată. Nu se despărțiseră decât de 
ieri (bine, acum o lună, dar totuşi!), iar Max îşi 
făcuse deja altă prietenă. Nu numai asta, dar 
alesese una care era total opusul lui Lili. Ea 
crezuse că drama petrecută între ei se datora doar 
unei oribile neînţelegeri, ceva ce se putea repara 
printr-o discuţie cinstită, faţă în faţă, imediat ce va 
apuca să spună povestea şi din punctul ei de 
vedere după ce se întorcea de la Aspen. Dar acum 

îşi dădea seama care era adevărul. Max voise să se 
despartă de ea, pentru că deja o avea pe Miss 
Rockeriţă în aşteptare. 

O lacrimă i se prelinse pe obraz. Îşi pierduse 
vremea, dorindu-și să se împace cu Max. El era 
printre ai lui acum, se distra. N-avea nevoie de 
Lili. Era clar că nici nu-i ducea lipsa. Totul se 
terminase. 

Apoi se întâmplă cel mai îngrozitor lucru cu 
putință. Cassandra se uită brusc spre geam şi... 
OMG! Probabil că o văzuse pe Lili, pentru că 
figura 1 se lumină într-un zâmbet răutăcios şi plin 
de încântare. Lili văzu cum Cassandra îi rosteşte 
numele, trăgând-o de braţ pe rockeriță şi arătând 
cu degetul spre ea. 

Lili o luă la fugă cât de repede putea pe tocurile 
alea periculoase. De ce pierduse atâta vreme în 
faţa geamului? Se făcuse cu totul de râs în faţa 
rataţilor de la Reed Prep. Şi probabil că întârziase 
şi la cafenea. Mama ei o să fie furioasă, mai ales 
pentru că Lili era practic în arest la domiciliu de la 
dezastruoasa excursie cu cortul în iad. 

— Lili! 

Aruncă o privire peste umăr. Max era în fața 
restaurantului, cu o mână ridicată în aer, de parcă 
ar fi vrut să oprească circulația. În niciun caz nu 
avea să se întoarcă acolo ca să fie umilită şi mai 
tare. Totul se terminase între ea şi Max, aşa că nu 
avea rost să mai discute cu el. 

— Lili! 

Îşi întoarse privirea de la el fără să-i răspundă, 
încercând să nu se clatine prea tare pe tocuri în 
timp ce fugea. Nu mai era nimic de discutat. Ceea 
ce văzuse la restaurant era mai mult decât clar. Tot 
ce trebuia ea să facă era să continue să se 
îndepărteze, pas cu pas. Tot ce trebuia ea să facă 
era să fugă cât mai departe. 

4 
NICIODATĂ NU E UŞOR 
SĂ-ȚI MUȚŢI CUIBUL 


— Am ajuns acasă! strigă Ashley, dar singurul 
răspuns pe care îl primi era de la majordomul care 
îi deschidea uşa. 

Paşii ei răsunară prin holul măreț de la intrare, 
placat în marmură, în timp ce se îndrepta spre 
camera de zi, locul unde avusese loc grandioasa ei 
intrare pe trapez cu o lună în urmă. Ashley oftă 
mulţumită, aducându-și aminte de triumful ei 
complet. Toată clasa a şaptea de la Şcoala 
Domnişoarei Gamble fusese impresionată până 
peste cap de extravaganta ei Super Petrecere de 
Treisprezece Ani. 

Însă acum toată lumea era obsedată de idioata 
ala de Societate Secretă S. şi de încă mai 
plictisitoarea Listă S.. Ashley ştia foarte bine de la 
ce venea acel S — de la o grămadă de scursuri! 

Însă nu puteai să învinovăţeşti toată lumea 
pentru că vorbea despre asta: nici măcar ea nu se 
putea gândi la nimic altceva. Ce tupeu pe Sadie 
Nimeni aia, să apară la şcoală cu şosete cadrilate şi 
botine! Ashley însăşi plănuise ca grupul ei să 
poarte exact acele lucruri, iar acum trebuia să 
găsească ceva nou. Nu se putea ca tocmai ele să se 
ia după altcineva când era vorba de modă. 

Ashley simţi cum se încruntă, cuprinsă dintr- 
odată de o stare de spirit neagră ca norii adunaţi 
deasupra golfului San Francisco — care se vedea pe 
geamurile de şase metri ai camerei de zi. De ce 
erau toţi ceilalți porniţi să strice viaţa perfectă a lui 
Ashley? Erau cu toţii atât de răutăcioşi şi geloşi. Ei 
bine, măcar acum venise acasă, unde erau toate 
numai bune. Adică, părinții ei devotați, personalul 
lor numeros şi minunatul ei căţel labradoodle, 
Prinţesa Dahlia von Fluffsterhaus. 

— Mami! ţipă Ashley, vocea ei auzindu-se cu 
ecou în camera imensă. Unde eşti? 

— E la etaj, domnişoară Ashley. Majordomul 
apăru în cadrul uşii, iar ultimele raze de soare de 
după-amiază îi sclipeau în părul argintiu. În 
camera dumneavoastră, cred. 

În camera ei? Ashley îşi luă poşeta Uptown şi se 
îndreaptă spre treptele largi care duceau la etaj. 
Spera că mama sa nu trecea printr-o fază de-a ei de 
genul hai-să-ne-donăm-toate-hainele-pentru-o- 
cauză-nobilă. 

Ultima oară când se întâmplase asta, Ashley 
venise acasă de la şcoală şi îşi găsise camera 
înţesată de saci de gunoi negri, plini ochi cu haine 
de care mama ei credea că nu mai are nevoie. 

Treziţi-vă! Când e vorba de haine, nu se pune 
problema de necesitate, e o chestie obligatorie — 
adică e obligatoriu să le ai. E vorba de libertatea de 
a alege. Libertate! Aşa e, se gândea Ashley, 
devenind din ce în ce mai indignată pe măsură ce 
urca treptele. Să ai un şifonier uriaş, în care poți 
intra, şi un dressing la fel de uriaş (plin cu toate 
brandurile la modă de pe planetă, 150 de perechi 
de pantofi, o poşetă pentru fiecare săptămână a 
anului şi o pădure de cuieraşe pentru accesorii) era 
dreptul ei personal, de americancă. 

Nu o deranja să mai dea din când în când 
vreunei fete în casă vreo haină de care se săturase, 
dar obiecta cu tărie când era vorba de raiduri prin 
colecţia ei personală ori de câte ori mama ei era 
apucată de o criză de vinovăţie liberală. Oare 
Matilda Spencer nu-şi dădea seama că Ashley era 
atacată în fiecare zi a vieţii ei de persoane care o 
urau, genul de oameni care ar fi murit numai ca s-o 
vadă două zile îmbrăcată la fel sau — chiar mai rău 
— cu accesoriile nepotrivite? 

Ashley urcă ultimele două trepte într-un singur 
pas uriaş. Un alt raid în spaţiul ei personal era 
chiar probabil: de când părinţii săi îi spuseseră că 
mama ei era însărcinată — ce scârbos! — cu un alt 

mini-Spencer nedorit de Ashley, Matilda se 
comportase de multe ori foarte ciudat. 

Numai în ultima săptămână Ashley o văzuse 
făcând următoarele: (1) plângând fără să se mai 
poată abţine la o reclamă TV cu căţei care alergau 
pe o pajişte plină cu flori; (2) mâncând îngheţată 
de vanilie nedegresată, neorganică, direct din 
caserolă; şi (3) stând în bucătărie şi făcând un 
album cu poze pentru Primul Trimestru al 
Bebeluşului împreună cu Maria, una dintre 
menajere, în vreme ce bunica stafidită a Mariei — 
adusă din San Salvador cu un avion privat, 
mulțumită tatălui lui Ashley — stătea într-un 
balansoar croşetând botoşei pentru bebeluş din 
fuioare de lână angora nereciclată. 

Toată lumea din casă o luase razna! Matilda 
probabil se afla la etaj acum, alegând unele dintre 
cele mai drăguţe haine ale lui Ashley ca să fie 
trimise celor nevoiaşi din toată America Centrală. 
Ei bine, şi Ashley avea nevoile ei — era ceva ce 
toată lumea din casă părea a fi uitat. 

— Nici măcar să nu te gândeşti... începu ea, 
năvălind pe uşile duble care dădeau în 
apartamentul ei de la etaj şi aproape împiedicându- 
se de Prinţesa Dahlia cea pufoasă, care era întinsă 
pe jos. 

Însă nu se aşteptase deloc să vadă ceea ce văzu. 
Uşile şifonierului ei erau închise, în siguranţă, şi 
nu se vedeau nici saci negri de gunoi pe jos, care 
să zacă pe covorul turcesc ţesut de mână ca nişte 
ciuperci putrezite. 

În schimb, erau două menajere, cu braţele pline 
de cearşafuri, şi Enrico cel astmatic, omul bun la 
toate în casă, care părea că dezmembrează patul ei 
antic cu baldachin. Mama ei, într-o ie umflată şi 
nişte blugi roşi pentru femei însărcinate (pentru că 
erau de pe vremea când era însărcinată cu Ashley), 
ținea o rolă de tapet pe perete, privind cu încântare 
imprimeurile cu fluturaşi. Îi redecora camera fără 

să discute cu ea şi să-i obţină permisiunea! Era 
chiar mai rău decât crezuse. 

— Scumpo! strigă Matilda, cu frumoşii ei ochi 
albaştri sclpind, cu părul ei blond şi lung liber pe 
umeri. Vino să vezi tapetul ăsta! Sunt aripi de 
fluturi pictate manual, ţesute din mătase şi stropite 
cu aur. Nu-i aşa că sunt minunate? 

— Mami, se plânse Ashley, aruncându-şi poşeta 
pe Jos, la câţiva centimetri de capul cârlonţat al 
căţelului ei. Nu vreau tapet nou. Şi în special nu 
vreau fluturi! E très juvenile. Dacă trebuie să 
refacem tapetul, mai degrabă aş vrea panourile 
alea chinezeşti de mătase de la Shanghai Tang. Ți- 
aduci aminte de ele? 

— O, draga mea! Matilda strânse tapetul şi făcu 
un pas spre ea, ocolind trusa lui Enrico, împrăştiată 
pe Jos. Poţi să ai tot ce-ţi doreşti. Doar ştii asta! 

— Bine, zise Ashley, zâmbind mândră de ea. 
Atunci poate că putem să luăm panouri asortate 
pentru pat şi unul din garderoburile alea lăcuite, cu 
mânere din aur. 

Una dintre menajere trecu repede pe lângă ea, 
ieşind din cameră cu una din cuverturile ei 
preferate din mătase. 

— Fi bine, nu sunt sigură în privinţa asta, zise 
Matilda, muşcându-şi buza. Chestia e că s-ar putea 
să nu ai suficient loc pentru pat şi pentru un 
garderob mare. De fapt, Enrico crede că nici măcar 
de pat nu ai loc suficient. 

Enrico bombăni când îşi auzi numele şi îşi 
înfipse răutăcios  şurubelnița într-unul din 
şuruburile care erau înfipte într-un stâlp al patului. 

— De ce nu? 

Ashley se uită în jurul ei în cameră. Poate că vor 
trebui să găsească un alt loc pentru televizorul cu 
ecran plat, sau să scape de comoda antică, sau să 
mute în şezlongul, dar era suficient spațiu acolo, 
chiar era. Dacă mama ar lăsa-o să scape de 
bancheta de la geam, aşa cum o ruga de /uni de 
zile... 

— Scumpo, te mutăm la etajul doi, îi explică 
Matilda, punând cu blândeţe o mână pe braţul lui 
Ashley. N-am discutat deja asta? 

— Nu, n-am discutat! ţipă Ashley. 

Să plece de la ea din cameră? Să se mute mai 
sus? Ce-i asta? Dahlia von Fluffsterhaus se trezi şi 
sări în picioare, ca apoi să vină împleticindu-se să 
se frece de gleznele lui Ashley. 

Ashley ignoră zâmbetul mieros al mamei sale. 
Lacrimile îi apărură în colțurile ochilor. 

— De ce nu mă trimiţi pur şi simplu să locuiesc 
cu mătuşa Agnes? întrebă ea, aducând-o în discuţie 
pe singura rudă în viaţă a familiei Spencer, o 
mătuşă rămasă nemăritată şi nebună care locuia la 
o fermă de oi din Vermont. 

Ashley o ridică în braţe pe Prinţesa Dahlia şi o 
strânse puternic în braţe. Dahlia se zbătu şi 
schelălăi în semn de protest, reuşind să scape şi să 
aterizeze pe podea. Super! Nici măcar propriul ei 
câine nu o dorea pe Ashley. 

— Ei acum, nu e cazul să faci o scenă. Matilda 
lăsă rola de tapet pe şezlong, iar cealaltă menajeră 
profită de ocazie să se furişeze afară din cameră, 
trăgând după ea cearşafurile egiptene de bumbac 
în patru sute de fire. Dacă te gândeşti mai bine, ai 
să-ți dai seama de ce facem asta. Camera ta e mai 
aproape de a noastră, aşa că e logic ca bebeluşul să 
doarmă aici. 

— De ce nu poți să transformi camera de 
muzică sau al doilea birou în camera bebeluşului? 
Şi ele sunt lipite de camera voastră. 

— Dar nu au lumina asta minunată şi nici baie 
proprie, îi explică Matilda. Asta e de departe cea 
mai frumoasă cameră de pe etajul ăsta. 

— Ştiu! Ashley făcu bot, aruncându-şi din 
picioare pantofii cu care mergea la şcoală şi 
sperând în sufletul ei ca bătrânul şi morocănosul 
Enrico să se împiedice de ei. Deci de ce trebuie să 
mă mut tocmai eu? 


31 


— Scumpo, spuse Matilda pe un ton rugător. 
Ştii că va trebui să mă trezesc în toiul nopţii ca să 
alăptez din două în două ore. Doar nu vrei să urc şi 
să cobor scările de fiecare dată, nu? 

Ashley îşi dădu ochii peste cap. 

— Dar angajezi o doică, şi ea o să se ocupe de 
chestiile astea de peste noapte! 

Să vadă ea ce replică mai avea Matilda la asta. 
Dar mama ei nu păru deloc pusă în încurcătură. 

— Chiar aşa, încuviinţă ea din cap. Va fi o doică 
aici care să mă ajute. Ăsta e un alt motiv pentru 
care avem nevoie de camera asta. Dressingul tău 
va fi camera ei de zi, unde se poate odihni sau 
poate citi când doarme copilul. E logic. 

— Nu, pentru mine nu e logic! 

Ashley era furioasă. Voia să se arunce pe Jos şi 
să plângă de furie. Acest frate-în-devenire deja îi 
distrugea viaţa! 

Și ştii cât de drăguță şi de primitoare este 
camera de oaspeţi. lar panourile chinezeşti de 
mătase de care spuneai vor arăta super drăguţ 
acolo. Am să trimit mâine după ele şi... 

Matilda încă vorbea, dar Ashley nu mai auzea 
nici un cuvânt. O mutau sus în minuscula cameră 
de oaspeţi? Nici măcar în camera principală de 
oaspeţi, care era rezervată pentru VIP-uri? Camera 
mică de oaspeţi era mică cu M mare! Şi era practic 
în pod. 

— ... nu e cu mult mai mică decât camera asta, 
să ştii, spunea Matilda. Sigur, nu are dressing şi va 
trebui să mergi pe hol la baie. Iar tavanul e un pic 
mai Jos şi nu e loc pentru o banchetă la geam... 

— Mamă, o întrerupse Ashley. Ai fi jalnică pe 
post de vânzătoare, ştii? Faci să sune totul mai rău, 
şi e deja suficient de rău. 

— Gata, gata, o certă Matilda, zâmbind. Ţine 
minte, oamenii din Japonia locuiesc în case mult 
mai MICI. 

— Super! ţipă Ashley. De ce nu-mi dai o saltea 
care se strânge şi o bucată de lemn pe post de 

pernă şi nu mă muţi într-un dulap? 

Mama ei nu înţelegea esențialul. Problema nu 
era camera de oaspeţi care era foarte mică, sau că 
era la alt etaj. Problema era că domeniul lui Ashley 
era aici, unde fusese dintotdeauna, toată viaţa ei, zi 
de zi. lar acum era dată afară de bebeluşul ăsta 
care venea pe lume. Era ca şi cum el ar fi fost 
primul pe podium, iar ea era trimisă pe locul doi, 
cu medalia de argint. Dacă era ceva pe lume ce 
Ashley ura mai tare, asta era să fie pe locul doi. 

Mai întâi fusese Societatea Secretă S., iar acum 
asta. Acum o lună, Ashley stăpânea lumea, 
coborând pe un trapez şi plecând în mare viteză pe 
un scuter Vespa alături de Cooper. Acum era dată 
la o parte de pe banca din faţa şcolii şi alungată din 
propriul ei dormitor. Era o persoană deposedată. 
Cum putea ea să-şi menţină statutul social de 
primă clasă când era aproape aruncată în stradă şi 
atacată din toate părţile? 

Ashley simţi o lacrimă cum i se prelinge pe 
obraz. Nu mai era viaţa pe care o ştia ea, nu mai 
era cum trebuie. Mai avea oare tot ce trebuia ca să 
rămână Ashley Spencer? 

5 
MISIUNEA TA, 
DACĂ ALEGI SĂ O ACCEPȚŢI 


Venise iar vremea aceea din an pe care Lauren 
nu o aştepta niciodată cu plăcere, dar anul acesta 
era diferit. Acum făcea parte din grupul Ashleys şi, 
oricât de multe societăţi secrete se formau în jurul 
lor, încercând să le fure tronul, acest moment din 
an era cel mai bun să fii o Ashley. Venise vremea 
pentru Congé. 

Sigur, putea să intre şi ea în Societatea Secretă 
S. — păreau la fel de pornite să le facă praf pe cele 
trei Ashley pe cât era şi ea, numai că motivele lor 
erau greşite. Sadie şi Sheridan voiau doar să le ia 
locul celor trei Ashley, în timp ce Lauren dorea 
ceva mai dramatic. Voia nu numai să le înlocuiască 
pe cele trei Ashley, ci până şi ideea de Ashleys — 
cum că anumite fete sunt mai egale decât altele — 
să fie distrasă complet. 

În plus, e mai bine să-ți ţii duşmanii mai 
aproape decât prietenii, se gândea Lauren. 
Membrele Societăţii S. erau nişte parvenite, iar 
Lauren voia să se mai simtă şi ea un pic bine 
făcând parte din clasa conducătoare. Măcar o dată 
în viaţă, nu putea să participe şi ea la Prezentarea 
de Modă Mamă-Fiică, unde cele trei Ashley 
fuseseră dintotdeauna vedetele pe podium, nu? 

În loc să stea în spate, să ciugulească dintr-o 
salată şi să-şi dorească să se termine odată. 

Şi, măcar o dată în viaţă, nu putea şi ea să fie în 
Comitetul pentru Congé? 

Congé era o tradiţie franceză adoptată la Şcoala 
Domnişoarei Gamble, o „zi liberă” în timpul 
semestrului doi care era o surpriză ţinută secretă 
față de toată şcoala. Încă din clasa a cincea, gaşca 
Ashleys condusese Comitetul pentru Congé, 
hotărând unde să meargă toată şcoala în ziua aceea 

liberă. Sigur, mai erau şi fete mai mari în acel 
comitet dar cele trei Ashley erau atât de obişnuite 
să dea ordine că întotdeauna ieşea ca ele. 

Lauren nu era sigură dacă ar face chiar asta... 
dar să fie în Comitet? Super tare. În fiecare an, 
cele trei Ashley nu numai că ştiau unde merge 
toată şcoala de Conge — mai erau şi singurele care 
ştiau când anume era. Toţi profesorii de la Şcoala 
Domnişoarei Gamble încercau să le ducă de nas pe 
eleve, dându-le o grămadă de teme şi amenințând 
cu teste îngrozitoare în ziua respectivă. Iar cele trei 
Ashley puteau scăpa de toată munca asta 
suplimentară, pentru că ştiau că e doar de faţadă. 
Pentru prima oară, Lauren avea să ştie şi ea totul. 
Fie şi numai pentru acest motiv, voia să rămână în 
grupul  Ashleys cel puţin până la finalul 
semestrului. 

Miercuri, la sfârşitul orelor, gaşca Ashleys se 
adună în biblioteca şcolii, ai cărei pereţi erau 
lambrisaţi cu lemn de stejar. Ultima oară când 
Lauren se aflase la o întrunire în camera asta 
fusese ca să o apere pe Ashley în fața Consiliului 
de Onoare. Reuşise atunci ce îşi propusese — o 
scăpase pe Ashley de suspendare şi îşi convinsese 
încăpăţânata „chentă” să invite toată clasa a şaptea 
la ziua ei de naştere. 

Acum, Lauren se aşeză pe unul dintre scaunele 
tapiţate cu piele neagră aflate în jurul uriaşei mese 
de lemn şi ridică privirea la imensul candelabru de 
deasupra, încercând să-şi ascundă un zâmbet. Cine 
ştie? Poate că va triumfa din nou. Tot ce trebuia să 
facă era să aibă o idee super pentru Congé, iar aşa 
va ajunge să conducă practic şcoala. Poate că 
atunci ea va fi cea care ia hotărârile, chiar şi 
printre cele trei Ashley. O să fie atât de zare, să ştie 
toate informaţiile din interior de data asta. 

— Unde e domnişoara Charm? se plânse 
Ashley, care fusese arțăgoasă toată săptămâna. 

Singurul lucru care părea să o mai înveselească 
era ploaia de dimineaţă, pentru că asta însemna că 

nimeni nu putea să stea pe banca de la intrarea în 
şcoală — chiar dacă insista că o să le dea jos pe 
Sheridan şi pe Sadie cu forţa de pe bancă dacă 
îndrăzneau iar să se aşeze pe ea. 

— Nu ştie că timpul nostru e prețios? 

— Mor de foame, se plânse şi A.A., împingând 
scaunul în spate ca să-şi poată întinde picioarele 
lungi. Ei, are cineva vreo idee? Lili? 

— Ce? 

Lili ridică privirea din BlackBerry-ul ei. Se tot 
încruntase la el de când ajunseseră la bibliotecă. 

— Ştii tu, idei? Pentru Congé? Ashley îşi aruncă 
nerăbdătoare coada pe spate. Sau trebuie să fac eu 
totul ca de obicei? 

— Bună ziua, fetelor! 

Domnişoara Charm, profesoara lor de Etichetă 
şi consilierul clasei a şaptea, intră în sală şi uşa 
grea se închise cu zgomot în spatele ei. Se opri o 
secundă ca să se privească în uşile de sticlă ale 
dulapurilor cu cărți, mângâindu-şi cu afecţiune 
cocul cărunt. Ashley îşi dădu ochii peste cap, iar 
Lauren încercă din răsputeri să nu chicotească. 

— Mă bucur să văd că ați venit la timp. Avem 
chestiuni importante de discutat! spuse domnişoara 
Charm veselă. 

Lauren se îndreptă de spate, simțind cum i se 
umple inima de nerăbdare, în timp ce A.A. pur şi 
simplu căscă. Celelalte două Ashley păreau la fel 
de plictisite. Lili îşi punea deoparte telefonul, cu o 
expresie nostalgică pe chipul ei drăguţ, iar Ashley 
se încrunta la domnişoara Charm, de parcă plănuia 
să o înlăture din şcoală şi să o exileze într-un azil 
de bătrâni aflat într-un alt stat. 

— Vin vremuri interesante. 

Domnişoara Charm dădu din cap, aşezându-se 
pe scaunul din capul mesei şi punând în faţa ei o 
agendă cu spirală de un roz prăfuit. Ashley avea 
dreptate, se gândi Lauren. Costumele alea gen 
imitație Chanel care-i plăceau domnişoarei Charm 
trebuiau să dispară. 


36 


— lar anul acesta va interveni o schimbare. 

— Schimbare? Lili ridică privirea. Ce vreți să 
spuneţi prin „schimbare”? 

— Da, chiar vor fetele dintr-a opta să participe 
cu noi anul ăsta la plănuirea evenimentului? 
întrebă A. A.. 

— Oh, nu, ştiţi doar că „senioarele” sunt prea 
ocupate cu pregătirea pentru înscrierea la liceu ca 
să se mai deranjeze cu astfel de nimicuri, le 
asigură domnişoara Charm. Însă, dragele mele, mă 
tem că toate lucrurile bune au un final. 

— Nu Congé! oftă A.A. care, cu puţin timp în 
urmă, tocmai îi mărturisise lui Lauren despre 
Congé că cra lucrul ei preferat la Şcoala 
Domnişoarei Gamble, mai ales de când la sala de 
mese nu se mai serveau macaroane cu brânză. 

— Ah, nu, o asigură domnişoara Charm, bătând 
darabana pe masă cu unghiile ei tăiate scurt. Nu-ţi 
face probleme din pricina asta. E vorba de micul 
nostru comitet. AĂăă, s-a sugerat că nu suntem 
suficient de deschise. 

— Ba suntem chiar foarte deschise! pă Ashley. 
Arătă cu degetul peste masă spre Lauren. Avem o 
nouă membră anul ăsta! Pe care noi am invitat-o! 
Chiar dacă nu e, ştiţi, o Ashley! 

Lauren se forţă să zâmbească. Spera că Ashley 
se referise la numele ei mic, nu la statutul ei în 
cadrul grupului. 

— Chiar dacă lucrurile sunt aşa, zise 
domnişoara Charm, ridicând o mână zbârcită, 
câteva alte eleve au făcut o petiție către directoare. 
Ele consideră, şi cu nu spun că au dreptate sau nu, 
că acest Comitet pentru Congé a fost — cum să mă 
exprim? — un domeniu exclusivist pentru prea 
multă vreme. 

— Bineînţeles că e exclusivist! se strâmbă 
Ashley. E logic! 

— Dacă lăsăm prea multă lume să participe la 
el, va fi mult mai greu să păstrăm secretul, sublinie 
Lauren. 

Abordând problema în mod practic, hotărî ea, 
avea mai multe şanse să o convingă pe profesoară 
chiar şi pe una aşa de superficială şi iraţională ca 
domnişoara Charm. 

— Am ajuns şi aşa la capacitate maximă, 
adăugă repede Lili. 

— Știu, ştiu. Domnişoara Charm închise ochii şi 
îşi împreună mâinile, de parcă avea de gând să le 
pună să se roage. Însă administraţia minunatei 
noastre şcoli consideră că e corect ca şi alte eleve 
să aibă un cuvânt de spus în plănuirea acestui 
eveniment. Aşa că de aceea am venit cu o 
propunere fezabilă. Decât să facem Comitetul 
pentru Conge mult prea mare şi imposibil de 
controlat admițând noi membre, am sugerat un 
compromis. Anul acesta urmează să fie două 
Comitete pentru Congé. 

— Poftim? Ashley era indignată. Două 
comitete? 

— Iar comitetul care vine cu cel mai bun plan 
pentru ziua respectivă va primi sarcina de a o 
organiza. Le vom dezvălui ambelor comitete 
săptămâna în care Congé va avea loc, dar nu şi 
ziua anume. Când planul vostru — sau celălalt plan 
— va fi acceptat, atunci am să dezvălui ziua 
comitetului câştigător, care va putea duce la 
îndeplinire planul. E totul clar? 

— E clar ca noaptea, bombăni A.A., smulgându- 
şi unul dintre elasticele cu care-şi prinsese o 
codiţă. Cum putem să facem planuri dacă nu ştim 
ziua? 

— Şi cum puteţi avea încredere în acest alt aşa- 
numit comitet că nu va spune nimic întregii şcoli? 
adăugă Lauren. 

Începuse să aibă sentimentul îngrozitor că ştia 
cine face parte din acel comitet rival. 

— Vă rog, fetelor, le imploră domnişoara 
Charm, părând foarte agitată. Vă pot spune chiar 
acum, cu toată încrederea, că ziua de Congé va fi 
între 10 şi 15 martie. Ca să avem timp să ne 

pregătim cu toţii, şefa acestui comitet trebuie să 
îmi prezinte planurile voastre până luna viitoare. 

— Adică eu, zise Ashley, uitându-se la Lili, care 
nu făcu decât să ridice din umeri. 

— Apoi eu voi discuta cu colegii mei profesori 
şi vom anunţa comitetului câştigător — şi numai 
comitetului câştigător — data exactă pentru Congé 
cu patruzeci şi opt de ore înainte. 

— Sună bine, zise Lili încrezătoare. 

Lauren auzise că de obicei Lili era cea care 
venea cu ideile pentru Conge în grupul Ashleys. 
Era mai organizată decât Ashley şi se putea 
concentra mai bine ca A.A.. Anul trecut, fusese 
ideea ei să rezerve o plimbare cu trenul cu aburi 
prin Napa Valley. 

— Dar de ce trebuie să avem competiţie? se 
plânse Ashley. 

— Gândiţi-vă că e o nouă provocare pentru voi! 
declară domnişoara Charm, zâmbind agitată. Sunt 
sigură că voi, fetelor, puteţi să-i faceți față. Am 
deplină încredere în voi. 

— E clar! zise Ashley, împingându-şi scaunul în 
spate, supărată. Bineînţeles că aveţi încredere în 
noi! Doar noi suntem profesioniste când e vorba de 
Congé. Apropo, cine formează acest nou comitet 
de amatoare? 

Domnişoara Charm îşi drese glasul şi deschise 
agenda cu spirală care se afla în faţa ei pe masă. 

— Cred că sunt cunoscutele sub numele de... 
ah, dai uite aici. Societatea Secretă S.. 

Ashley gemu. 

— Exact cum mă aşteptam. Ei bine, un singur 
lucru e sigur — noi o să câştigăm cu siguranță 
competiţia asta. Dacă despre idioatele alea e vorba, 
păi n-au nicio idee originală în cap. 

— Gata, gata, draga mea, zise domnişoara 
Charm cu gândul în altă parte, închizându-şi 
agenda şi ridicându-se greoi de pe scaunul masiv. 
Nu e nevoie să foloseşti un astfel de limbaj. Însă 

ţineţi minte — nu suflaţi o vorbă nimănui despre 
asta. 

Imediat ce profesoara ieşi din sală, Ashley nu 
mai păru să se simtă atât de sigură pe ea. 

— Nenorocitele alea... răbufni ea. Nu e vorba 
de nicio societate e doar Sheridan şi imitatoarea 
aia de Sally! 

— Sadie, o corectă A.A.. 

Lauren nu spuse nimic, se făcuse mică în scaun. 
Ultimul lucru de care avea nevoie acum era să facă 
cineva legătura dintre ea şi abominabila ei creație, 
Sadie Graham. 

— Nu contează! Cum au îndrăznit să intre cu 
forța la planurile noastre pentru Congé? 

— Deci avem competiție — las’ că le facem praf, 
o asigură Lili pe Ashley. 

Dar Lauren observă că până şi Lili părea un pic 
îngrijorată. 

— Tocmai mi-a venit o idee îngrozitoare, gemu 
A.A., lăsând capul pe spate, de disperare. Dacă nu 
câştigăm, o să fim la fel ca şi celelalte fete din 
şcoală. 

— Cu nu ştiu câți paşi în urmă cu moda şi 
jalnice? o întrebă Ashley. 

— Nu, adică n-o să aflăm din timp când e 
Congé! Va trebui să învăţăm pentru teste şi să 
facem toate testele suplimentare în săptămâna aia, 
pentru că n-o să ştim când anume e Congé. 

— Eu nu mai pot să fac nimic în plus față de cât 
fac deja, se plânse Lili, scoțându-şi BlackBerry-ul. 

— Puteţi să vă concentrați, vă rog? tună Ashley. 
Suntem în mijlocul unei crize, în caz că aţi uitat! 
Se întoarse către Lauren. E numai vina ta, apropo! 

— A mea? protestă Lauren. 

Cum de ştia Ashley? Bineînţeles că era vina ei. 
Ea cauzase dezastrul ăsta convingând-o pe Sadie 
Graham că putea fi la fel de şic şi de încrezătoare 
ca oricare dintre cele trei Ashley, fără să-şi dea 
seama că Sadie se va întoarce împotriva ei în 

secunda doi. Dar cum putuse Ashley să-i afle 
planul secret? 

— Tu ai fost cea care m-a convins să le invit de 
ziua mea pe nulităţile astea. Nu-i de mirare că 
acum se cred mari şi tari! o acuză Ashley. 

Lauren încercă să nu pară prea uşurată. Ashley 
făcea doar o scenă, ca de obicei. Nu ştia. Însă era 
foarte aproape de adevăr. Lauren trebuia să spună 
repede ceva ca să ducă discuţia pe altă cale. 

— Am o idee, spuse ea tare. 

— Ar fi bine să fie una bună, se răsti Ashley. 

— Mă gândeam la... mă gândeam că, zise 
Lauren, încercând să pară mai încrezătoare decât 
se simţea, aş putea să mă infiltrez în Societatea S.. 
Ştiţi doar, eu şi Sadie ne înţelegeam bine. Aş putea 
să încerc să aflu ce pun la cale. Aş putea fi un 
agent sub acoperire. 

— Ca Jennifer Garner în Alias. 

Lui Lili părea să-i placă ideea. 

— Alias n-a fost anulat, cumva? întrebă A.A.. 

— E exact ce-o să-i facem lui Lauren dacă 
misiunea asta nu-i reuşeşte, zise Ashley, 
aruncându-i lui Lauren un zâmbet de-a dreptul 
ameninţător. Uite care-i planul, Lauren, află ce 
face idiotul de Club S.. Dacă nu, poţi foarte bine 
să-ţi găseşti alte persoane cu care să stai la masă în 
pauză. 

— Nu vrea să spună asta, zise A. A.. 

Lauren încercă să râdă. 

— Taci! Voi două aţi face bine să veniţi cu nişte 
idei minunate pentru Congé. Calitatea vieții 
noastre la Școala Domnişoarei Gamble depinde de 
asta! Dacă nu câştigăm Congé, putem la fel de 
bine să renunţăm la şcoală. 

După această avertizare care le trezi la realitate, 
ieşiră pe rând din bibliotecă, în tăcere. Lauren era 
ultima. 

Spre deosebire de A.A., Lauren era foarte 
conştientă că Ashley nu glumea. Nu ştia cum o să 
facă, dar trebuia neapărat să se infiltreze în 

rândurile Societăţii Secrete S. ca să afle ce 
plănuiau să facă. Altfel, ea va fi eliminată — 
exclusă din grupul lui Ashley cu totul. Uite aşa se 
duceau pe apa sâmbetei planurile ei măreţe pentru 
semestrul ăsta. 

6 
TOTUL E NUMAI JOACĂ 
Şi DISTRACȚIE PÂNĂ 
CÂND CINEVA 
SE ÎNDRĂGOSTEȘTE 


A.A. îşi dorea să fie la fel de muncitoare ca Lili, 
însă când se terminau orele, ultimul lucru pe care 
voia să-l facă era să mai înveţe puţin. Simţea 
nevoia să se mai relaxeze, în special din pricina 
atâtor probleme legate de Conge şi de enervanta 
Societate Secretă S.. 

Şi mai trebuia să-şi petreacă timpul şi cu Tri. 

Acum că erau iar prieteni, A.A. şi Tri făcuseră 
un pact în săptămâna de după petrecerea lui 
Ashley, urmau să mai lase baltă jocurile pe 
calculator o vreme şi să se mai distreze cum se 
distrau înainte. 

„Cum se distrau înainte” era un alt mod de a 
spune, distracţiile copilăriei, iar asta ei îi convenea 
de minune. În anumite zile nu se grăbea deloc să 
devină adult. De fapt, chiar îi era dor de zilele în 
care putea să se joace pur şi simplu şi să meargă cu 
bicicleta cu Tri şi să nu... ei bine, să nu simtă 
NIMIC. 

Dacă simţeai lucruri nu făceai decât să-ţi 
complici viaţa, decise ea. Era clar că nu era de ea 
să-şi facă un prieten chiar în această perioadă din 
viaţă. Las-o pe Ashley să nu mai poată după 
Cooper, iar Lili n-are decât să plângă după Max, 
iar Lauren să viseze cu ochii deschişi ori de câte 
ori aude numele lui Christian. Cui îi pasă? Ea şi 
Tri erau amici, nimic mai mult, nimic mai puţin — 
şi exact asta îşi dorea şi ca. 

Se întâlniră în faţa hotelului Fairmont, unde 
locuiau amândoi, iar A.A. îşi încheie jacheta de 
nailon ca să se ferească de vânt, în timp ce-şi 
împingea bicicleta Raleigh. Tri făcea scheme în 

zona de parcare asistată, răsucindu-se pe o roată, 
ca un profesionist, pe bicicleta lui BMX verde 
neon. A.A. se urcă pe bicicletă şi îşi puse casca 
argintie pe care fratele ei vitreg, Ned, i-o flcuse 
cadou de ziua ei. 

— Era şi timpul! îi strigă Tri, punându-și şi el 
casca. Am îngheţat. Hai să mergem. 

Un zâmbet îi ilumina tot chipul şi era roşu în 
obraji din pricina frigului. 

A.A. se gândi că arăta mai bine ca niciodată, cu 
părul negru în ochi, chiar dacă apoi se certă 
singură că nu are de ce să mai observe astfel de 
chestii. 

— Ajung prima la vale pe Nob Hill! îi strigă ea, 
ieşind în stradă în mare viteză. 

Se întrecură la vale spre Chinatown, ferindu-se 
de tramvaie şi ocolind pietonii, iar apoi se 
întoarseră pentru o întrecere-maraton la deal. 
Uneori A.A. avea un mare avans; alteori Tri o 
depăşea de departe. 

Chiar dacă aerul era rece, soarele strălucea pe 
cer şi ziua era luminoasă. Nu trecu mult şi A.A. se 
simți încălzită şi obosită — dar la modul plăcut, aşa 
cum se simțea după un meci obositor de fotbal, 
când marcase vreo două goluri. Lauren tot vorbea 
despre sala de sport nemaipomenită pe care o 
construiseră părinții ei acasă, dar asta era ideea lui 
A.A. despre sport — să iasă la aer curat şi să alerge 
până ce ajungea să obosească. În după-amiaza asta 
se simțea fericită cum nu se mai simțise de multă 
vreme. Era super să-şi petreacă timpul cu Tri. 
Prietenia simplă era mult mai puțin stresantă decât 
să aibă un prieten adevărat. 

— Trebuie cumva să tragi un pui de somn? o 
tachină Tri, care o aşteptase la colțul dintre străzile 
Jackson şi Presidio, şi ochii lui de un albastru 
intens străluceau. Eşti gata să te dai bătută? 

— S-o crezi tu! A.A. nu prea mai avea aer. Îşi 
puse ambele picioare jos, încercând să-şi recapete 

suflul. Trebuia să tragă un pic de timp. Mi s-a 
desfăcut casca. Trebuie s-o prind la loc. 

— E veche replica asta. 

Tri îşi dădu ochii peste cap, deşi până şi el părea 
destul de obosit. A.A. îşi scoase casca şi îşi aranjă 
codiţele, strângându-le una în cealaltă ca să nu-i 
mai intre în ochi când mergea pe bicicletă. 

— A.A! Tri! Ashley apăru în fața uşii unui 
butic, făcându-le disperată cu mâna. Ce faceți voi 
doi aici? 

— Ce pare că facem? o întrebă Tri. 

Zâmbetul îi dispăruse de pe chip. 

Ashley îl ignoră. 

— A.A., ce ţi-ai făcut la păr? 

Tot îmi intră în gură, îi explică A.A.. 

Ashley ridică o sprânceană critică la ea. Ashley 
purta un pulover şic cu pantaloni strâmţi la glezne, 
iar părul ei era proaspăt aranjat cu fohnul şi lucios. 
A.A. se simţea o nespălată în comparaţie cu ea. 

— Pari un pic aiurea, să ştii. Cineva te-ar putea 
vedea! 

— Şi ce? intră A.A. în defensivă. 

— Cineva care face parte din Societatea S., de 
exemplu! Ashley bătu din picior în asfalt. Vrei să 
spună că una dintre Ashleys alerga pe aici după ore 
arătând ca o hipiotă — sau ca un băiat? 

Tri pufni nerăbdător. 

— Ce ţi-ai cumpărat? o întrebă A.A. repede. 

— Eu nu mi-am cumpărat nimic, se plânse 
Ashley. Le arătă o sacoşă mare şi albă plină de 
cumpărături, legată cu o fundă vernil. Mama e în 
magazin, zise ea, arătând cu capul peste umăr, 
cumpără chestu pentru ştii-tu-cine. 

— Cine? 

— Pentru bebeluş, şopti Ashley. Părea jenată ori 
de câte ori venea vorba despre asta. Nu ştiu de ce 
idiotul ăla mic nu poate să poarte hainele de când 
eram eu mică. Nici măcar nu s-a născut şi are deja 
mai multe haine şi jucării decât am avut eu 
vreodată! 


45 


— Tot ce se poate. 

— lar mama ştie că am nevoie de ceva nou de 
purtat pentru întâlnirea mea cu Cooper de sâmbătă 
seară. Ştie cât de importantă este relația asta pentru 
mine. 

— Oh. 

A.A. nu prea avea nimic de spus. Se simţea 
foarte aiurea. Una era să fie prietenă cu Ashley şi 
alta era să fie prietenă cu Tri, era ceva complet 
diferit şi altfel. Să stea împreună cu amândoi la un 
colţ de stradă, vorbind despre relații, nu făcea 
decât să-i aducă aminte că exista ceva nerezolvat 
între ei trei. Ceva legat de crete, săruturi şi 
minciuni. Cu alte cuvinte, ceva despre care A.A. 
chiar nu avea chef să discute în acea după-amiază. 

Pentru că tot ce-şi dorea ea azi era să meargă cu 
bicicleta şi să se distreze, nu să-şi bată capul cu 
chestii de adulţi cum ar fi săruturile şi despărțirile. 
Dar în faţa ei se afla Ashley şi lumea reală — sau 
versiunea lui Ashley despre lumea reală, oricum — 
gata să-i strice toată distracţia. 

— Hei, eu intru să-mi iau nişte apă. Tri se dădu 
Jos de pe bicicletă. Te uiţi şi la lucrurile mele, da? 

A.A. încuviinţă din cap, fericită că Tri nu mai 
aude discuţia dintre ea şi Ashley pentru o vreme. 
Toată situaţia asta era pur şi simplu mult prea 
ciudată. 

— Mama ta s-ar putea să te caute, îi sugeră ea 
lui Ashley. 

— Nici măcar nu mai ştie că exist, pufni Ashley. 
De ce — încerci să scapi de mine? 

— Nu — vreau să spun, ei bine... e un pic ciudat, 
nu! Să stai de vorbă cu mine şi cu Iri în acelaşi 
timp? Nu crezi? Având în vedere că voi doi v-aţi 
despărțit şi aşa mai departe. 

— Nu prea. Ashley făcu un gest din mână, de 
parcă nu i se părea nimic ciudat. Singurul lucru 
aiurea e felul în care stai tu tot timpul cu un băiat 
care nu te place. Ştiu,ştiu — ai să spui că nu sunteţi 
decât amici, că nu înseamnă nimic. Ei bine, 

probabil că ai dreptate. Nu înseamnă nimic pentru 
el. Asta e foarte clar. 

— Ce vrei să spui? 

A.A. se simţi cuprinsă de un val de enervare — 
ce voia Ashley să spună? Că ea, A.A., era atât de 
neatrăgătoare că Tri nu s-ar putea niciodată 
îndrăgosti de ea aşa cum se îndrăgostise de 
Ashley? Că lui A.A. îi plăcea de Tri, dar lui nu-i 
plăcea de ea? 

— Știi tu, zise Ashley vioaie. 

Tri venea spre ele încet, cu câte o sticlă de apă 
în fiecare mână. Părea la fel de fericit ca A.A. în 
acel moment, adică mai deloc. 

— Mai bine m-aş întoarce înapoi în magazin, 
spuse Ashley, înainte ca mama să cumpere câte o 
pijama oribilă pentru toată familia, asortată, cu 
iepuraşi pe ea. Distracţie plăcută! 

Însă distracţia era ultimul lucru la care se mai 
gândea A.A. acum. Îi stricase toată după-amiaza. 

7 

DOAR NU DEGEABA 

SE NUMESC SOCIETĂȚI 
SECRETE 


Era prea frig să stai afara într-o după-amiază 
rece în fața magazinului Nordstrom, dar Lauren nu 
avea de ales. Se oferise să se împrietenească cu 
groaznica de Sadie Graham. Adică, să se re- 
împrietenească. Nu era uşor. Sadie se întorsese cu 
totul împotriva ei după ce descoperise avantajele 
transformării sale. Fusese de acord să meargă 
împreună la cumpărături numai după ce Lauren îi 
garantase că Dex venea să le conducă acasă după 
aceea. 

Dex era şoferul arătos al lui Lauren şi un fel de 
substitut pentru un frate mai mare, ca să nu mai 
spunem că era protejatul inteligent al tatălui ei. 
Sadie era îndrăgostită de el până peste cap, Lauren 
ştia asta. Dex era acum singurul ei atu şi intenționa 
să se folosească de cartea asta — ăăă, de el. Dex ar 
fi îngrozit să afle, dar supraviețuirea ei în societate 
era în joc! 

Sadie voia să demonstreze ceva prin faptul că 
întârzia. Nu era nicio îndoială că ea şi Sheridan 
Riley aveau o întâlnire a propriului lor Comitet 
pentru Congé în acea după-amiază, după ore, 
încântate să afle că aveau ocazia să fie mai bune 
decât gaşca Ashley. Lauren tremura pe afară, 
nefericită, strângându-şi poşeta în braţe, dorindu-și 
să-şi fi luat mănuşile. Dacă ar fi avut curaj, ar fi 
intrat în magazin să-şi cumpere o pereche. Însă 
dacă nu ar fi fost afară când sosea Sadie, monstrul 
pe care-l crease cu mâna ei probabil că ar fi plecat. 
Singurele mănuşi de care avea nevoie Lauren 
acum erau unele foarte fine, cu care să poată 
manevra cu mare grijă situația în care se afla. 

Telefonul îi sună şi Lauren îl scoase din geantă. 
O suna cumva Sadie ca să anuleze întâlnirea lor? 
Nu, slavă Domnului. Era cineva mult mai bine- 
venit. 

— Christian! aproape că ţipă ea. 

— Hei! Care-i treaba? Am liber de la 
antrenament azi pentru că încă am umărul luxat. 

Christian se lovise la umăr săptămâna trecută în 
timpul unui meci, ceea ce însemna că nu mai 
putuseră să se întâlnească la patinoar în seara 
respectivă şi că probabil îşi vor petrece seara 
jucând Monopoly cu în mama lui şi cu tatăl său 
vitreg. Nu prea era o seară romantică în care se 
puteau ţine de mână, aşa cum sperase Lauren. 

— Deci, pe la ce oră vii la noi? întrebă 
Christian. 

— Oh! Nu ştiu. S-ar putea să întârzii. 

Lauren îi spuse că se întâlnea cu Sadie la 
Nordstrom şi că asta era mai degrabă o misiune de 
spion decât o ieşire la cumpărături. El păru mai 
degrabă uluit de toată chestia. 

— Trebuie să-i intru pe sub piele, încercă ea să-i 
explice. 

— Pentru că vrei să intri în Clubul S., sau cum s 
o numi? 

— Societatea Secretă S.. Nu, nu vreau să intru în 
rândul lor. Vrem să le distrugem. 

— Vrem? 

— Noi, cele din grupul Ashleys, bineînţeles. 

— Bineînţeles, bombăni el. Nu pot să ţin pasul 
cu politicile de la voi de la şcoală. Sau a devenit o 
religie? Când vorbeşti de Ashleys, mie îmi sună a 
cult religios. 

— Chiar este, într-un fel, râse ea. 

Ce enervant era că trebuia să stea afară să o 
aştepte pe Sadie în loc să meargă să mănânce un 
iaurt îngheţat cu Christian, sau să se plimbe prin 
mall. 

— Doar că eu nu mai apuc să te văd. Christian 
nu părea prea fericit. Când nu eşti cu cele trei 

Ashley ale tale, stai şi plănuieşti chestia aia numită 
Congé. 

— Congé! 

— lar acum mal ai şi o misiune secretă. Nu prea 
mai apucăm să ne petrecem timpul împreună. 

— Dar eu vreau asta — ştii că vreau! protestă 
Lauren. 

Cei veniți la cumpărături treceau pe lângă ea, 
grăbindu-se să intre pe uşile rotative de la 
Nordstrom. În mintea ei, o blestema pe Sadie cea 
Egoistă. 

— Numai că, acum, lucrurile au cam luat-o 
razna, continuă ea. Şi... a venit! Christian, îmi 
pare tare rău. Trebuie să închid. Am să încerc să 
ajung la tine cât mai repede posibil. 

— Bine, am să-ți păstrez Broadway-ul. Dar nu 
pot aştepta o eternitate, zise el, părând puțin 
deranjat, însă Lauren nu era sigură. 

Oricum, nu avea timp să se gândească mai bine 
la asta chiar acum, nu când Sadie se afla fix în fața 
ei. 

Era noua Sadie, cu nasul pe sus şi fără să 
zâmbească, uitându-se critic la Lauren cu lentilele 
ei de contact de un albastru ca gheața. Părul ei era 
de un blond auriu perfect, strălucitor şi lucios ca 
vopseaua. Şi chiar dacă era în uniforma ei de la 
Şcoala Domnişoarei Gamble, ca şi Lauren, arăta 
mult mai şic decât în acum câteva săptămâni. 

Probabil că ascultase sfatul lui Lauren şi îşi 
ajustase uniforma. Lauren trebuia să recunoască, 
hainele arătau chiar bine cu şosetele alea cadrilate, 
gri cu negru. Auzise deja la şcoală unele fete 
vorbind despre imaginea care purta „semnătura” 
lui Sadie. Ashley Spencer auzise şi ea asta şi zisese 
că la simpla alăturare a cuvintelor „Sadie” şi 
„semnătură” în aceeaşi propoziție îi venea să 
vomite. 

— Deci, spuse fosta ei prietenă, strâmbându-se 
la poşeta YSL a lui Lauren. N-am prea mult timp 

la dispoziţie, să ştii. Sunt foarte ocupată zilele 
astea. 

— Faceţi planul pentru Congé? 

Lauren încercă să pară relaxată. Intră după Sadie 
în magazin şi apoi o urmă pe scara rulantă, 
aşteptând un răspuns, dar Sadie părea că îşi 
pierduse brusc auzul. 

Căutară prin rafturile pline eu haine de la 7 for 
Mankind şi Juicy Couture, iar Sadie se plânse tot 
timpul. Prefera blugii de la J Brand, zise, şi 
pantalonii de trening de la Splendid, care se găseau 
numai la Barneys. Nu era de mirare că e atât de 
ocupată, se gândi Lauren: Sadie se pare că-şi 
petrecea tot timpul încercând să recupereze totul în 
materie de modă. Acum o lună nu ştia diferenţa 
dintre Anne Klein şi Calvin Klein. Credea că 
Dolce & Gabbana erau arome de îngheţată italiană. 

— Ai mare dreptate, oftă Lauren, căutând printr- 
o grămadă de pulovere din caşmir de la Juicy. 
Toate astea par cam ieşite din modă. 

— Nu ştiu ce să spun, pufni Sadie. Îmi place 
puloverul ăla gri. O să dea bine cu şosetele mele. 
Ele sunt „semnătura” mea, ştii. 

— Da? Pe Lauren o dureau muşchii feţei din 
pricina zâmbetului fals pe care se chinuia să-l 
afişeze. Lasă-mă să-l plătesc eu. Mă gândeam să- 
mi iau şi eu unul la fel, dar pe verde. 

— Bine, oftă Sadie, de parcă i-ar fi făcut lui 
Lauren o mare favoare că o lăsa să-i cumpere 
puloverul. 

Un pulover chiar foarte scump! Lauren alese 
două pulovere mărimea XS şi le puse sub braţ. 

— Vezi tu, în Societatea Secretă S., îi explică 
Sadie, nu credem că trebuie să ne îmbrăcăm la fel 
şi să avem poşete identice. Mi se pare de prost 
gust. 

— Hmm. 

Lauren spera că Sadie nu are cum s-o audă 
scrâşnind din dinţi. 


51 


— Aşa că fiecare are „semnătura” ei. Sadie 
ridică o pereche de pantaloni albi de la Nanette 
Lepore şi strâmbă din nas. Eu am şosetele, iar 
Sheridan are agrafele ei de păr, de exemplu. Cele 
care vor să devină membre trebuie să-şi creeze 
propria semnătură. De la asta vine litera S, să ştii. 

— Nu ştiam asta, zise Lauren. 

Pantaloni albi foarte largi aveau s-o facă pe 
Sadie să arate ca un frigider ambulant, şi Lauren 
nu se putea abține să nu spere că Sadie îşi va 
cumpăra o pereche. 

— De asemenea, acordăm prioritate fetelor al 
căror nume încep cu S, bineînţeles. Brusc, Regina 
Şosetelor Cadrilate devenise vorbăreaţă. Supriya 
Manapali e disperată să intre în rândul nostru. Azi 
e la cumpărături ca să-şi creeze imaginea ei 
distinctă. 

— E super. Lauren simţea că nu mai are de unde 
să vină cu replici prosteşti. Mergi vreodată la 
buticul ăla de pe strada Geary? E magazinul 
preferat de Ashleys. 

Figura lui Sadie se strâmbă la auzul numelui 
Ashleys, de parcă i se făcea rău fie şi numai când 
auzea acel nume. 

— Cui îi pasă de unde-şi fac ele cumpărăturile? 
Sunt istorie! zise ea, răsturnând un teanc de 
tricouri BCBG fără ca măcar să observe. M-am 
săturat ca ele să fie cele care conduc şcoala. Cu 
toatele ne-am săturat. De ce sunt numai ele alese 
mereu să participe la Prezentarea de Modă Mamă- 
Fiică? Numai pentru că mama lui Lili e şefa 
Comitetului Mamelor? 

— Ştiu, oftă Lauren. 

Era un fel de secret pe faţă că, deşi orice fată ar 
putea participa la show, lista finală le includea 
numai pe cele trei Ashley şi pe cele cu SdA-ul lor, 
iar hainele cele mai bune le erau întotdeauna 
rezervate. 

Prezentarea de Modă Mamă-Fiică era distractivă 
numai pentru cele care participau la ea. Celelalte 

se simțeau mereu ca nişte mari ratate urâte. În 
trecut, Lauren stătuse mereu aşezată la masa din 
spate cu fete ca Daria Hart, Guinevere Parker şi 
Cass Franklin. Erau fete care n-ar fi fost alese 
pentru paradă nici de acum într-un milion de ani. 
Şi de ce nu? Aşa cum demonstraseră Lauren şi 
Sadie, puţin machiaj şi mult bronz puteau să facă 
pe oricine să arate mai bine. 

Lui Lauren îi veni brusc o idee super. Trebuia să 
facă astfel încât Daria, Guinevere şi Cass să fie 
alese ca modele în spectacol. Dacă voia cu 
adevărat să distrugă puterea bisericuţelor din 
şcoală, trebuia să facă mai mult decât să se 
strecoare în mijlocul uneia dintre ele. Va trebui să 
încerce să încurajeze o adevărată schimbare 
socială. Să le arate că oricine putea fi o Ashley, 
dacă avea imaginea corectă şi o mică şansă. 

Bineînţeles, cele trei Ashley vor protesta, dar 
putea să le facă să creadă că de vină era Societatea 
Secretă S., care încerca să le saboteze spectacolul. 

— Ei bine, n-am de gând să mai suport asta, zise 
Sadie, dându-și pe spate noile ei şuviţe de păr 
auriu. La întrunirea noastră pentru Congé, i-am 
spus domnişoarei Charm că Prezentarea de Modă 
doar un alt exemplu de dominație a bisericuţelor la 
Şcoala Domnişoarei Gamble, iar ca ne-a înţeles 
perfect. Ne-a promis că se vor produce mari 
schimbări în Prezentarea de Modă de anul ăsta. 

— Chiar aşa? spuse Lauren, gândindu-se că 
celor trei Ashley nu le va plăcea deloc cum sună 
asta. Deci... ce altceva s-a întâmplat la întrunire? 
întrebă ea, pretinzând că e ocupată să caute ceva 
printr-un teanc de haine, însă inima îi bătea cu 
putere. 

— Am pus la cale cel mai bun lucru care s-a 
făcut vreodată. Ți-aş spune totul, dar... 

— Dar ce? 

Lauren aproape că nu mai avea aer de fericire. 

— Uită-te la asta! exclamă Sadie, punând mâna 
pe o rochie tunică de un galben intens de la Rizzo. 

Ce drăguță! Poate că am s-o probez. 

— Sigur, zise Lauren. Urma să-mi povesteşti... 

— Vai! Sadie se uită la ceasul ei Rolex. La ce 
oră vine Dex să ne ia? 

— Cam în cincisprezece minute, zise Lauren cu 
inima cât un purice. Dar nu-l deranjează să ne 
aştepte. 

— Nu vreau să-l las pe el să mă aştepte. 

Sadie chicoti, iar lui Lauren îi venea să-i tragă o 
palmă. Dacă ea credea că lui Dex i-ar plăcea 
vreodată o găgăuţă ca ea, se înşela amarnic! 

— Uite cum facem, zise Sadie, eu probez 
rochia, iar tu te duci să plăteşti puloverele. Ştii, nu 
sunt sigură dacă ar trebui să-mi iau un pulover gri 
sau unul negru. 

— Ce-ar fi să ţi le iei pe amândouă? o întrebă 
Lauren, obosită deja. 

Dacă putea să-i cumpere prietenia lui Sadie, 
poate că aceasta va mai vorbi despre Congé în 
maşină. Şi poate, se gândi ea în timp ce se îndrepta 
încet spre casă, Sadie se va căsători într-un final cu 
Dex, când vor zbura porcii peste golful San 
Francisco. 

Oricare ar fi fost planul celor din Societatea 
Secretă S. Pentru Congé, Sadie nu avea de gând să 
povestească despre el — încă nu, deocamdată. 
Lauren va trebui să găsească un plan mai bun de- 
atât. 

8 
CELE TREI ASHLEY 
ÎŞI DAU ARAMA PE FAȚĂ 


În acea sâmbătă după-amiază, Ashley le chemă 
pe celelalte Ashley la elegantul hotel Huntingdon 
ca să-şi facă manichiura şi pedichiura la Nob Hill 
Spa, spa-ul pe care-l preferau în acel moment. E 
imposibil să gândeşti clar când ai oja săntă. 

După ce se gândi mai bine — adică, după cinci 
minute în maşină, în drum spre spa — se hotărî să le 
invite numai pe celelalte Ashley. Lauren era 
numărul trei pe lista de speed dial, însă, tocmai 
când era să apese pe buton, ezită. 

Sigur, Lauren era una dintre ele acum avea 
pantofii potriviţi, geanta potrivită, până şi prietenul 
potrivit, însă, până la urmă, era nevoie de ceva mai 
mult decât accesoriile potrivite ca să fii o Ashley. 
Era nevoie de loialitate. În săptămânile de dinainte 
de petrecerea de ziua ei, Lauren îşi petrecuse 
timpul cu fosta ei prietenă neroadă Sadie, crezând 
în tot acest răstimp că Ashley nu observă asta. 
Poate că Lili şi A. A. nu remarcaseră, însă foarte 
puţine lucruri îi scăpau radarului social foarte fin 
al lui Ashley. 

Poate că era doar o coincidenţă faptul că Sadie 
apăruse la petrecerea lui Ashley transformată 
complet, arătând ca noua fată din serialul Hills, 
însă cumva lui Ashley nu-i venea să creadă asta. 
Mai repede credea că Lauren avusese de-a face cu 
transformarea respectivă. Nu ştia de ce Lauren şi- 
ar pierde vremea cu o tipă care era clar o făţarnică, 
însă nici măcar nu voia să afle mai mult. 

Ashley era foarte serioasă când o avertizase pe 
Lauren la întrunirea pentru Congé. Dacă nu reuşea 
să se dovedească demnă de statutul ei în gaşca lor, 
infiltrându-se în patetica Societate Secretă S. şi 

descoperindu-le planul cu-siguranţă-jalnic, Lauren 
nu va mai face parte din grupul lor. 

— Îmi place foarte tare aici, zise Ashley, 
scoţându-şi papucii albi şi vârându-şi picioarele 
într-o cădiţă plină cu apă şi petale de flori. 

Îşi puseseră cu toatele papucii aceia albi şi 
halate de baie albe asortate încă de când ajunseseră 
la spa. Acum erau aşezate pe scaune aflate unul 
lângă celălalt, pentru pedichiură, într-o cameră 
complet albă, aşteptând să li se înmoaie picioarele, 
să li se facă exfolierea, masajul, împachetările, 
pilitul, lustruitul şi să fie date cu ojă. 

— Aici vine mama ta pentru yoga prenatală? o 
întrebă A.A.. 

— Ce scârbos! Nu! 

— Merge la International Orange? Mama a spus 
că acolo se fac masaje pentru viitoarele mămici, 
adăugă Lili. 

— Se pot face şi aici — uite. A.A. ridică o ofertă 
de servicii. Masajul de cincizeci de minute pentru 
femei însărcinate. 

Ashley se strâmbă. Chiar trebuiau să-i tot 
reamintească de faptul că mama ei era cu burta la 
gură? Era suficient de rău că toată lumea de la 
Şcoala Domnişoarei Gamble ştia asta fără să se fi 
dat la ştiri. 

Şi oricum, avea chestii mai interesante de 
discutat, cum ar fi întâlnirea ei de joi seară cu 
Cooper. Părinţii ei se simţiseră atât de vinovaţi că 
o mutau din cameră împotriva voinţei ei în camera 
mică de oaspeţi că o lăsaseră să iasă la întâlnire 
într-o zi de şcoală. Fuseseră din nou numai la 
pizza, dar celelalte Ashley nu trebuiau să ştie asta. 

— A fost cea mai super întâlnire din viaţa mea, 
începu ea să se laude. 

A.A. gemu. 

— Nu ne-ai spus oare până şi ultimul detaliu ieri 
la prânz? 

Ashley se hotărî să ignore remarca. 

— Chiar aşa, e ca mine, în versiune masculină! 

Ştia că asta suna cam înfumurat, dar nu putea 
găsi un alt mod mai bun de a-l descrie. 

— Adică are părul lung şi blond şi un 
labradoodle? 

Lili era sarcastică poate, se gândi Ashley, pentru 
că trecea în momentul respectiv printr-o etapă din 
viaţă în care nu avea prieten. Lili ştia foarte bine 
ce voia să spună Ashley: Cooper, ca şi Ashley, era 
drăguţ şi bogat. 

— Ce haioasă eşti, Lil. Oftă şi îşi bălăci 
picioarele în apa călduţă. Eşti geloasă rău? 

— Gata, fetelor! A.A. se aplecă înainte. Ceea ce 
trebuie cu adevărat să discutăm este Prezentarea 
de Modă Mamă-Fiică. Nu mai e decât o săptămână 
până la ea. 

— Ce e de discutat? o întrebă Ashley. 

Era mult mai interesant să vorbească despre 
Cooper. Cele trei Ashley fuseseră mereu vedetele 
Prezentării anuale de Modă Mamă-Fiică, un show 
care ajuta la strângerea banilor pentru vreo acţiune 
caritabilă, şi aşa avea să fie şi anul acesta. 

Numai câteva mame şi fiice erau invitate să 
defileze pe podium. Lui Ashley nici măcar nu-i 
păsa când altcineva mai apărea pe scenă, atât timp 
cât ea şi mama ei puteau să prezinte ultima ţinută, 
care în fiecare an era reprezentată de o pereche de 
rochii albe de seară. Cel mai frumos duo mamă- 
fiică era ales mereu pentru prezentarea acestor 
rochii, iar în ultimii doi ani Ashley şi Matilda 
fuseseră cele mai tari pe podium. 

— Sper că ne vor spune luni cine a fost selectat. 
Lili îşi ronţăia o unghie. Chiar trebuie să aflu din 
timp ca să-mi fac loc în program. 

— Bineînţeles că vom fi selectate cu toatele! 

Ashley nu ştia de ce mai era nevoie să se discute 
despre asta. 

— Şi Lauren, probabil, zise A.A.. Toţi profesorii 
ştiu că face parte din gaşca noastră acum. 

— Dar mama ei e atât de Donatella, bombăni 
Lili, iar A.A. încuviinţă. 


57 


Credeau cu toatele, nu chiar în secret, că mama 
lui Lauren, Trudy Page, se îmbrăca de prost gust 
ca orice îmbogățit peste noapte. Trudy era destul 
de drăguță, dacă era să iei în calcul că era cam 
bătrână, avea peste patruzeci de  ani-însă 
întotdeauna se îmbrăca de-ţi lua ochii, cu prea 
multe haine Versace şi sclipiciuri. 

— Lauren unde e? întrebă Lili. Ea nu vine? 

— N-am sunat-o, zise Ashley pe un ton relaxat. 
Uneori îmi place să fim numai noi, înţelegi? 

A.A. şi Lili se uitară una la alta ridicând din 
sprâncene, dar Ashley se hotări că nu are chef să le 
mai dea alte explicaţii. Trebuia să-i acorde lui 
Lauren şansa să dovedească ce trebuie. Dacă afla 
informaţiile, putea să rămână o Ashley. Dacă nu, 
atunci era mai bine ca A.A. şi Lili să nu se ataşeze 
prea tare de ea. 

— Am auzit-o pe domnişoara Charm cum îi 
spunea directoarei că or să mărească numărul de 
fete din show anul ăsta, le spuse Lili încruntându- 
se. 

— Of, Doamne, probabil că şi aici e mâna celor 
din Societatea Secretă S., zise A.A.. Şi-au înfipt 
ghearele în Congé, aşa că e logic că vor să intre şi 
în show-ul ăsta. Ar fi cazul să ne păzim spatele, 
zise ea, în timp ce ridica piciorul stâng ca 
pedichiurista să-i facă exfolierea. 

— Vorbind de lup, bombăni Ashley, în timp ce 
două fete ce păreau cunoscute ieşeau de la 
vestiare, îmbrăcate în halatele albe de la spa. 

— Oh, uite! zise Sadie, pe un ton batjocoritor pe 
care Ashley îl recunoscu drept identic cu al ei. 
Surorile Piază-Rea! 

— Voi ce căutaţi aici? se răsti Ashley. 

— E spa-ul favorit al Societăţii Secrete S. — noi 
îi spunem Spa S., pufni Sheridan la ea. 

— Dar e spa-ul nostru. 

Ashley se uită urât la ele, ridicându-se un pic 
din scaun, însă manichiurista care era în genunchi 

la picioarele ei bombăni pentru că stropise cu apă 
peste tot. 

Sadie îşi încrucişă mâinile peste piept şi rânji. 

— Ce ciudat, nu v-am văzut numele pe uşă. 

Bineînţeles, Ashley voia să spună că era spa-ul 
personal al celor trei Ashley. Oaza lor, spa-ul lor 
unde se puteau retrage din lume. 

— Care-i treaba cu numele ăsta, Societatea 
Secretă S.? Nu sunteţi decât tu şi Sheridan. Nu 
prea e o societate. Nici măcar un grup, zise A.A.. 

— Pentru cultura ta generală, Supriya Manapall 
face parte din rândurile noastre acum, la fel ca şi 
Vicky Cameron, răspunse Sheridan. 

— Nu trebuie ca numele cuiva să înceapă cu S, 
ca să se numească Societatea S.? întrebă Lili. 

— Pentru cultura ta generală, S vine de la 
semnătură. Pentru că fiecare avem un accesoriu 
specific, pe care ne-am pus semnătura. 

— Am crezut că S vine de la stupid, spuse 
Ashley, dezgustată de faptul că intrusele alea 
nepoftite le stricau relaxarea de după-amiază. 

— Stupide sunt ideile voastre pentru Congé, 
zise Sheridan. Am auzit că n-aţi găsit nimic. 

— Nu e adevărat! protestă Ashley, chiar dacă 
aşa era. 

De unde auziseră asta? De la Lauren? Lauren nu 
era agent dublu, sau era? 

Tocmai atunci, două angajate de la spa le 
chemară pe Sadie şi pe Sheridan să-şi facă 
tratamentele, iar acestea le lăsară pe cele trei 
Ashley să-şi stoarcă creierii. Păreau cu toatele un 
pic şocate din pricina replicilor schimbate. Nimeni 
nu îndrăznise să le vorbească aşa în toţi anii în care 
fuseseră la Şcoala Domnişoarei Gamble. Era greu 
să se obişnuiască cu aşa ceva. 

— Doamnelor, v-aţi ales culorile? întrebă una 
dintre pedichiuriste, scufundând o mână în fiecare 
bazin pentru a verifica temperatura. 

— Da! Ashley ridică o sticluţă pe care o adusese 
cu ea, bucuroasă că are motiv să se gândească la 


59 


altceva. Ea era cea care alegea mereu culoarea 
unghiilor pentru toate, iar aceasta era favorita ei: 
Princess Pink. Am vrea cu toatele aceeaşi culoare. 

— De fapt... Lili părea că ezită. Aş vrea să 
încerc ceva diferit azi. 

— Ăăă, şi eu la fel, zise A.A.. Scoase o sticluţă 
din buzunar şi o ridică la vedere. Aş prefera 
culoarea pielii, ca să nu se vadă când îmi sare oja. 
Întotdeauna îmi stric unghiile când dau la coş şi 
Joc jocuri pe calculator. 

— Şi eu am adus ceva nou. Lili băgă mâna în 
poşetă şi scoase la iveală o sticluță. E Veruca 
Violet şi e total funky. 

— Funky? se strâmbă Ashley. 

Oja pe care o arăta Lili era o nuanţă închisă de 
violet cu reflexe argintii. 

— Sper că nu te aştepţi să mă dau cu aşa ceva, 
adăugă ea. 

— Nu, nu, zise Lili. Tu te faci cu Princess Pink. 
A.A. se face culoarea pielii, iar eu mă dau cu asta. 

— Nu înţeleg! protestă Ashley. 

O luase lumea întreagă razna? 

— Întotdeauna ne facem la fel, exclamă ea. 

— Nu e ăsta unul dintre motivele pentru care 
Societatea S. râde de noi? întrebă A.A.. Nu e rău să 
le mai arătăm şi altora că putem gândi şi singure. 
Și apropo, care e ideea noastră pentru Congé? 
Avem măcar una? 

— Sunt de acord. A venit vremea să ne mai 
alegem şi singure stilul, ciripi Lili. Ceva care să 
reflecte personalitățile noastre diferite. 

— Bine. 

Ashley se lăsă pe spate în scaunul ei de masaj, 
încercând să nu lase enervarea care o cuprinsese 
să-i strice momentele de relaxare. Lasă să mai 
câştige şi ele o mică luptă pentru independenţă. 
Era o bătălie pe care îşi permitea să o piardă. 
Important era să câştige războiul împotriva 
Societății S.. 

— Crezi că au măcar o şansă să câştige 
concursul pentru Congé? întrebă Lili. 

— N-or să câştige, pufni A.A.. 

— Chiar aşa, zise Ashley, de parcă nici ei nu-i 
trecuse prin cap aşa ceva până atunci. 

Deşi, pe dinăuntru, inima îi bătea cu putere. 

Cele trei Ashley trebuiau pur şi simplu să 
câştige lupta pentru Congé. Dacă nu, puteau foarte 
bine să se mute la altă şcoală. 

9 
LILI ÎNCEARCĂ HAINE VECHI 
ȘI IUBIRI TRECUTE 


Oja Veruca Violet încă i se mai usca pe unghii 
când Lili o luă pe stradă la vale ca să se 
întâlnească cu mama ei. Nancy Khan avea o 
programare la acupunctură în după-amiaza aceea şi 
stabilise să se întâlnească cu Lili în faţa spa-ului la 
şase seara. Ceea ce însemna că Lili avea timp 
suficient să se plimbe prin oraş, să treacă pe lângă 
câteva magazine drăguţe şi să se uite prin vitrine, 
în timp ce sufla în unghii, ca să se usuce oja aceea 
de un violet îndrăzneţ. 

Aproape de baza dealului, îi atrase atenția un 
magazin pe care nu-l mai văzuse până atunci. Se 
numea Twist Again, iar firma era la fel de violet şi 
de funky precum oja ei cea nouă. În vitrină, 
manechine fără cap prezentau nişte ţinute 
nemaipomenite. 

Una era o salopetă portocaliu-închis cu 
pantaloni evazaţi despre care Lili era sigură că e 
un Halston vintage: îşi amintea ceva asemănător 
dintr-una din cărțile despre stil ale mamei ei, care 
le ţinea pe măsuţa de cafea. Un alt manechin purta 
cea mai şic rochiță petrecută, cu cizme argintii 
până la genunchi şi nişte bijuterii 
supradimensionate superbe. 

Lili se hotărî să intre şi să arunce o privire. Nu 
mai văzuse asemenea rochii în niciun magazin sau 
butic. Nu mai intrase niciodată într-un magazin 
second hand, sau într-unul vintage, în principal 
pentru că mama ei dispreţuia lucrurile la mâna a 
doua, iar chiberii aveau o superstiție cum că 
lucrurile purtate aveau karma negativă. 

Cele trei Ashley se uitau pieziş numai când 
auzeau de ceva vintage. A.A. spunea mereu că 
avea destule lucruri noi şi nu mai avea nevoie să 

caute haine pe care le-ar fi putut purta bunica ei, în 
timp ce Ashley Spencer se strâmba spunând că 
„vintage” era doar un alt cuvânt pentru „guno'”. 
Erau haine pe care alţii le aruncau, zicea ea, pentru 
că erau vechi, uzate şi urâte. 

Dar Twist Again nu părea deloc un loc urât. Nu 
părea nici ieftin şi nici de speriat. Duşumelele erau 
din lemn lăcuit, iar pe tejghea era o stație iPod, de 
unde se auzea un cântec al lui Cat Power care-i 
plăcea foarte tare, unul care-i aducea aminte de 
Max. Vânzătoarea prietenoasă îi  zâmbi, 
explicându-i că rafturile erau organizate pe 
perioade, iar apoi o lăsă în pace pe Lili să se uite. 
Îi plăceau tablourile de pe pereţi, erau toate postere 
de la concerte din anii şaizeci şi şaptezeci; îi 
plăceau draperiile de la cabinele de probă, făcute 
din sute de discuri de vinil capsate unul de altul. 
Era un loc super! 

Nu trecu mult timp şi începu să probeze tot felul 
de haine interesante: pulovere tivite cu blăniţă, 
rochii pentru balul de absolvire din anii optzeci şi 
un număr amețitor de rochii drepte de la Pucci. 
Erau exact genul de chestii pe care i-ar fi plăcut la 
nebunie să le poarte, dacă n-ar fi trebuit să arate ca 
o Ashley tot timpul. 

Dar de ce n-ar purta măcar o dată ceva ce îi 
plăcea cu adevărat? Încărcată cu sacoşele de 
cumpărături — făcute, după cum îi spusese 
vânzătoarea, din pungi de hârtie reciclate — Lili se 
împletici până la uşa din față, împingând-o cu 
umărul. Poate că hainele erau un pic ciudate, dar 
nu se mai distrase atât de tare de secole. Trebuia să 
le spună şi celorlalte Ashley despre magazinul 
ăsta. Poate că le mai deschidea minţile un pic în 
timp ce ieşea, aproape că lovi cu uşa pe cineva 
care aştepta să intre. 

— Scuze! zise ea, ridicând privirea cu un 
zâmbet larg. 

Un zâmbet care îi îngheţă brusc pe chip. 


63 


Max! Arăta la fel de surprins pe cât se simţea ea. 
Uşa se închise în spatele lor, şi rămaseră aşa, stând 
pe trotuarul îngheţat, cu gurile căscate ca doi 
peştişori aurii. Cineva trebuia să spună ceva, dar 
ce? 

— Ăăă... îţi iei haine de-aici? o întrebă Max 
într-un final. 

Lili nu reuşi decât să dea din cap că da. Se 
simţea ca o idioată, de parcă avea capul plin cu 
rumeguş. 

— E un magazin super, zise Max, zâmbind. 

— Da, se arătă ea de acord. E super. 

Urmă o pauză stânjenită, iar Max se uită în jos, 
la pantofii săi. 

— E cam frig azi, nu? bâigui Lili. 

Trebuia să spună ceva, chiar dacă era complet 
aiurea. 

— Mult mai rece decât ieri, zise Max, iar apoi 
iar se lăsă tăcerea peste el. 

Lui Lili îi îngheţaseră mâinile, iar mânerele 
pungilor îi intraseră în palme, dar nu se compara 
nici pe departe cu agitația profundă dinăuntrul ei. 
Obraju îi erau la fel de roşii ca rochia pe care şi-o 
cumpărase mai devreme. 

— Dar în magazin era cald, îi spuse ea, de parcă 
ar fi trebuit să-i explice de ce-i ardeau obrajii. 

De ce se comporta ca o idioată? Când dăduse cu 
ochii de Max, creierul i se transformase într-o 
masă gelatinoasă. Era atât de frumos, cu părul lui 
blond platinat şi ochii negri. Nu se putea abţine: tot 
încercase să uite de Max, dar era imposibil. 

Deşi fusese cam rău cu ea şi crezuse cu atâta 
uşurinţă toate minciunile alea despre ea, tot îi 
plăcea de el. Şi părea destul de dornic să mai stea 
cu ea de vorbă. Putea să se fi scuzat şi să fi intrat 
deja în magazin, dar nu — era tot în faţa ei. 

— Deci, îți place? 

— Magazinul? Da, e, ştii, diferit. 

— Nu, am vrut să spun, noul meu abțibild. 

Max îşi ridicase skateboardul şi arăta spre un 
desen care reprezenta un val, aflat deasupra roților 
din spate. Lili încuviinţă din cap, dar în momentul 
acela nu prea vedea clar. Măcar nu mai părea 
supărat pe ca — era o uşurare. Lili avea atât de 
multe să-i spună: că nu minţise că fusese pedepsită 
să stea în casă; că nu mai avusese niciodată vreun 
alt prieten, orice i-ar fi spus alţii; şi că îl văzuse cu 
cealaltă fată, care nu părea a fi doar o amică. 

Dar cum putea ea să vină şi să spună toate astea 
când ei vorbeau de un abțibild de pe skateboardul 
lui? 

— Am vrut să-ți spun, începu ea, încercând să-şi 
adune curajul de a merge până la capăt. N-am ieşit 
niciodată cu altcineva... 

— Lili! 

Vai! Nu avea cum să nu recunoască vocea 
aceea. Peste umărul lui Max, Lili văzu SUV-ul 
uriaş al mamei ei parcă năpustindu-se amenințător 
spre ei, cu geamul şoferului coborât. E hibrid! vru 
Lili să-i spună lui Max când văzu privirea lui 
dezaprobatoare aruncată spre maşină. Max era 
super prietenos cu mediul înconjurător, bineînțeles. 

— Continuă... N-ai mai ieşit niciodată cu 
altcineva... insistă Max. 

— N-am mai ieşit niciodată cu altcineva... 
încercă Lili să spună. 

— ASHLEY OLIVIA! 

— N-am mai ieşit niciodată cu altcineva în afară 
de tine... vreau să spun, cât timp am fost 
împreună. Ştiu că ţi-a spus cineva că am ieşit, dar e 
doar o minciună. Ştiu că nu mă crezi, dar n-am 
putut să iau legătura cu tine pentru că am fost 
pedepsită din pricina excursiei cu cortul. Mama 
mi-a luat calculatorul şi telefonul şi tot... 

Max făcu ochii mari, însă, înainte să poată 
spună ceva, mama lui Lili o strigă iar şi Lili tresări 
şi o rupse la fugă spre maşină. 

— Vin, mamă! strigă ea, încercând să pretindă 
că mama sa nu se uita furioasă la ei, cu o figură 

înfricoşător de severă. 

Super, acum mama ei o s-o închidă în casă 
pentru tot restul vieţii. 

— lili... zise Max, încercând să o ajungă din 
urmă. 

Dar nu avea timp să asculte ce mai avea el de 
spus, asta dacă nu voia să abată mânia lui Genghis 
Han asupra ei încă o dată. Prea repede, Lili şi 
sacoşele ei de cumpărături dispărură în maşină, 
care plecă de pe loc. Lili ridică o mână cu unghii 
mov şi îşi luă la revedere, tristă. Max ridică şi el o 
mână, părând profund tulburat. 

Lili se consolă cu gândul că, deşi se făcuse 
complet de râs, măcar acum el ştia adevărul. 

10 
DACĂ VREI SĂ FII MEMBRĂ, 
TE COSTĂ 


Cele trei Ashley erau în criză şi — aşa cum 
insistă Ashley — cineva sau ceva trebuia să sară în 
aer. Lui Ashley nu-i păsa că A.A. trebuise să-şi 
amâne orele de tenis sau că Lili trebuise să renunţe 
la o după-amiază de meditații cu nişte copii 
defavorizaţi. Cele trei Ashley erau foarte ocupate 
în fiecare duminică, pentru că a fi fabuloasă era o 
slujbă 24/7. Pentru că, daci cineva trebuia să 
renunţe la ceva, aceea nu avea cum să fie Ashley. 

A.A. se uită în jurul ei prin casa ostentativă a lui 
Lauren, aşteptând să apară celelalte fete, astfel 
încât să aibă loc ceea ce Ashley numise o Şedinţă 
însemnată de Brainstorming despre Congé. 

După ce sunase la sonerie, acasă la Lauren, şi se 
speriase de sunetul ei bubuitor luat după Big Ben, 
îi explică Lauren — A.A. fusese întâmpinată de 
Trudy Page. 

— Ştiu că ar trebui să-l las pe majordom să 
răspundă la ușă, se scuză Trudy, conducând-o pe 
A.A. prin holul de dimensiunile unei săli de 
spectacol, cu acoperişul înclinat din sticlă şi plin 
de sculpturi moderne cu forme contorsionate. 

Trudy însăşi purta ceva oarecum sculptural. 
Părea a fi o creaţie a lui Alexander McQueen care 
n-ar fi trebuit să apară în altă parte decât într-o 
prezentare haute couture sau într-un muzeu. 

— Dar mă simt atât de fericită când Lauren îşi 
aduce prietenele acasă! O să ţineţi şedinţa în colţul 
de relaxare, însă până ce ajung celelalte, m-am 
gândit că le-aţi putea aştepta în camera de jocuri. 

A.A. nu era surprinsă că ajunsese prima: Lili 
probabil că se grăbea de la muzeu, unde avea o 
altă activitate extraşcolară duminica, iar Ashley era 
încă ocupată, foarte probabil, să supravegheze 

redecorarea noii sale camere. O urmă pe doamna 
Page printr-un labirint de holuri întunecate, apoi 
urcară nişte trepte şi intrară în ceea ce credea A.A. 
că va fi camera de jocuri. Deşi era prea puţin spus 
„cameră”: era la fel de mare ca un stadion cu teren 
de fotbal — şi mai şi semăna cu unul. 

— Aţi pus aici Astroturf? o întrebă A.A., 
uitându-se uimită pe jos. 

Trudy zâmbi strălucitor, de parcă i s-ar fi făcut 
cel mai minunat compliment. 

— Chiar aşa arată, nu? zise ea. Însă nu, e 
mochetă Arminster, importată din Devon, din 
Anglia. Le-am cerut s-o vopsească anume ca să 
semene cu Astroturf, iar apoi am adus nişte tipi din 
Liga Naţională de Fotbal ca să se asigure că toate 
liniile au fost trasate corect. 

Trudy arătă cu mâna spre demarcaţiile trase sub 
picioarele lor. 

— E chiar nemaipomenit, zise A.A., uitându-se 
în jurul ei. 

Sigur, era de un prost gust nemaipomenit, însă o 
părticică din ea ar fi dat orice pentru un ecran de 
şase metri ca acela care acoperea un perete întreg — 
era atât de potrivit pentru un joc multiplayer în 
care să omori frenetic orice zombi îţi iese în cale. 

— Lauren e sus, în zona de relaxare, dar o aduc 
imediat. M-am gândit că voi, fetele, o să vă distraţi 
Jucându-vă cu noile noastre jucării. 

A.A. era fericită să fie lăsată singură. Camera 
era plină cu orice aparatură puteai să-ţi imaginezi, 
de la tot soiul de maşinării cu fise şi jocuri gen 
arcade până la o masă de snooker de un portocaliu- 
neon, un colț pentru bowling cu trei piste şi un 
robot animatronic de 2 metri care mergea pe 
lateralul terenului. A.A. începu să râdă veselă şi 
sări în simulatorul de ski alpin. Celelalte Ashley 
puteau să întârzie cât voiau: ea avea un munte 
virtual de coborât! 

Însă înainte să termine a treia tură de slalom, 
Lauren îşi făcu apariția, scuzându-se întruna 

pentru „greşeala” mamei ei. 

— Nici măcar nu trebuia să vezi camera asta, 
zise ea, trăgând-o de braţ pe A.A. pe trepte. E 
cămăruţa pentru hobby-urile tatălui meu. E totuşi 
prea mult! 

— Dar e foarte distractiv! zise A.A., gândindu- 
se cât de mult le-ar plăcea lui Ned şi lui Tri. 

Putea deja să şi-i închipuie călare pe taurul 
mecanic aflat într-un colţ sau încercând să 
reprogrameze robotul. 

Lauren îi zâmbi agitată. 

— Şi îmi cer scuze că mama îşi tot bagă nasul. 
Nu vrea decât să fie şi ea considerată una dintre 
noi. 

— Ah, nu-ți face probleme. Mama ta e de 
treabă. 

Lui A.A. îi cam părea rău de Lauren. Propria ei 
mamă, Jeanine, putea să o pună în situații jenante, 
dar era mereu considerată super. Iar Lauren avea 
destule pe cap în acest moment. Dacă nu afla 
informațiile din interiorul Societății Secrete S., 
urma să înfrunte mânia lui Ashley. Iar A.A. nu-i 
dorea asta nimănui. 

— Era şi timpul, zise Ashley indignată când 
Lauren şi A.A. ajunseră într-un final în camera de 
relaxare. 

A.A. se uită prin cameră şi înțelese imediat de 
ce Lauren voise ca aceasta să fie prima cameră 
care să lase o impresie asupra lor. Era la fel de 
pură şi de albă ca şi spa-ul unde fuseseră cu o zi 
înainte, iar podeaua era din lemn discret de frasin, 
albit. Nu exista aici nici un covor care imita 
gazonul Ligii Naționale de Fotbal cu linii de 
demarcaj la vedere. 

Lili şi Ashley erau deja aşezate pe fotolii în 
formă de lacrimă imense, de culoarea ciocolatei. 
Lili părea gata să tragă un pui de somn. Avea ochii 
roşii, iar A.A. îşi dădu seama că plânsese toată 
noaptea. Lili făcuse cu o seară înainte conferință 
cu toate pe patru linii telefonice despre întâlnirea 

ei dezastruoasă cu Max. Îi spuseseră cu toatele că 
procedase corect spunându-i ce-i spusese şi că, 
dacă n-o credea, atunci nu merită oricum să fie 
prietenul ei. Ashley stătea foarte dreaptă în fotoliu 
— sau pe cât de drept se putea într-un fotoliu 
lacrimă. 

Lauren trase celelalte două fotolii astfel încât să 
formeze un cerc, iar A.A. se aşeză şi ea. Mmm, era 
confortabil. Era foarte linişte aici, iar temperatura 
era perfectă. Ferestrele erau nişte linii orizontale 
lungi, aproape de tavan, aşa că nu se vedea nimic 
prin ele, în afara unor fragmente de cer. Nu era de 
mirare că se chema camera de relaxare. Şi nu era 
de mirare că-i venea greu să se concentreze asupra 
a ceea ce spunea Ashley. 

— ... să strivim Societatea Secretă S. O dată 
pentru totdeauna, vorbea Ashley monoton. 

A.A. se chinuia să nu caşte. 

— ... informaţiile de care avem nevoie... 

— ... fac tot ce pot... 

Acum vorbea Lauren. A.A. se ciupi: trebuia să 
stea trează! Lili era practic letargică, iar această 
întâlnire avea să fie o mare pierdere de timp dacă 
nu reuşeau să pună ceva la cale. 

— Nu e suficient! se răsti Ashley, iar A.A. 
deschise larg ochii. Ashley se aplecase înainte, cu 
un deget acuzator îndreptat spre figura nefericită a 
lui Lauren. Nu înţelegi care e riscul? 

— Ba da, înţeleg, zise Lauren pe un ton rugător. 
Numai că durează mai mult decât am crezut. 

Poate că dacă ţi-ai petrece mai puţin timp cu 
gândul la prietenul tău şi ai sta mai mult ca s-o 
convingi pe Sadie... 

— Nu prea e corect, Ash, o întrerupse A.A.. 

N-o putea lăsa pe Ashley să spună aşa ceva şi să 
nu reacționeze. În ultimele săptămâni n-o mai 
auziseră vorbind decât despre Cooper, Cooper, 
Cooper! 

— Ah, deci acum eşti de partea ei? Ashley era 
clar într-o pasă proastă. Nu-ţi pasă dacă gaşca 

noastră e umilită? 

— Bineînțeles că-mi pasă! protestă A.A., 
lăsându-se pe spate înapoi în fotoliu. 

Ura momentele în care Ashley se comporta ca 
un câine de luptă. Era complet neproductiv. 

— Tuturor ne pasă, repetă Lili, care părea că se 
trezise din amorţeală. Însă faptul că stăm aici şi ne 
certăm şi ne acuzăm una pe alta nu este foarte util 
pentru noi. Aşa că am să fac o sugestie. Până 
săptămâna viitoare la aceeaşi oră, trebuie să venim 
fiecare cu câte o idee. Singura regulă este — trebuie 
să fie mai ample şi mai bune decât ce am făcut 
vreodată până acum. 

A.A. fluieră. 

— Asta înseamnă mare lucru, zise ea. 

Chiar era mare lucru: cu doi ani în urmă 
făcuseră turul vaselor mari cu pânze din golf, iar 
anul trecut fuseseră cu trenul prin Napa. Şi, de 
obicei, nu se întreceau decât cu ele însele în idei 
grandioase, nu cu un comitet rival. 

— lar între timp, zise Ashley, uitându-se 
furioasă la nefericita de Lauren, una dintre noi 
trebuie să se țină de promisiunea făcută şi să afle 
ce plănuiesc membrele Societăţii Secrete S.. Dacă 
nu... 

— Dacă nu, ce? o întrebă Lili iritată. 

A.A. observă brusc bluza unicat alb cu negru pe 
care o purta Lili. Arăta cam ca o retrospectivă a 
anilor optzeci pe VHI, dar la modul bun. 

— Hai să spunem că va trebui să vedem şi noi 
cine face parte din gaşca noastră, bombăni Ashley, 
uitându-se fix la Lauren, care părea că se făcuse 
mică de tot în fotoliul ei. 

Era greu să nu-ţi pară rău de ea. Dacă Ashley 
voia s-o scoată din gaşcă... ei bine, orice ar fi 
făcut A.A., tot n-ar fi putut s-o salveze. 

11 
J. LO ARE DREPTATE! 
DRAGOSTEA NU COSTĂ NIMIC 


Întâlnirea pentru Congé fusese o risipă totală de 
timp, hotărî Ashley, strângându-l fără să-şi dea 
seama prea tare de mână pe Cooper în seara 
următoare. Era tot zi de şcoală, dar părinţii ei nici 
măcar nu observaseră că iese în oraş. Erau prea 
ocupați cu bebeluşul. Cooper o strânse şi el de 
mână şi îi zâmbi larg. Se plimbau prin Chinatown, 
trecând pe sub Poarta Dragonului bogat 
ornamentată, cu leii ei din piatră, uitându-se la 
chestiile drăguţe care se vindeau pe stradă. Cooper 
chiar îi cumpărase cel mai drăguţ evantai din 
hârtie! Era atât de cosmopolit: era chiar evident că 
străbătuse toată lumea. Orice alt băiat pe care îl 
cunoscuse ea până atunci i se păru brusc un 
provincial în comparaţie cu el. 

Dacă măcar ar înceta să mai spună că „n-are 
chef de o relaţie”. Orice ar însemna asta. Nici 
măcar nu voise să facă schimb de cadouri de 
Crăciun şi îi interzisese clar să-i cumpere ceva din 
partea ei. Bineînţeles că Ashley tot îi dăduse ceva 
— un fular moale din caşmir cu monograma lui. 
Încă nu-l purta, observă ea. Încercă să vorbească 
despre asta cu A.A., care nu se dovedi de mare 
ajutor, iar apoi încercă să discute cu tatăl ei, care îi 
spuse pur şi simplu că e prea mică pentru o relație, 
iar Cooper 1 se părea un băiat cu capul pe umeri. 

Însă, orice ar fi spus Cooper, lui oricum îi plăcea 
să iasă în oraş cu Ashley. Chiar azi se împlineau o 
lună şi o săptămână de când ieşeau împreună. Nu 
că Ashley le-ar fi numărat, însă... clar că le 
numărase. Bineînţeles! Cum putea să se dea mare 
în faţa prietenelor ei lipsite de iubiți Lili şi A.A. 
dacă nu ţinea cont personal de toate triumfurile ei 
în plan romantic? 

Unul dintre lucrurile pe care Ashley le adora la 
Cooper era cât de creativ şi imaginativ era. Spre 
deosebire de Tri, de exemplu, care nu ştia decât 
locurile evidente precum Fillmore, Cooper ştia 
cele mai tari locuri din San Francisco. 

Dacă nu l-ar fi cunoscut niciodată pe Cooper, 
Ashley n-ar fi aflat niciodată că muzeele aveau 
intrare liberă în anumite nopți. N-ar fi făcut 
niciodată turul Primăriei. N-ar fi mâncat niciodată 
enchilada din El Salvador în Mission, sau pizza 
delicioasă în Little Italy din North Beach. De fapt, 
Ashley trebuia să recunoască, nici măcar nu ştiuse 
că există un loc numit Little Italy, sau că se 
mănâncă enchilada în El Salvador, până nu îl 
cunoscuse pe Cooper. 

— Îmi place la nebunie că magazinele încă sunt 
deschise noaptea, îi spuse ea, sprijinindu-şi capul 
pe umărul lui în timp ce priveau în vitrina unui 
magazin care vindea decoraţiuni pentru Anul Nou. 
Aşa e şi-n China? 

— Nu ştiu. 

Cooper clătină din cap şi păru un pic jenat. 

Lucrul drăguţ la el cu numărul 106! Era atât de 
modest. Ca să nu mai spunem adorabil de frumos 
în jacheta lui de piele uzată. 

— Mi-ar plăcea să-mi povesteşti despre locurile 
pe care le-ai vizitat, zise Ashley. 

Poate că, un pic încurajat de ea, urma să-şi 
deschidă sufletul. 

— Uite ce privelişte minunată cu podul, zise el, 
răsucind-o şi arătându-i cu mâna. 

— Nu se vede de la tine de-acasă? întrebă 
Ashley. 

Din sufrageria ei nu se vedea decât asta. De 
fapt, uneori era chiar enervant — bloca cu totul 
priveliştea spre apă. 

— Cred că da. Ştii, locul ăsta e cam pentru 
turişti, poate, dar mie chiar îmi place. Întotdeauna 
e ceva nou de văzut. 

Cooper o trase de mână şi o porniră din nou. Ori 
de câte ori Ashley încerca să-l întrebe ceva despre 
viaţa lui, despre casă, sau despre locurile pe care le 
vizitase, Cooper devenea distant şi vorbea în 
termeni vagi. 

— Mie îmi plac lucrurile noi, îi spuse ea, iar el 
păru că se mai înveseleşte. 

— Chiar aşa? Chiar dacă nu sunt deloc 
pretențioase, ca aici? 

— Bineînţeles, îi zise ea. Asta-i distracţia mea 
preferată. 

Nu era chiar adevărat. O manichiură-pedichiură 
urmată de un exces sever de cumpărături, poate 
după aceea o oprire la coafor pentru o pieptănare 
cu fOhnul şi un machiaj profesionist, iar apoi o 
petrecere imensă într-un loc şic — asta prefera 
Ashley cu adevărat. Însă descoperitul lucrurilor 
noi venea imediat, pe locul doi. 

— Mă bucur, îi zise Cooper, zâmbindu-i larg şi 
dulce. Mă bucur din inimă că nu eşti o puştoaică 
bogată şi pretențioasă căreia îi pasă numai de 
chestii materiale. 

— Doamne, nu! 

Ashley clătină din cap cu hotărâre. 

Poate că era bogată, dar nu era pretențioasă. Era 
un lucru atât de nou că el, Domnul Magnat, nu era 
interesat de nişte moștenitoare de averi stupide 
care nu-şi doreau decât să petreacă şi să fie 
superficiale. Deci nu-i plăcea să se joace de-a 
Douăzeci de întrebări? Nicio problemă din partea 
el. Putea să o mai lase baltă o vreme şi să se 
concentreze pe lucrurile distractive pe care le 
puteau face împreună. Să trăiască clipa — nu despre 
asta tot vorbea gurul de budism zen al tatălui e1? 

Era un tip chiar de treabă. Nu că Tri ar fi fost 
îngrozitor — şi cu el se distrase. Dar lui Cooper 
părea să-i placă mai mult de Ashley decât o făcuse 
Tri vreodată. Şi, dacă era sinceră cu ea însăşi, 
Ashley ştiuse dintotdeauna în sufletul său, chiar 

înainte să o recunoască Tri, că el o prefera pe A.A. 
înaintea ei — iar asta o duruse. 

— Locul ăla unde se vând tăiţei e chiar pe aici, 
îi spuse Cooper, arătând spre o scară îngustă, 
vizavi. 

Îşi croiră drum prin mulțimea de trecători, iar 
Ashley observă un bărbat pe care-l văzuse de mai 
multe ori toată seara. 

Purta o jachetă bleumarin şi vorbea într-o cască 
prinsă după ureche. Părea că e omniprezent, 
oriunde se duceau, îi privea şi vorbea ceva în 
cască. Şi nu era cumva acelaşi tip care stătuse la 
masa din colţ în pizzeria din Little Italy? Ciudat. 

Sau nu era deloc ciudat. Bineînţeles! Ashley 
aproape că ţipă, surprinsă de propria ei idioţenie. 

N-ar trebui să fie deloc surprinsă că o persoană 
îi urmărea pe oriunde se duceau. Moştenitorii unor 
armatori greci trebuiau să se protejeze, evident. 
Probabil că era doar bodyguardul personal al lui 
Cooper. 

Ashley se înfioră de fericire. Un bodyguard 
personal! De abia aştepta să le spună celorlalte 
Ashley. 


75 


12 
LILI ÎNDURĂ SARCASMUL 
SPECIFIC LUI ASHLEY, 
„SEMNĂTURA” EI 


Lili nu se considera deloc o persoana laşă, dar 
zilele treceau iar ea tot nu apucase să se impună. 
Societatea Secretă S. şi ideea de a avea un 
accesoriu numai al tău care să reprezinte 
„semnătura? ta prinsese în toată Şcoala 
Domnişoarei Gamble. Daria Hart începu îl poarte 
balerini de la Miu Miu, personalizați cu fundițe în 
culorile tartanului de la Şcoala Domnişoarei 
Gamble. Catherine Diega bătea holurile şcolii în 
lung şi-n lat purtând o eşarfa lucioasă tivită cu 
blăniță de iepure albă ca zăpada şi spunându-le 
tuturor că modelul ei în stil era Isadora Duncan. 
Oricine ar fi fost asta. 

Până şi Cass Franklin, care nu putea merge 
nicăieri fără rezerva ei de oxigen, îşi cumpărase o 
husă cu pietricele pentru inhalator, pe care o purta 
atârnată de cureaua de la poşetă. Lumea nu mai 
vorbea decât despre cum fiecare avea un obiect- 
semnătură şi despre cât de important era să-ți 
dezvolți un stil propriu şi personal. 

Într-un final, marţi dimineaţă, înainte ca gaşca 
Ashleys să se adune la cafeneaua Fillmore 
Starbucks, Lili se hotărî că venise momentul. Sosi 
la timp, ca de obicei, şi îşi comandă băutura 
înainte să ajungă celelalte fete. Apoi îşi puse 
poşeta pe tejghea, se aşeză pe scaunul înalt şi 
aşteptă să se dezlănţuie iadul. 

Ashley ajunse ultima, dar observă prima. 

— Ce e asta? 

Ashley îndreptă un deget acuzator spre poşeta 
lui Lili. Nu era poşeta care trebuia să fie purtată de 
toate cele trei Ashley şi Lauren, iar Lili ştia asta 

foarte bine. Ridică bărbia sfidătoare şi luă o gură 
mare din băutura fierbinte înainte de a răspunde. 

— E o poşetă vintage de la Gucci, zise Lili. 

Poşeta era din piele, albastră, solidă, în stilul 
clasic al genților de bowling. 

— Vintage? Vrei să spui second-hand? 

— Eu cred că e chiar super, zise A.A., trecându- 
şi mâna peste poşetă de parcă ar fi fost o pisicuţă 
cu pedigriu. 

— Mi-ar plăcea la nebunie să am şi eu una, zise 
Lauren entuziasmată. 

Se uită la propria ei poşetă, cuprinsă brusc de 
nemulțumire. 

— De unde ai luat-o, mai exact? 

Ashley ridică o sprânceană şi nu păru deloc 
mulţumită. 

— De la un magazin vintage super din Cow 
Hollow, îi zise Lili. 

— Ce scârbos! Ashley strâmbă din nas. Nu e o 
piaţă de vechituri pe acolo? Dacă poşeta asta are 
purici? 

Lili îşi dădu ochii peste cap. 

— Vintage e cel mai tare lucru acum, le informă 
ea. Cred că Sophia Loren avea şi ea o poşetă ca 
asta. 

— Fi bine, mie îmi place Ralph Lauren, se răsti 
Ashley. 

— Frumoaselor, mai bine mergem, interveni 
A.A. Asta dacă vrem să ajungem pe bancă la timp. 

Ashley dădu din umeri, ridicând capacul 
paharului ei de cafea decofeinizată cu lapte de soia 
şi suflând în lichidul fierbinte. Nu se grăbea 
niciodată să ajungă la şcoală, nici măcar zilele 
acestea, chiar dacă era foarte important să fie acolo 
înaintea celor din Societatea Secretă S.. 

— Ah... banca, oftă Lauren. 

Lili înţelegea cum se simte. Bătaia pe banca din 
faţa Şcolii Domnişoarei Gamble se învechise deja 
de mult. Din pricina ei, mersul la şcoală în fiecare 
dimineaţă devenise stresant şi enervant. Probabil 

că aşa se simţea oricare altă fată de la Şcoala 
Domnişoarei Gamble când trecea prin faţa celor 
trei Ashley în fiecare dimineaţă! Se dădu jos de pe 
scaun Şi îşi luă poşeta. 

— OMG! Ce s-a întâmplat cu pantofii tăi de la 
Louboutin? ţipă Ashley, arătând spre picioarele lui 
Lili. 

— Fato, porți Vans! 

în mod clar, nici lui A.A. nu-i venea să creadă. 

— M-am gândit că e cazul să mai schimb ceva, 
zise Lili pe un ton liniştit. Îşi lovi între ele 
călcâiele moi de la pantofii Vans de pânză alb cu 
negru. lar ăştia sunt mult mai confortabili. 

— Confortabili? Ashley era scandalizată. Cum 
adică, confortabili? Ce urmează? Blugi pentru 
graşi? 

— Mie mi se par drăguți. Noroc că Lauren era 
de treabă. Dar eşti sigură că ai voie cu ei la Şcoala 
Domnişoarei Gamble? Am crezut că pantofii 
bicolori de piele sunt obligatorii. 

Lili îşi dădu ochii peste cap. Era sătulă de atâtea 
reguli şi regulamente. Era sătulă să fie mereu fata 
cea cuminte. Max nu-i dăduse niciun semn de 
viață după ce se întâlnise cu el la magazinul 
vintage şi îi spusese tot adevărul, aşa că trebuia să 
recunoască în sinea ei că până la urmă nu mai era 
interesat de ea. 

Cu toate acestea, data viitoare când se va mai 
întâlni cu el din întâmplare, voia ca Max să o vadă 
pe adevărata Lili nu pe fata bogată care purta 
pantofii ăia cu toc foarte scumpi şi care mergea cu 
o maşină uriaşă. Voia să vadă în ca fata care va 
creşte şi va ajunge să administreze un club în New 
York. Poate că atunci îşi va da seama că a greşit. 
Slabe speranţe, dar era o fantezie pe care prefera să 
o hrănească. 

Îi plăcea să nu mai semene cu celelalte Ashley, 
ca să mai schimbe ceva. Poate că cele din 
Societatea Secretă S. aveau dreptate, în sensul că 
fiecare trebuia să aibă propriul ei stil. 

— Te fac să pari scundă, se plânse Ashley. 

Lili îşi dorea ca Ashley să lase baltă odată 
subiectul acesta. Când se apropiară de şcoală, văzu 
două fete care o rupseseră la fugă dintr-un Lexus 
argintiu uriaş spre banca de piatră. Bineînţeles, 
erau Sadie şi Sheridan. 

— Repede! strigă ea spre celelalte Ashley. 
Trebuie să ajungem pe bancă înaintea lor! 

Lili o luă la fugă, fericită că nu avea tocuri de 
data asta, chiar dacă o făceau să pară — aşa cum 
remarcase Ashley — micuță cât un şoricel. 

— lil! o strigă Ashley. Nu e cazul să alergi. 

— Dar or să ajungă înaintea noastră, zise 
Lauren, încercând să-şi recapete respirația şi să 
alerge mai departe. Şi chiar cred că nu e bine să 
încercăm să le alungăm cu forţa de pe bancă. 

Niciuna dintre ele nu era prea entuziasmată de 
propunerea făcută de Ashley cu o seară înainte de 
a le îndepărta fizic pe cele din Societatea Secretă 
S. dacă le vor mai vedea vreodată pe bancă. Chiar 
dacă era vorba de o luptă de patru contra două. 

— Nu contează! zise Ashley animată. Relaxaţi- 
vă, doamnelor. Ascultaţi-mă pe mine — nu e cazul 
să ne certăm pe bancă în dimineaţa asta. 

— Dar chiar acum se duc acolo, le atrase A.A. 
atenția. 

Sheridan se grăbea înaintea lui Sadie, cu 
paltonul de la Prada fluturându-i în urmă. Sadie 
probabil că văzuse grupul lui Ashley când urcau 
dealul, pentru că pe chipul ei se citeau panica şi 
bucuria totodată. Strigă ceva spre Sheridan, 
probabil că-i spunea să se grăbească. Vor fi deja pe 
bancă, fericite şi triumfătoare când grupul lui 
Ashley va ajunge în faţa şcolii. Lili nu putea 
suporta ideea asta. 

— Of, Doamne, se plânse Lauren. Nu putem să 
trecem prin faţa lor şi să intrăm în şcoală mai 
devreme? 

— Să intru la ore mai devreme? pufni Ashley. 
Nici nu mă gândesc. 

— Am putea trece prin spatele lor şi să le 
vărsăm din greşeală cafea în cap, sugeră A.A.. 

Ashley oftă, de parcă era cea mai idioată idee pe 
care o auzise vreodată. 

— Sau, zise Ashley, am putea pur şi simplu să le 
lăsăm să se aşeze. 

— Ce? 

Lili îi aruncă o privire lui Ashley. Oare chiar 
renunța Ashley Spencer la luptă? 

— Lăsaţi-le să se aşeze comod, zise Ashley, 
zâmbind spre Sadie şi Sheridan. 

Amândouă erau deja aşezate pe banca de piatră, 
cu poşetele puse alături, astfel încât să fie 
imposibil să stea altcineva lângă ele. În față se 
adunase o grămadă de lume, aşa cum se obişnuia 
deja, mai nou. Toate fetele de la Şcoala 
Domnişoarei Gamble de-abia aşteptau 
confruntările dintre Ashleys şi Societatea Secretă 
S. — mai ales, i se părea lui Lili, de când Societatea 
S. începuse să câştige. 

— Cât mai e până se sună? întrebă Ashley. 

— Şapte minute, zise Lauren, uitându-se la 
ceasul de pe ecranul telefonului. 

Părea nefericită, iar lui Lili nu i se părea nimic 
surprinzător în asta. Era atât de umilitor! 

— Şapte minute — perfect, zise Ashley pe un ton 
misterios. E chiar suficient. 

— Pentru ce? întrebă A.A. pe şoptite. 

Se apropiau de bancă şi, se gândi Lili, A.A. nu 
dorea ca Sadie şi Sheridan să audă disperarea din 
vocea ei. 

— E suficient timp să le batem şi să fim 
eliminate? 

— Nu vreau să fiu eliminată, şopti Lili. 

Părinții ei ar ucide-o şi ar fi dată afară din 
Consiliul de Onoare. Dacă iar îi luau telefonul, 
cum va mai putea Max să dea de ea? Nu că ar fi 
sunat-o după ce se întâlniseră la magazinul 
vintage, dar totuşi... 

Se opriră cu toatele în faţa băncii, iar Sheridan şi 
Sadie îşi aruncară una alteia priviri înfumurate. 
Bine,  câştigaseră. Erau Reginele Băncii în 
dimineața asta 

— Bună dimineaţa, doamnelor! le strigă Ashley 
pe un ton melodios. 

Ha? De ce se purta de parcă Sadie şi Sheridan 
erau cele mai bune prietene ale ei, brusc? 

Apoi Ashley îi zise lui Sheridan: 

— Ai un palton nou? 

— Da, chiar aşa, răspunse Sheridan şi îşi 
mângâie gulerul noului său palton, galben pal. 

— lar Sally — adică Sadie, continuă Ashley. 

Ce naiba punea la cale? Lili o ştia pe Ashley: 
avea ea un plan malefic de înfăptuit. 

— E cel mai drăguţ trenci pe care l-am văzut. E 
Dolce? Îmi place albul iarna, ţie nu? 

— Păi! zise Sadie. Nici ea nu ştia ce să înţeleagă 
din complimentele lui Ashley. Nu l-aş purta dacă 
nu mi-ar plăcea. 

— Dacă vă dați pe lângă noi ca să vă invităm să 
luați loc, vă pierdeţi vremea, îi zise Sheridan lui 
Ashley. Societatea S. are standarde foarte ridicate. 
Membrele noastre au toate stilul lor propriu. Nu îşi 
asortează între ele pantofii şi genţile. Deşi Lili pare 
că vrea să schimbe echipa, nu? 

Lili se simţi brusc total lipsită de loialitate faţă 
de grupul ei pentru că venise cu poşeta vintage la 
şcoală. 

— Mersi, se răsti ea la Sheridan, dar nu vreau să 
fac parte din echipa care o să piardă. 

— Tu eşti aia care pierde, îi rânji Sheridan. 

— Nu, fu eşti aia! 

— Stai să se anunţe Congs-ul, aproape că ţipă 
Sadie. Atunci o să vedem cine pierde! 

— Gata, gata, zise Ashley, aruncându-le un 
zâmbet angelic care le era prea puţin familiar. Nu e 
nevoie să ţipăm. Ar trebui să vă bucurați de faptul 
că staţi pe bancă. E chiar confortabilă, n-aţi spune? 

— Ba da, aş spune, răspunse Sadie, fără să-i 
întoarcă zâmbetul fals. 

Se aşeză mai bine pe bancă, sprijinindu-şi capul 
de spătarul înalt de piatră, de parcă ar fi fost o 
canapea comodă şi moale. Probabil că nebunia lui 
Ashley avea ceva în spatele ei, se gândi Lili, dar 
încă nu-şi putea da seama despre ce era vorba. 

— N-aţi putea pleca să staţi în altă parte? 
Sheridan le făcu semn cu mâna să plece. Hainele 
astea asortate mă fac să mă simt ca într-un film 
horror în care clonele au pus stăpânire pe întreaga 
lume. 

— Ai un tupeu... începu A.A., strângându-şi 
mâna pumn. 

— Nu, zise Sheridan. Noi avem banca. lar voi 
nu o aveţi. Care-i problema, Lauren? Te-ai săturat 
să fii o pseudo-Ashley? Ce să spun, îmi pare rău. 
Noi nu primim resturi în Societatea S.. 

— Ce glumă, izbucni Lili. 

Cum putea Ashley să stea pur şi simplu acolo şi 
să nu facă nimic când cineva vorbea urât de 
prietenele ei? 

— Voi nu sunteți nimic altceva decât resturi. 
Tocmai de-asta nu v-a invitat nimeni în gaşca 
noastră. 

— Nici n-am vrea să fim în ea, zise Sadie. 

— Eu cred că sunteți pur şi simplu foarte 
curajoase, oftă Ashley. 

Toată lumea se uită la ea — Sadie şi Sheridan, 
celelalte Ashley, mulţimea de fete încântate, cu 
ochii mari, care se adunaseră pe treptele din faţa 
şcolii. 

— Să purtaţi culori atât de deschise... continuă 
ea. Mie mi-ar fi teamă să mă aşez... ei bine, nu 
contează 

— Să mă aşez unde? Pe bancă? Las-o baltă, 
Ashley. Sheridan îşi dădu ochii peste cap. Putem 
să ne aşezăm oriunde vrem. 

— Şi nouă ne place aici, se repezi Sadie să 
spună pe un ton cristalin. 

— Bineînțeles că vă place, spuse Ashley 
relaxată. 

Se sună, iar fetele care erau pe trepte oftară — 
spectacolul se terminase şi azi. 

Sau nu? 

Celelalte Ashley începuseră să o ia spre trepte — 
dar Ashley Spencer rămăsese pe loc. 

— Ce mai aştepţi? se repezi Sheridan, 
ridicându-se şi luându-și poşeta. 

Sadie se ridică şi ea, dându-şi părul pe spate şi 
aşezându-şi cureaua. 

— Aştepţi să intre toată lumea ca să poţi să spui 
c-ai stat şi tu pe bancă azi? 

— Oh, nu, zise Ashley. Nici nu mă gândesc să 
întârzii... OH NU! 

Toate fetele de pe trepte se opriră din drumul 
lor; fetele care intraseră deja pe holul principal al 
Şcolii Domnişoarei Gamble se întoarseră repede ca 
să vadă de ce ţipase Ashley Spencer. 

— Ce? se răsti Sheridan. 

Lili, care avea deja un picior pe treapta de jos, 
se trezi împinsă înapoi pe trotuar. 

— Hainele... hainele voastre! ţipă Ashley, iar 
apoi îşi puse o mână la gură, de parcă era prea 
şocată ca să mai poată spune ceva. 

— Poftim? 

Sheridan şi Sadie se uitară amândouă în jos la 
haine, întorcându-se ca să vadă şi la spate. Ashley 
îndreptă spre ele un deget acuzator şi apoi privi 
către publicul ei, aflat pe trepte, asigurându-se — 
Lili era sigură de asta că se vor uita cât mai multe 
fete. 

— Ce scârbos! Sadie începu să se scuture pe 
haină, lovindu-se ca nebuna peste umeri şi pe 
spate. Nu se ia! 

— Ce nu se... OMG! 

Sheridan ridică o mână: era acoperită cu un strat 
gros şi cenuşiu de praf. Începu să se răsucească pe 
loc întruna, şi Lili văzu care era problema. Tot 
spatele hainei părea frecat cu cărbune. 

— Haina mea! 

— Vai de mine, zise Ashley pe un ton fals 
compătimitor, în vreme ce toate fetele de pe scară 
vorbeau între ele şi arătau cu degetul. Nu prea mai 
e galbenă, nu? Banca aia probabil că a fost foarte 
prăfuită. 

— Tu ai făcut asta, urlă Sadie. 

Haina ei albă era varză. Lili începu să râdă. 
Orice era praful ăla, şi oricum o fi reuşit Ashley 
să-l întindă pe bancă, îşi atinsese scopul. Reginele 
Societăţii S. Arătau de parcă ar fi urcat pe un coş 
de fum. 

— Ce-am făcut? întrebă Ashley, numai zâmbet 
şi inocenţă. Nu ştiu despre ce vorbiţi. Eu am tot 
spus la şcoală de săptămâni întregi că banca aia e 
murdară şi trebuie curățată. Poate că acum or să 
facă totuşi ceva în privinţa asta. 

— Haina mea e distrusă, bâigui Sheridan. 

— Ai să plăteşti pentru asta, Ashley Spencer, 
ameninţă Sadie. 

— Mă îndoiesc, zise Ashley. Se duse la Lili şi o 
luă de braţ, iar A.A. şi Lauren, care erau mai sus 
pe trepte, le zâmbiră. Poate ar trebui să fiți mai 
atente pe unde vă aşezaţi. E doar o sugestie! 

— Ce era praful ăla? întrebă Lili pe şoptite când 
intrară în siguranţă în hol, iar restul lumii începuse 
să se împrăştie prin clase. 

— E un praf de cărbune folosit pentru frecat 
piatra, le mărturisi Ashley. Nu se vede cu ochiul 
liber. Nu se găseşte de cumpărat în State — nimeni 
nici măcar n-a auzit de el aici. Angajaţii noştri care 
se ocupă de curte îi folosesc ca să curețe fântâna 
arteziană. Se lasă pe piatră douăsprezece ore, iar 
apoi se freacă. lar dacă se întâmplă cumva să te 
atingi de el din greşeală, sau să te aşezi pe el, ei 
bine... 

— Ai să plăteşti pentru asta, Ashley Spencer! 
Chiţăi A.A., imitând plânsetul enervant al lui 
Sadie. 

Pufniră cu toatele în râs. 

— Nu mi-am dat seama din prima ce puneai tu 
la cale, recunoscu Lili. 

— Eu am crezut că vrei să te împrieteneşti cu 
ele, zise Lauren. 

— Oh, voi, puţin credincioaselor, zise Ashley, 
strălucind de fericire. Chiar credeați că am să 
renunţ aşa uşor la bancă? 

Lili trebuia să se încline în faţa superiorității lui 
Ashley. Poate că lupta murdar — în sensul propriu 
al cuvântului dar un lucru era sigur: pe terenul ei, 
Ashley va ieşi întotdeauna pe locul unu. 

13 
CHIAR EXISTĂ SCHIMB 
DE MAME? 


Când A.A. se întoarse acasă, în apartamentul 
penthouse al hotelului Fairmont, în acea după- 
amiază, mama ei era acolo. În majoritatea caselor, 
acest lucru n-ar fi un eveniment deosebit, dar 
familia lui A.A. nu era la fel ca şi celelalte. În 
majoritatea timpului, acasă nu erau decât ea şi 
Ned, cu vreo cameristă sau două care mai treceau 
prin zonă. 

Mama lor, frumoasa fost model Jeanine (numai 
numele mic), îşi petrecea mare parte a timpului 
călătorind prin toate colţurile lumii, îndrăgostindu- 
se şi trecându-i, aşezându-se fără să aibă nevoie de 
invitaţii în primul rând la prezentările de modă din 
Milano sau Paris, apărând pe prima pagină a 
ziarelor pentru comportamentul ei nebunesc pe 
vreun iaht în Caraibe, promovându-şi propria 
gamă de produse cosmetice bazată pe plante pe 
QVC, sau încercând noi tratamente de 
înfrumusețare şi pentru corp din Bali până în 
Brazilia. 

Nu că nu ar fi fost acolo pentru copiii ei: A.A. 
ştia că un scurt telefon de la ea ar putea aduce-o pe 
Jeanine acasă din orice colț al universului cunoscut 
ar fi fost ea în acel moment. Jeanine îi iubea foarte 
tare pe A.A. şi pe Ned. Dar niciodată nu avea să fie 
o mamă care să poarte şorţ, să facă prăjituri, să-i 
ducă cu maşina la şcoală, sau să le verifice temele, 
aşa cum vedea A.A. prin emisiunile de la televizor. 
Asta nu era o problemă pentru A.A.: cine avea 
nevoie de o mamă care să gătească, atât timp cât la 
parterul hotelului Fairmont o echipă de patru 
bucătari specializați în patiserie, gata să le trimită 
lui A.A. şi lui Ned orice aveau ei chef să mănânce? 

Dar tot era plăcut să stea în preajma lui Jeanine, 
chiar dacă aceasta insista să  redecoreze 
apartamentul mult prea des şi tot încerca să o 
convingă pe A.A. să poarte pantofi cu toc şi haine 
de firmă, când ea ar fi preferat să umble în 
pantaloni de yoga şi tricouri. 

În această după-amiază, mama ei era întinsă pe 
covorul alb din faţa şemineului, cu picioarele ei 
lungi ridicate drept în sus şi cu părul ei negru şi 
des răsfirat iu jurul capului. A.A. nu-şi dădea 
seama dacă făcea Pilates sau îşi admira noii 
pantofi. 

— Hei, Sporty Spice! strigă Jeanine, lăsându-și 
picioarele jos. 

— Hei, mami! 

A.A. se aplecă s-o sărute pe mama ei pe frunte 
şi apoi se lăsă pe jos, lângă ea. Focul puternic — 
controlat cu ajutorul unei telecomenzi, ca mai tot 
ce se afla în apartamentul lor — încălzea camera cu 
tavan înalt exact cât să te simţi confortabil. 

— Ai avut o zi bună la şcoală? 

— A fost bine. 

— Ai întâlnit vreun băiat simpatic? 

— Ştii doar că la Şcoala Domnişoarei Gamble 
merg doar fete. 

A.A. se lăsă pe spate, sprijinindu-şi capul în 
palme. 

— Şi tocmai de-asta te-am înscris acolo, zise 
Jeanine. Stai departe de băieţi, A.A.. Ăsta este 
singurul meu sfat matern pentru tine. Ascultă o 
femeie care a învăţat din greşeli. 

A.A. nu se putu abţine să nu râdă. 

— Uite ce e, fată care chicoteşte, zise Jeanine, 
ridicându-se brusc şi scuturându-şi părul. Am să te 
rog să-mi faci un mic serviciu. E doar un foarte 
mic serviciu amărât pentru sărmana şi bătrâna ta 
mamă. 

— Ce e? 

A.A. miji ochii. Ultima oară când Jeanine îi 
ceruse un serviciu, fusese vorba de o transformare 

completă cu ajutorul unor produse cosmetice din 
plante pentru preadolescente, desfăşurată pe o 
scenă într-un mall. Ce ruşine! 

— Îţi place de Marty, nu? o întrebă Jeanine. 

Săptămâna trecută, ea şi Ned avuseseră plăcerea 
să-l cunoască pe cel mai recent iubit al lui Jeanine. 
Marty Law era un regizor faimos, foarte cunoscut 
pentru Oscarul câştigat pentru primul şi cel mai 
bun film al său, Donul, despre o familie de mafioți 
italieni. De atunci, nu mai făcuse decât câteva 
filme proaste, iar acum era mai bine-cunoscut 
pentru via lui din Santa Barbara. 

— Cred că da, încuviinţă A.A.. 

Îi plăcuse suficient de mult de Marty, deşi 
fusese un pic intimidată de trabucul lui şi de barba 
lui deasă şi argintie. 

— Fi bine, continuă Jeanine pe cel mai dulce 
ton al ei, vrea să joci într-un film de-al lui. 

— Poftim? 

A.A. se ridică în picioare, scuturând din cap a 
neîncredere. 

— E doar un rol mic, nu trebuie să spui nimic. 
Și filmarea nu durează decât câteva zile, şi e chiar 
aici în San Francisco. Şi nu e nicio problemă să te 
învoiesc de la şcoală. Deja am sunat-o pe cum-o- 
cheamă de la Şcoala Domnişoarei Gamble. 
Imediat ce i-am spus că va fi invitată la premieră, 
am putut să fac ce-am vrut din ea. Deci ce spui, 
scumpo? Nu e super interesant? 

— Cred că da. 

A.A. nu era deloc entuziasmată. Era destul de 
rău când i se făceau poze aiurea ori de câte ori 
Jeanine trebuia să pozeze drept femeia care „le are 
pe toate”, dar un rol mic într-un film însemna să 
stea şi să piardă ore la rând, de dimineaţă până 
seara. Însă mama ei părea foarte dornică să facă 
asta, iar A.A. nu voia s-o dezamăgească. 

— Bine. Am s-o fac. Dacă asta te face fericită. 

— Mă face foarte fericită. Jeanine nu-şi mai 
încăpea în piele de fericire. Îl sun chiar acum pe 

Marty. O să mă iubească şi mai tare decât o face 
deja. Hei, ştii cumva pe unde se ascunde fratele ăla 
al tău? Nu-mi răspunde la mesaje. 

— Poate că e la Tri şi se joacă pe calculator, îi 
sugeră A.A.. Mă duc după el. 

A.A. era mulţumită în sinea ei că avea o scuză 
să treacă pe la Tri pe-acasă. Nu se mai văzuseră de 
mai bine de o săptămână, de când ieşiseră după 
şcoală cu bicicletele şi se întâlniseră întâmplător 
cu Ashley. 

Familia lui Tri era proprietara hotelului 
Fairmont, aşa că ei locuiau în celălalt apartament 
penthouse. Liftul lor privat se deschidea într-un 
hol întunecat plin de antichităţi. O orhidee 
frumoasă stătea într-un vas de porțelan alb cu 
albastru, pe o masă din lemn închis la culoare, 
bogat sculptată. A.A. împinse uşa de la intrare, 
care nu era încuiată. Ea şi Ned puteau merge la 
familia Fitzpatrick oricând şi ştiau pe de rost codul 
secret pentru liftul privat. 

Nu era nici urmă de băieți în apartament — ceea 
ce însemna că era linişte, şi nu se vedeau nici cutii 
de pizza sau console de joc împrăştiate pe jos în 
sufragerie. Deşi apartamentul era la fel de mare şi 
avea aceeaşi formă ca şi cel ocupat de familia ei, 
nu putea să fie mai diferit din punct de vedere al 
mobilei. 

Toate lucrurile erau vechi şi şic în felul lor. O 
canapea Chesterfield din piele, aşezată în centrul 
unul covor turcesc mare, se afla în faţa şemineului 
din piatră, iar mesele joase de cafea aflate în 
apropierea În fotoliilor uriaşe erau încărcate de 
reviste şi cărți. Un imens dulap franțuzesc era plin 
de platouri şi castroane, iar colecția de cărți de 
bucate a doamnei Fitzpatrick era înghesuită şi ea 
pe un raft. Lui A.A. îi plăcea mereu să vină aici; se 
simţea ca acasă, era cald şi bine. În plus, decorul 
nu se schimba în fiecare lună. 

— Bună! strigă A.A., îndreptându-se spre 
bucătărie. 

Se auzea încet o melodie clasică şi mirosea a 
ceva delicios, probabil pui la cuptor. 

— Sunt aici! strigă doamna Fitzpatrick. Era 
aplecată deasupra aragazului lor profesionist, 
amestecând într-o oală lucioasă din aramă în ceva 
ce aducea a supă de pui. Bună, A.A.. Mă gândeam 
să fac nişte supă pentru felul unu de diseară, 
înainte de pui. Vrei să mă ajuţi? 

A.A. voia s-o ajute, chiar dacă ştia mai puţine 
chiar decât Jeanine despre bucătărie. Era mereu 
plăcut când îşi petrecea timpul pe lângă doamna 
Fitzpatrick — sau Supermama, cum îi spunea mereu 
Ned. Ori de câte ori se duceau acolo, mereu făcea 
ceva bun sau pregătea o cină în familie. Nu era 
deloc genul fetei de pe coperta Casino, cu 
siguranţă: era cu cel puţin zece ani mai mare ca 
Jeanine, oricum. Însă apartamentul ăsta le părea 
mai acasă decât acasă celor doi frați Ahoto. 

La vreun sfert de oră după ce se apucase să 
amestece morcovi tăiaţi, ceapă tocată şi ghimber 
răzuit, A.A. auzi uşa de la intrare cum se deschide 
ŞI se trânteşte. 

— E ceva de mâncare? răsună o voce bine 
cunoscută. De-abia aştept să mâncăm. 

Tri dădu buzna în bucătărie, roşu la față şi 
transpirat pentru că avusese antrenament cu 
echipa, cu părul ud căzut pe frunte. Tricoul lui 
albastru cu auriu în era lipit de piept, evidenţiindu-i 
trupul subţire dar tonifiat. Roşi şi mai tare când 
dădu cu ochii de A.A., dar ea încercă să se 
concentreze pe amestecatul legumelor cu lingura 
de lemn şi să pară blazată. 

Însă, în realitate, inima i se zbătea în piept ca un 
peşte pe uscat. Se putea oare... se putea oare să-i 
mai placă de Tri? Oare tot voia în secret să fie mai 
mult decât prieteni? 

Şi, dacă nu cumva îi jucau ochii feste, nu cumva 
părea chiar... înalt? 

— Creşti atât de repede, zise doamna Fitzpatrick 
oftând, apoi deschise uşile înalte de la cămara până 

în tavan şi scoase o caserolă Tupperware. Şi 
mănânci de parcă n-ai mai apuca să te saturi. Ai 
biscuiţi săraţi aici şi poţi să-i mănânci cu brânză 
sau cu fructe. Şi cred că au mai rămas nişte 
fursecuri de ieri, dacă nu cumva le-ai terminat 
deja. 

— Ba da, zise Tri, cu gura plină de biscuiţi, 
întinzându-se după borcanul cu unt de arahide. 

— N-ai de gând s-o saluți pe A.A.? întrebă 
doamna Fitzpatrick. 

— Ah, da. Bună. 

Tri nici măcar nu ridică privirea la ea. A.A. 
încercă să nu se simtă jignită. Stătea acolo, 
înfulecând, ignorând-o de parcă ar fi fost trimisă 
de la bucătăria hotelului ca să o ajute pe mama lui 
să pregătească cina. Săptămâna trecută se 
distraseră atât de tare. Azi însă era rece şi o 
trimitea practic la plimbare. Care era graba? 

— Vrei ceva de mâncare, A.A.? o întrebă 
doamna Fitzpatrick. Cred că mai avem nişte 
fursecuri ascunse pe undeva. 

— Nu, mulţumesc. Ar trebui să mă întorc acasă, 
zise A.A. repede. Era roşie la faţă, fie de la abur, 
fie de jenă. De fapt, am venit să-l caut pe Ned. 

— Eu mă duc să fac un duş, anunţă Tri şi ieşi 
repede din cameră fără să-şi ia la revedere. 

Doamna Fitzpatrick îi aruncă lui A.A. o privire 
plină de înţelegere. 

— Eşti sigură că nu vrei un fursec? întrebă ea, 
dar A.A. clătină din cap. 

Un fursec nu avea cum să-i rezolve ei 
problemele, nici cum s-o facă să se simtă mai bine, 
deşi fursecurile doamnei Fitzpatrick erau atât de 
bune că le făceau de râs pe cele de la faimoasa 
brutărie a doamnei Field. 

14 
LE VA RĂMÂNE MEREU 
PARISUL 


Veni şi luna februarie, rece şi cenuşie, însă sala 
Micului Teatru de la Şcoala Domnişoarei Gamble 
era decorată ca primăvara la Paris. Comitetul 
Mamelor, care organiza întotdeauna Prezentarea de 
Modă Mamă-Fucă, făcuse o treabă destul de bună 
— nu că asta ar fi surprins-o pe Lili. Mama ei era 
şefa comitetului anul acesta bineînţeles, la fel ca în 
fiecare an, şi tot ce-şi propunea mama ei ieşea la 
perfecție. Nancy „Genghis” Khan fusese la vremea 
ei super avocat; iar acum era o super SAHM (o 
mamă care stătea acasă şi socializa). Era obişnuită 
să obţină tot ceea ce voia. 

În locul obişnuitelor gradene, în jurul 
podiumului improvizat erau aşezate scaune pliante 
şi mese de cafenea. Scena, plină ochi cu tuburi de 
aluminiu lungi ornate cu trandafiri galbeni, era 
drapată cu pânze galben-pai, pe care era proiectată 
imaginea Turnului Eiffel. În centru se afla o 
pergolă neagră din fier forjat, care marca locul pe 
unde intrau modelele. Ferestrele mari din fundul 
scenei erau acoperite cu o pânză de culoarea 
fildeşului, cu lumina venind din spate, aşa că sala 
părea iluminată de soarele primăverii. 

Pe fiecare masă se afla o vază cu trandafiri de 
un galben foarte delicat, iar de vază erau sprijinite 
meniuri scrise de mână. Cei din public puteau să-şi 
comande un pahar de şampanie, sau suc de 
piersică albă proaspăt stors, iar chelneri cu şorţuri 
albe aduceau fructe de pădure învelite în ciocolată, 
mini-croasanți cu unt şi clătite cu Nutella. O 
muzică slabă de acordeon se auzea pe fundal. 
Singurul lucru de prost gust era hannerul atârnat 
deasupra uşii principale, cu logoul urât al YourTV 
mare pe el — probabil că tatăl lui Lauren 

sponsorizase evenimentul. Lili era un pic surprinsă 
că Lauren nu menționase asta. Poate că era jenată 
de cât de prost o să dea. Măcar nimeni n-o să-l 
vadă decât la plecare. 

— E atât de frumos, mami! se entuziasmă Lili, 
bătând din palme, încântată. O să placă tuturor! 

Sosiseră mai devreme, împreună cu cei de la 
catering, pentru a supraveghea cum se descurcau. 

— Mă bucur că-ţi place, îi răspunse Nancy, 
zâmbind. 

Hotărâseră să semneze un armistițiu săptămâna 
aceasta: Lili îi promisese să se concentreze pe 
şcoală şi pe activitățile suplimentare, iar Nancy 
promisese să nu se enerveze dacă Lili întârzia cinci 
minute la maşină sau la ora cinei. 

Lili bănuia că mama ei era în secret încântată de 
noul ei look vintage — nu că Nancy era de acord cu 
hainele second-hand, ci pentru că îi convenea 
mereu când Lili ieşea un pic din umbra lui Ashley 
Spencer. 

— Modelele! În spatele scenei, vă rog! Mama 
lui Vicky Cameron, şi ea membră a Comitetului 
Mamelor, se grăbea spre ele, fluturându-şi 
clipboardul şi făcându-le semn să intre pe uşa din 
lateralul scenei. În curând va sosi şi publicul. 

— Bineînţeles, zise Nancy, trăgând-o după ea pe 
Lili spre intrarea din spatele scenei. Sper că toate 
hainele au fost aranjate aşa cum v-am dat eu 
instrucțiuni. Câte un stand pentru fiecare echipă 
mamă-fiică, şi fiecare să fie clar etichetate! 

Standurile erau etichetate, exact aşa cum voise 
Nancy, dar imaginea din spatele scenei reprezenta 
un haos total. Locul era plin ochi cu mame şi fiice, 
iar pe lângă ele se învârteau stilişti personali, 
make-up artişti, plus fotografi pe care-i angajaseră 
ca să imortalizeze fiecare moment încântător din 
viaţa familiei lor. 

Unele mame mai lipsite de scrupule dăduseră 
iama prin alte standuri, punând mâna pe ţinute care 
li se păreau mai drăguţe, sau furând accesorii. Ce 

aiurea! Lili spera să nu izbucnească vreo ceartă. 
Anul trecut când tematica fusese Parada Pastel, 
două dintre mame fuseseră implicate într-o ceartă 
de proporţii din pricina unui şal mov tivit cu perle, 
care se asorta perfect cu o pereche de pantofi 
Jimmy Choo. Fiind vorba de înalta societate din 
San Francisco, nu existaseră vătămări corporale, 
desigur, ci doar o grămadă de priviri reci ca 
gheaţa, pline de ranchiună. 

— Lili! 

Ashley îi făcea cu mâna dintr-un colț al camerei 
relativ mai liniştit. Ea şi mama ei, Matilda, erau 
deja îmbrăcate în prima lor ținută, două rochii 
elegante încheiate în față de la Diane von 
Furstenberg, şi îşi purtau părul de un blond auriu 
lucios lăsat pe spate. 

— Am demarcat zona noastră cu cordoane. 

Lili trebuia să recunoască ce idee bună avusese 
Ashley; era artistă când era vorba de controlul 
mulțimii. Ea şi Matilda aduseseră de acasă 
cordonul roşu de catifea folosit ultima oară la 
petrecerea de ziua lui Ashley, folosindu-l pentru a 
ține la depărtare nebunia din restul sălii şi izolând 
colțul lor. Stativul lui A.A. era şi el inclus în zona 
respectivă, dar A.A. însăşi precum şi mama ei nu 
se vedeau. Stativul lui Lauren, observă Lili, era 
tras de-a lungul demarcaţiei, dar nu era în 
interiorul zonei. Interesant. 

— Cum te mai simţi? o întrebă Nancy pe 
Matilda Spencer, punându-i o mână pe umăr, în 
semn de înţelegere. Ai scăpat de greaţa din primul 
trimestru? 

— Încă nu, din păcate, zise Matilda, dând din 
cap. 

— A vomitat deja de două ori în dimineaţa asta, 
îi şopti Ashley lui Lili. Dacă vomită pe podium, va 
trebui să mă mut din statul ăsta. 

— Bună, bună! Pot să vin şi eu lângă voi? 

Ho-pa! Vocea aia care zgârie pe urechi. Mirosul 
acela copleşitor de Poison de la Christian Dior. 

Imprimeul ăla zebră amețitor al paltonului ei de 
prost gust lung până în pământ. Strălucirea 
orbitoare a bijuteriilor din aur galben. Trebuia să 
fie mama lui Lauren. 

— Bineînţeles, zise Matilda, deşi Lili putea să 
jure că o văzuse pe mama lui Ashley schimbând o 
privire scurtă şi rapidă cu Nancy. Ni s-a cerut să 
probăm toate hainele înainte să înceapă 
spectacolul, ca să ne asigurăm că ne vin perfect. 

— Dar, Trudy, am crezut că nu eşti de acord cu 
prezentările de modă, remarcă Nancy. 

— Ah, nu! Mie nu-mi plac concursurile de 
frumusete, ţipă Trudy, desfăşurându-şi de după gât 
ceva ce părea a fi un piton de vreo trei metri, iar 
Lili se simţi uşurată să vadă că e doar o eşarfă cu 
imprimeu ce imita pielea de şarpe. E altceva cu 
moda. Şi, bineînţeles, nu puteam să o dezamăgesc 
pe Lauren. Aşteaptă evenimentul ăsta de câteva 
săptămâni bune! 

Lauren nu părea deloc că aşteaptă cu nerăbdare 
ceva anume. Lili se gândi că părea chiar supărată 
încă de când observase că stativul ei nu fusese 
amplasat în sanctuarul celor trei Ashley, şi se tot 
uita prin sala plină de lume, fără să-i dea atenţie 
mamei sale care, zdrăngănind din multele ei 
brățări, tot lăuda bluzele de mătase Michael Kors 
pe care Lili şi mama ei trebuiau să le poarte cu 
prima ţinută. 

Cât Lili îşi scotea pantofii, sprijinindu-se de 
stativ ca să se echilibreze, se uită şi ea prin sală. 
Când se făcuseră anunţurile legate de spectacol, 
gaşca Ashleys fusese iritată, dar nu prea surprinsă, 
să afle că odioasele fete din Societatea Secretă S. 
erau şi ele alese să defileze pe podium. În 
săptămânile până în ziua spectacolului, cele două 
tabere se comportaseră rece una cu cealaltă. 

Mama lui Sheridan Riley, cu părul roşu şi 
picioare lungi şi subțiri, părea îngrozită să se afle 
acolo, aproape că tremura în ținuta ei fără bretele 
de la Nicole Miller. Cu toate acestea, Sheridan 

zâmbea larg învârtindu-se prin sală, cu nasul ei 
ascuţit pe sus. În! 

Chiar şi mai enervant, viermele ăla de Sadie 
Graham împreună cu mama ei îşi făcuseră tabăra 
aproape de spațiul izolat al găştii Ashleys. La 
fiecare cinci secunde, Sadie studia cu atenţie 
stativele cu haine ale celor trei Ashley, de parcă ar 
fi pus ochii pe ceva. Ai mare grijă! voia să-l 
transmită Lili. Nu era nicio şansă să-i permită să-şi 
pună gheara pe oricare din ţinutele lor. Unde erau 
toate chestiile pe care-şi pusese ea semnătura 
acum, eh? 

Lili se ridică, trăgând rochia Michael Kors peste 
cămăşuţa de mătase şi şortul băieţesc, asigurându- 
se că se potrivesc perfect. Nu era rău deloc! 
Prezentarea de modă urma să fie minunată, chiar 
dacă ratatele din Societatea Secretă S. reuşiseră să 
se strecoare în ea. Măcar publicul va putea să facă 
o comparaţie şi să tragă concluzii: gaşca Ashleys 
faţă în faţă cu Pretendentele. Cine va ieşi pe locul 
unu? Lili considera că aici nu avea rost să faci 
comparaţie. 

În plus, Lili nu avea nici cea mai vagă idee cum 
se putuse ca trei dintre cele mai fraiere ratate din 
şcoală să fie alese pentru a participa la Prezentarea 
de Modă Mamă-Fiică, cel mai tare eveniment 
organizat de şcoală numai pentru oamenii frumoşi. 
Vestea venise de-a dreptul ca un şoc când fusese 
anunţată la şcoală săptămâna trecută. Poate că 
Ashley avea dreptate; toată această propagandă 
anti-bisericuţe făcută de Societatea Secretă S. — ca 
să fure Congé-ul de la proprietarii săi de drept, şi 
anume cele trei Ashley — strica atmosfera de la 
şcoală. Dacă absolut oricine putea să fie model în 
spectacol, ce rost mai avea să participi? 

Uite-le chiar acum: cocoşata de Dana Hart. 
Guinevere „Cap de acadea” Parker, ai cărei 
genunchi noduroşi erau mai mari decât sânii ei. 
Cass Franklin, cu camera sa de oxigen, care 

începea să respire pe gură numai când îşi vedea 
stativul cu haine. 

Stai aşa, nu era Lauren cea care se strecura în 
zona lor ca să vorbească ceva cu ele? 

15 
NU E GRASĂ, E MAMA 


Ashley oftă din tot sufletul pe când îşi lega 
rochia în talie. Era suficient de rău că mama ei 
alerga la baie la fiecare zece minute ca să verse 
terciul de ovăz organic şi nectarul vitaminizat 
pentru viitoare mame, dar era şi mai rău să te 
feliciți singură că faci parte dintr-un grup de elită 
numai ca să-ţi dai seama că ultimii oameni au pus 
stăpânire pe regatul tău. 

Ashley ştia deja că ele urmau să fie acolo, dar 
nu-şi dăduse seama de tragedia pe cale să aibă loc 
la prestarea de modă până ce nu le văzu în carne şi 
oase. 

Ce droguri luaseră membrele Comitetului când 
le lăsaseră să participe pe Guinevere Parker şi pe 
mama ei care semăna cu un şoarece? Sau pe Daria 
Hart şi pe mama ei ca un şobolan înecat? Sau pe 
Cass Franklin — hai să fim serioşi! Cine credea că 
face o glumă bună? 

lar acum, ca lucrurile să devină şi mai 
insuportabile, Sadie Graham se sprijinea de 
cordonul de catifea roşie(al cărui scop era să ţină 
plebea la distanță de separeul celor trei Ashley). 
Nici măcar rochia aia elegantă de la Tocca sau 
perechea de sandale de la Missoni pe care le purta 
nu puteau ascunde faptul că Sadie nu va putea fi 
primită niciodată în regatul lui Ashley. 

Şi uite-o acum — chiar se întindea şi atingea 
ceva Pe. Stativul. Lui. Ashley. OMG! Ashley va 
avea grijă să fie arestată, apoi exmatriculată, iar 
apoi exclusă din toată zona orară a Pacificului. 

— Ce anume crezi că faci? întrebă ea, sărind de 
după stativul de haine al lui A.A., care rămăsese 
neatins. (Pe unde umbla fata asta, chiar aşa?) 

Nesuferita de Sadie nici măcar nu avu bunul 
simţ să pară speriată, ca să nu mai spunem 
vinovată. 

— Comitetul Mamelor m-a informat că noi, zise 
ea arătând spre mama ei care zâmbea prosteşte, o 
să purtăm rochiile albe de dineu în seara asta. 

— Poate în altă viaţă! pufni Ashley. 

Matilda era într-una din cabine în acel moment 
probându-şi rochia albă. 

— Nu văd decât o rochie albă, insistă Sadie. Şi 
ar trebui să fie pe stativul nostru, nu pe al vostru. 

— Ai fost foarte prost informată. Ashley prinse 
stativul şi-l trase mai spre ea, astfel încât Sadic, 
căreia îi transpiraseră palmele, să nu-l mai poată 
ajunge. Noi suntem cele care poartă rochiile albe, 
ca de obicei! 

— Zău? făcu Sadie, şi una dintre sprâncenele ei 
perfect conturate o luă în sus. Eşti sigură? 

Ashley scoase un oftat cât mai melodramatic, 
numai cât să nu ajungă să-şi piardă răsuflarea. 
Bineînţeles că ca şi mama ei, cea mai frumoasă 
echipă mamă-fiică, vor prezenta din nou ultima 
ținută din spectacol. 

— Tu poţi să te întorci de unde ai venit... îşi 
flutură Ashley mâna spre locul unde era stativul lui 
Sadie. Spre colțişorul tău de cameră, bine? 

— Scumpo, ce zici? 

Matilda apăru din cabină, purtând o rochie 
croită pe bie de culoarea fildeşului, de la J. 
Mendel. Frumosul ei chip părea şters şi plin de 
griji, iar părul ei lung era dat pe spate. 

Ce aiurea! Rochia era prea mulată pe ea, şi 
burtica Matildei se vedea clar. 

— Mama ta e prea grasă pentru rochia aia, 
şuieră Sadie printre dinţi, astfel încât să o audă 
doar Ashley. 

— Nu e grasă, îi scuipă Ashley înapoi. E 
însărcinată, idioato! 

— Matilda, arăţi minunat, îngână mama lui 
Sadie. Ca o mireasă însărcinată al cărei soţ a luat-o 
numai cu pistolul la tâmplă. 

Îi zâmbi acru şi o studie de sus până jos. 

— Ştii, zise Matilda, trăgând de rochie. Nu cred 
că mi se potriveşte prea bine. 

— Croiala pe bié e de-a dreptul neiertătoare, o 
aprobă mama lui Sadie. Arată tot, nu? 

— lar eu am cam prea multe de arătat în 
momentul de faţă. Matilda părea tristă, dar nu prea 
supărată. Ei bine, altcineva ar trebui să poarte 
rochiile albe anul ăsta. 

— Mamă! 

Ashley era revoltată. Mama ei ceda mult prea 
uşor. Putea să poarte în mână un buchet de flori, 
sau un coş, sau aşa ceva. Atunci nimeni din public 
n-ar mai vedea micuța umflătură. Până la urmă, 
mama ei era însărcinată la modul la care erau 
însărcinate şi celebrităţile — cu braţe subțiri şi 
picioare tonifiate şi doar o mică minge de baschet 
în locul unde talia ei fusese subțire înainte. Din 
fericire, Matilda nu se umflase ca o piata” 
gravidă. Măcar Ashley scăpase de ruşinea asta. 

— Ashley, eu am cam obosit. Matilda trăgea 
deja de rochie, pregătindu-se să şi-o scoată peste 
cap. Cred că trei ţinute sunt suficiente pentru mine 
acum. Lasă pe altcineva să poarte rochiile. Cred că 
Sadie şi mama ei ar fi un final grandios. 

— Mulţumesc, doamnă Spencer! pă Sadie. 

Ashley simţi cum îi iau foc obrajii. Dacă ea şi 
Matilda nu urmau să poarte rochiile albe, atunci 
onoarea aceea ar trebui să revină uneia dintre 
celelalte două Ashley. Dar Sadie deja pusese 
gheara pe rochia lui Ashley de pe stativ, iar 
Matilda îşi trecea rochia peste cordonul roşu ca să 
1-0 dea mamei lui Sadie. Totul era pierdut! 

— Ce se-ntâmplă? sări Lili, care purta cea mai 
drăguță rochiţă cadrilată de la Marc Jacobs. 

— Tu unde ai fost până acum? Şi unde umblă 
A.A.? se înfurie Ashley. Eu sunt atacată din toate 
părțile şi nu mă ajută nimeni cu nimic. 

— Nu purtaţi rochiile albe? 

Lili, rămasă cu gura căscată, se uita la Sadie şi 
la mama acesteia, care semăna cu o insectă. 

— Nu. Ashley îşi încrucişă braţele peste piept şi 
lovi cu piciorul în pământ. Tot spectacolul ăsta 
idiot şi-a pierdut rostul. 

Matilda, îmbrăcată într-o rochie moale de 
bumbac, se aplecă şi o bătu pe Ashley pe braţ. 

— Nu e cazul să ne purtăm aşa, mulţumesc, 
Ashley, zise ea, cu o privire albastră de oţel. 
Spectacolul ăsta are un scop caritabil, ţi-aduci 
aminte? Nu e despre cine poartă mai multe rochii. 
Acum du-te şi pune-ţi pantofii care se potrivesc cu 
prima ţinută. Nu, să nu mai aud un cuvânt! 

Ashley o prinse pe Lili de mână şi o trase într- 
un colţ. Voia să stea într-un loc unde nu putea fi 
văzută de îngrozitoarea Sadie Graham — şi de unde 
nu o putea vedea nici ea, la rândul ei. 

Mama ei se minţea singură când spunea că 
spectacolul ăsta nu era despre cine poartă mai 
multe rochii. Viaţa întreagă era despre cine poartă 
mai multe rochii! Matilda trăia sub un clopot de 
sticlă. Copilul ăsta care venea pe lume îi 
înceţoşase minţile. 

— Nu-ţi face probleme. Lili o strânse de mână 
pe Ashley. O să ne răzbunăm noi pe Sadie cumva. 

Ashley pufni. Singurul lucru care ar putea să o 
facă să se simtă ceva mai bine acum era ca Sadie 
să cadă pe scenă, sau dacă tot spectacolul ar fi 
amânat. Măcar o avea pe Lili lângă ea, să o ajute 
să se liniştească. Dar unde se dusese Lauren? Şi 
unde naiba era A.A.? 

16 
DOMNIŞOARA ALBINUŢĂ 
HĂRNICUȚĂ MAI MULT STRICĂ 
DECÂT FACE 


— Au! M-ai înţepat! 

Lauren îi prindea în ace rochia la spate lui 
Guinevere Parker, o rochie tub de la Phillip Lim, 
astfel încât să nu atârne pe ea ca un sac fără formă, 
iar Guinevere nu făcea decât să se plângă. 

— Am crezut că pe mine trebuie să mă ajuţi, 
scânci Daria Hart. 

Rămăsese cu rochia blocată la mijloc, o rochiţă 
cu bretele şi volane de la Tibi, pentru că — după 
cum vedea clar Lauren — Daria nu reuşise să 
descopere încă fermoarul din lateral. 

— Mie nu-mi place nimic de aici, se plânse 
Cass Franklin, lovind-o din greşeală cu tubul de 
oxigen în cap pe Lauren. Nu cred că mai vreau să 
fiu în spectacolul ăsta până la urmă. Unde e 
mama? 

Lauren strânse din dinţi şi continuă să prindă 
rochia lui Guinevere la spate. Ce de dive cu fiţe! 
Fetele astea nu erau deloc recunoscătoare că 
Lauren — sau, mai degrabă, banii tatălui lui Lauren 
— le asiguraseră un loc în prezentarea de modă. 
Bineînţeles, nici nu aveau idee că Lauren era în 
spatele acestui lucru, din tot o deranja faptul că nu 
făceau decât să se plângă şi să facă bot. Erau mai 
rele decât cele trei Ashley. Măcar ele ştiau să se 
îmbrace. Lauren însăşi purta o rochie maxi 
adorabilă de la Foley + Corinna care îi punea în 
evidenţă într-un mod plăcut umerii delicaţi. Era şi 
ea fericită că putea face parte din prezentarea de 
modă într-un final, dar era şi un pic iritată că îşi 
pierdea vremea cu nişte mimoze plângăcioase. 

Seara trecută fusese mult mai relaxantă. Ea şi 
Christian se duseseră devreme la un film, iar apoi 

îşi petrecuseră ceva vreme într-o cafenea mică şi 
drăguță din Union Square, cu fotolii la geam, cu 
muzică latino lounge şi lămpi marocane pe fiecare 
masă. Stătuseră înghesuiți unul în celălalt într-un 
colţ, împărțind o felie uriaşă de plăcintă cu afine şi 
luptându-se cu furculițele pentru ultima afină. 
Christian o lăsase să câştige cu zâmbetul pe buze. 
Lauren îşi dorea ca fiecare zi să fie la fel de lipsită 
de orice grijă. 

Îi părea un pic rău că îl plictisise pe Christian 
povestindu-i fără încetare ce se mai petrecuse pe la 
şcoală. Christian încercase să pară interesat şi să-i 
pese, dar era băiat, până la urmă — nu era obişnuit 
ca atâta dramatism. Băieţii erau chiar diferiți. Dacă 
nu le plăcea de cineva, pur şi simplu stăteau 
departe de persoana respectivă, sau îşi ţineau 
părerile pentru ei înşişi. Nu aveau bisericuțe care 
se luptau între ele pentru a deţine controlul asupra 
şcolii, sau care să dicteze ce să poarte toată lumea. 
Ce înseamnă să ai un alt stil de viaţă! 

Aruncă o privire spre colţul unde se aflau cele 
trei Ashley. Lauren se îndepărtase pe furiş când 
Ashley şi Sadie se certau pentru rochiile albe, iar 
Lili era ocupată să o calmeze pe mama ei care se 
enervase că mini-turnurile Eiffel de ciocolată se 
topeau din pricina reflectoarelor puternice care 
emanau căldură. Lauren voise să vadă ce fac cele 
trei colege din pură amabilitate, dacă nu cumva au 
nevoie de ajutor, din moment ce nu mai 
participaseră la un astfel de eveniment. Însă ele 
profitaseră de oferta ei şi o tratau ca pe o 
servitoare, iar Lauren se simțea un pic ca o 
Cenuşăreasă în preajma surorilor ei vitrege. 

— Acum mă strânge prea tare, mugi Guinevere, 
arătând spre imaginea ei subțire, cu cap uriaş, 
reflectată într-una din oglinzile înalte sprijinite de 
perete. 

— Nu te mai mişca, Daria! spuse Lauren, în 
timp ce trăgea de fermoar, ca să-l deschidă. 

— Mă mănâncă pielea şi nu mai suport! se 
lamentă Daria, iar apoi prinse rochia dintr-un colţ, 
de parcă era făcută din sârmă ghimpată. Mă roade 
peste tot. Mamă! Mamă! Unde e? 

— Probabil că se ascunde în baie, bombăni 
Lauren. 

Chiar aşa! Ai fi zis că prezentarea de modă e 
mai mult o pedeapsă decât o delectare specială. 
Aveau măcar idee cât de mult se străduise ca să le 
poată băga în spectacol? 

Dacă Lauren n-ar fi făcut campanie şi n-ar fi 
adus argumente în favoarea lor — ca să nu mai 
spunem că îl convinsese pe tatăl ei să scrie un Cec 
Foarte Baban Şcolii Domnişoarei Gamble — ar fi 
stat cu toatele în public chiar acum, ronțăindu-şi 
pieliţele de la unghii şi rămânând cu bucățele de 
fructe prin aparatele lor dentare. 

— Şi nu ştiu ce-aş putea face cu ăsta. 

Cass se tot plângea, sprijinită de stativul cu 
haine de parcă ar fi fost un cadru de mers. Lauren 
ridică privirea, deja foarte obosită. 

Cass strângea în mână tubul de oxigen. Ce-avea 
de gând? Încerca să-l prindă la cureaua rochiei ei 
de la Daryl K? Voia să-l bage într-un buzunar? 
Orice ar fi vrut să facă, urma să distrugă linia 
rochiei. 

— Nu poţi să-l laşi în spate în timp ce mergi pe 
podium? o întrebă Lauren, iar în vocea ei se simţea 
deja stresul. 

Nu voia să mai fie acolo, să le mai ajute pe 
ratatele astea nerecunoscătoare. 

Îşi dorea să stea pe lângă cele trei Ashley, 
probând haine, asigurându-se că mama ei nu le 
spunea ceva prea jenant celorlalte mame, 
distrându-se dincolo de cordonul roşu de catifea 
sau stând pe lângă el. Nu prea îi venea să creadă 
scuza lui Ashley cum că era „prea puţin loc” în 
spaţiul ei improvizat. În schimb, se târa de colo- 
colo în patru labe, sperând că nu va fi văzută de 


104 


cele trei Ashley, în timp ce tocmai persoanele pe 
care încerca să le ajute o tratau ca pe un gunoi. 

Lauren considerase că face o faptă bună 
subminând puterea pe care o aveau cele trei Ashley 
asupra Prezentării de Modă Mamă-Fiică, dar era 
clar că era la fel de greşit ca şi haina aceea lungă 
pe care o purta mama ei. 

Nu însemna nimic fapta ei bună dacă persoanele 
pe care încerca să le ajute nu-şi doreau asta. Fetele 
astea ar fi mult mai fericite, hotărî ea, dacă ar fi 
lăsate să stea în spate, ca de obicei. Nu ştiau cum 
era să fii în centrul atenţiei. Nu se simțeau decât 
aiurea şi prost. 

— Cred că o să fac o criză, şuieră Cass, iar 
Guinevere începu să-i facă vânt ca nebuna cu o 
poşetă plic de la Chloé. 

— Nici eu nu pot să respir, zise Dana. Şi nici nu 
pot să merg cu pantofii ăştia. 

— Nici eu! se plânse Guinevere înţelegătoare, 
lăsând plicul să-i cadă pe piciorul lui Lauren. lar 
mama? Ea are nevoie de branţuri ortopedice, altfel 
o lasă genunchii. O să trebuiască să poarte papuci 
ortopedici cu toate ţinutele. 

Lauren înghiți în sec, încercând să rămână 
calmă. Erau nebune cu toatele? Sau poate ea era 
cea nebună. Cum zisese tatăl ei? Drumul spre iad e 
pavat cu bune intenţii. 

Însă în acel moment, tocmai când Lauren se 
pregătea să le lase baltă, Guinevere începu să râdă 
— era un râs limpede, vesel, plin de încântare 
pentru că tocmai se zărise în oglindă. Apoi Daria 
începu şi ea să râdă, la fel şi Cass. 

— Arătăm bine! se minună Cass. Uau. 

— Ştiu! aprobă Daria, părând că nu mai are aer. 
Nu credeam că se poate! 

Şi brusc, Lauren îşi dădu seama de ce se 
purtaseră atât de nesuferit mai devreme. Le fusese 
teamă să nu se vadă cât de aiurea sunt, cât de 
nepotrivite erau să meargă pe podiumul prezentării 
de modă. Încercau să pară că nu le pasă de 

evenimentul ăsta pentru că, în realitate, le păsa 
prea mult. 

— Mulţumim, Lauren, zise Guinevere. Ştim că 
tu ai fost cea care ne-a băgat în show. 

— Eu n-am făcut nimic... 

Lauren ridică din umeri, zâmbind la toate trei. 
Chiar arătau nemaipomenit, ca un anume trio de 
fete drăguţe care râdeau şi se distrau numai pentru 
că se aflau la locul potrivit, în momentul potrivit. 

Lauren era fericită că se dovedea că avusese 
dreptate. Oricine putea să fie la fel de frumos şi de 
fabulos ca şi cele trei Ashley. Singurul lucru de 
care avea nevoie orice fată era o şansă de a ieşi în 
evidenţă. 

17 
SUPERMAMA E CEA MAI TARE 
DE PE PODIUM 


A.A., nu era Ashley, iar asta însemna că ura să 
întârzie. 

Până să ajungă împreună cu Jeanine la 
Prezentarea de Modă Mamă-Fiică, celelalte fete 
erau deja îmbrăcate şi o membră a Comitetului 
Mamelor le aliniase pentru prima ieşire pe podium. 

— Unde ai fost? întrebă Lili, trăgând prima 
ținută a lui A.A. de pe umeraş şi punându-i-o în 
mână. 

— Aproape că mi-ai ratat intrarea. Ashley îşi 
şterse nişte lacrimi invizibile cu o eşarfă pe care o 
furase de pe stativul cu haine al lui Sadie Graham. 
Am fost cât pe ce să plec. Am rămas doar de 
dragul mamei. Ea aşteptă cu nerăbdare 
evenimentul ăsta amărât mai mult decât mine. 

— Nu-mi povesti mie de mame, îi spuse repede 
A.A. pe şoptite, încercând să nu se tragă înapoi 
când Lili se sui pe scaun şi începu să-i aranjeze 
părul. Mama de abia îşi aduce aminte să mai treacă 
pe-acasă, ca să nu mai spun să ajungă unde am 
nevoie de ea la timp! 

Era bine-cunoscut faptul că Jeanine dispărea ori 
de câte ori îşi făcea un nou prieten, iar săptămâna 
asta nu făcea excepție de la regulă. Toată 
săptămâna fusese plecată în Ibiza — care se pare că 
era o insulă plină de glamour aflată prin 
Mediterana, unde pe străzi erau cluburi de noapte 
unul lângă altul şi toată lumea era bronzată şi arăta 
fabulos — împreună cu noul ei prieten. (Care nu era 
vreun spaniol care arăta fantastic de bine, le 
spusese A.A. prietenelor ei. Era doar Marty, 
regizorul de film care avea o barbă mare ca Moş 
Crăciun. Era surprinsă că tipi de vârsta lui aveau 
liber prin Ibiza.) 

A.A. îi trimisese mesaje lui Jeanine despre 
prezentarea de modă în fiecare zi a săptămânii, ca 
să nu uite de ea. Mama ei îi promisese solemn că 
va fi acasă duminică, însă cumva reuşise ea să uite. 
De-abia sosise de la aeroport! 

A.A. stătuse în apartament toată dimineaţa, 
întrebându-se dacă mama ei avea să ajungă la 
timp. Trebuiseră să se grăbească să ajungă la 
Şcoala Domnişoarei Gamble, dar Jeanine era 
distrusă — căsca din două în două minute şi purta 
ochelari de soare uriaşi în stilul lui Jackie Onassis 
ca să-şi acopere cearcănele de sub ochi. 

— Doamne, mama ta ştie că spectacolul este 
despre primăvara la Paris, nu despre clinica de 
recuperare din Colorado? bombăni Ashley, dând-o 
cu blush pe A.A. ai cărei obraji erau palizi. 

— Știu că arată groaznic, îi răspunse A.A. în 
şoaptă. Chiar mai rău, nu face decât să vorbească 
despre cât de îndrăgostită este. 

— Î-hhh! spuseră Lili şi Ashley în cor. 

Nimeni nu voia să audă despre oameni în vârstă 
care se îndrăgostesc. Era scârbos şi probabil ilegal. 

— Mai şi spune că s-ar putea să se mărite iar, 
şopti A.A., trăgându-şi repede o brățară 
supradimensionată de la Lucite. 

— Îmi place primăvara la Paris! cânta Jeanine 
cu o voce răguşită, ciufulindu-şi părul ei negru şi 
bogat. 

Era la capătul celălalt al stativului, purtând deja 
rochia ei mulată din jerseu, care se hpea de toate 
curbele sale voluptuoase. Se dezbrăcase şi se 
îmbrăcase în exact două secunde. 

Acesta era avantajul de a fi un fost supermodel, 
se gândea A.A. — stăpâneai tehnica schimbatului 
rapid. Ce era mai rău, cu toate astea, era că mama 
ei aplica filosofia schimbatului rapid în orice 
aspect al vieţii ei. Decorul de acasă, destinațiile de 
vacanţă şi mai presus de toate — bărbaţii. 

— A uitat cu totul de masă, le spuse A.A. 
celorlalte fete, şoptind furioasă. 

Ura faptul că mama ei uita lucruri din viaţa 
fiicei sale. Ori de câte ori Jeanine găsea vreun tip, 
uita cu totul de copiii ei. 

— Cel mai important este că e aici acum, o 
linişti Lili. 

A.A. nu putu nici măcar să zâmbească. Mama 
lui Lili nu uita niciodată nimic. Era ea autoritară şi 
severă, dar chiar o iubea pe Lili. 

Mama lui Ashley îi era devotată acesteia, oricât 
s-ar fi plâns Ashley că e neglijată şi că nu o bagă 
nimeni în seamă. Până şi mama cea prost crescută 
a lui Lauren — care arăta şi ea pentru prima oară 
mai elegant, în prima ei ţinută, un costum Chanel 
bej care fusese ales de Comitetul Mamelor — venea 
mereu cu idei pentru a-şi face familia să se simtă 
bine şi confortabil acasă. Dar Jeanine ce făcea? 
Fugea cu vreun moş ciudat şi se distra de parcă era 
în anii optzeci. 

— Doamnelor! ţipă membra Comitetului care 
ținea clipboardul. 

A.A. putea auzi muzica din sală devenind mai 
tare — era o înregistrare veche a unui francez cu 
vocea răguşită care cânta Mulţumescu-ţi, Doamne, 
pentru fetiţe. 

— Suntem gata pentru prima pereche mamă- 
fiică! Toată lumea să se alinieze aici, cât ai zice 
peşte! 

— Peşte! bombăni Jeanine, trăgându-şi fusta cu 
vreo cinci centimetri mai sus decât ar fi trebuit. 
Tocmai mi-am adus aminte — mor de foame! E 
ceva de mâncare? ȘŞampanie? Caviar? 

Se uită în jurul ei, plină de speranţă. 

— Mamă, nu e Săptămâna Modei. Ar fi trebuit 
să vii mai repede dacă voiai să mănânci! 

A.A. o trase pe Jeanine la coadă. 

— N-am putut să fac avionul să meargă mai 
repede protestă Jeanine. 

Îşi smulse ochelarii întunecaţi de la ochi şi-i 
aruncă într-o parte. 

— Nu cred că puteai să pari mai adormită! 
bombăni A.A.. 

Poate că nu era ea la fel de obsedată de această 
prezentare de modă la fel de mult ca Ashley, dar 
nu voia să se facă de râs. Sau să o lase pe mama ei 
să se împiedice pe podium şi să pară ameţită şi 
confuză. 

— De ce-ţi faci atâtea griji? Jeanine păru că-i 
citeşte gândurile. Sunt profesionistă, ai uitat? Pot 
să merg pe podiumul ăsta cu ochii închişi. O să le 
facem praf pe celelalte mame şi fiice. Însă, mai 
întâi, domnişorică, ai face bine să-ți pui pantofii. 

A.A. se aplecă să-şi prindă cureaua la glezne, 
dar ceva nu era în regulă. Cureaua lungă a 
pantofului stâng era în regulă, dar cureaua de la 
pantoful drept era mult mai scurtă, de parcă ar fi 
muşcat cineva din ea. Pantoful nu rămânea în 
picior fără să fie prins în curea. 

— Ha? bombăni ea, încercând iar să prindă 
cureaua. Se uită la mama ei. E ruptă. 

— Repede, ia altă pereche, îi comandă Jeanine. 

A.A. se repezi spre zona unde erau hainele, 
sărind peste cordonul roşu de catifea. Ce-ar mai 
putea merge cu rochia asta — poate espadrilele alea 
fine, cu dungi? Putea vedea una, dar unde era 
cealaltă? A. A. începu să scormonească prin 
grămada de pantofi din stativul ei, dar a doua 
espadrilă nu era de găsit. 

— AA.! strigă mama ei şi vocea îi părea 
stresată. Urmăm noi, în două secunde, scumpo. 

A.A. se hotărî să pună mâna pe orice pereche de 
pantofi şi să-i poarte — atâta vreme cât aveau 
tocuri, totul o să pară în regulă. Însă jumătate din 
pantofii ei păreau să fi dat bir cu fugiţii. Iar cei 
rămaşi erau distruși, fiecare în felul său curele 
tăiate, tocuri smulse. O pereche de papuci cu 
pietricele fuseseră tăiaţi astfel încât, când A.A. îşi 
strecură piciorul într-unul, talpa acestuia căzu pe 
Jos cu un sunet metalic. Ce naiba? Cine îi sabotase 
toate perechile de pantofi? 

Nu avea rost să ia o pereche din pantofii 
destinaţi celorlalte două Ashley — picioarele lui 
Lili erau micuţe, nu mărimea patruzeci uriaşă a lui 
A.A.. Singura persoană de la care putea împrumuta 
pantofi era mama ei. A.A. întinse mâna spre 
grămada de pantofi a lui Jeanine, trăgând afară o 
pereche de pantofi Manole. Slavă Domnului! Dar 
stai aşa — unul dintre ei nu mai avea toc. Sau, mai 
degrabă, cineva îi smulsese tocul. Jeanine purta 
propria ei pereche de pantofi pentru prima ţinută, 
aşa că nu observase că şi restul pantofilor ei 
fuseseră distruşi. 

— Toţi pantofii sunt varză, îi spuse A.A. mamei 
ei când se duse înapoi, la coadă. 

Inima îi bătea să-i sară afară din piept. De ce 
idioata de Societate Secretă S. nu încercase să se 
răzbune pe Ashley Spencer? Asta era răsplata lui 
A.A. pentru faptul că avea picioare uriaşe, se 
gândea ea — era cea mai uşoară ţintă. Trebuie să-şi 
fi dat seama că Jeanine şi ea nu aveau cum să 
împrumute pantofi de la altcineva. 

— Toţi sunt tăiați sau distruşi sau rupți sau le 
lipseşte perechea. Cineva trebuie să fi făcut asta ca 
să mă împiedice să particip la spectacol. 

— Vreo ratată geloasă, zise Jeanine, care nu 
părea deloc surprinsă. La Milano se întâmpla 
mereu aşa. Unde sunt pantofii cu care ai venit? 

— Sunt pantofi sport, se strâmbă A.A. şi la fel 
făcu şi Jeanine. 

— Nu ne mai rămâne decât un singur lucru de 
făcut, zise mama ei, scoţându-şi pantofii cu toc. lar 
acesta e să mergem desculţe. 

— Cu fiecare ţinută? 

— De ce nu? Suntem înalte şi super frumoase — 
putem să o scoatem la capăt. Şi ce altceva am 
putea face? Să renunţăm la spectacol? Asta vor 
fraierele care ne-au sabotat. Într-un an, ne-au furat 
mie şi lui Cindy Crawford costumele de baie în 
timpul unei şedinţe foto pentru Sports Illustrated! 
Dar asta nu ne-a oprit pe noi — uite, aşa am pornit 

moda de a purta costume pictate direct pe piele. 
Am fost super sexy. 

Jeanine îi făcu cu ochiul. 

— A.A. şi Jeanine — voi urmaţi, spuse mama cu 
clipboard. Unde vă sunt pantofii? 

— N-avem nevoie de pantofi, spuse Jeanine, 
luând-o pe A.A. de mână şi strângând-o puternic. 
Noi suntem Amazoanele Alioto. Suntem teribile! 

În ciuda tuturor problemelor — a nervozităţii, a 
furiei, a faptului că nu-i venea să creadă că cineva 
i-ar face ei o asemenea farsă — A.A. nu se putu 
abtine să nu  zâmbească. Mama ei era 
neconvenţională, iar asta însemna că îi crea 
probleme mai tot timpul. Dar deocamdată A.A. 
dorea să o ierte pe Jeanine pentru că întârziase atât 
de mult şi pentru că era atât de egoistă şi atât de 
îndrăgostită de un moş din L.A. Care nici măcar 
nu era drăguţ sau faimos, pentru că trebuia să 
recunoască măcar atât: mama ei avea dreptate. 

Ele erau Amazoanele Alioto. Când Jeanine păşi 
pe scenă, cu genunchii ridicaţi, legănându-şi 
braţele arăta la fel de bine ca în 1989, când 
designerii o plăteau cu sute de mii de dolari ca să 
le prezinte creaţiile. 

A.A. îşi dădu seama de ce se numeau 
supermodele. Aveau abilitatea supranaturală de a 
face orice să dea bine. Era nevoie de ceva mai 
mult decât câţiva pantofi furați pentru a le 
împiedica să fie reginele acelui podium. 

18 
LAUREN FLUTURĂ 
STEAGUL ALB 


Sabotajul de la Prezentarea de Modă Mamă- 
Fiică puse pe jar — sau mai bine zis pe foc întreaga 
relație dintre Societatea Secretă S. şi Ashleys. 
Pentru că ele „distruseseră” paltoanele lui Sheridan 
şi lui Sadie, pantofii pe care trebuia să-i poarte 
A.A. în spectacol fuseseră şi ei „distruşi” la rândul 
lor. Luna care urmase fusese haotică şi 
imprevizibilă. Nu ştiai niciodată ce se va întâmpla. 
Săptămâna trecută, Sadie îşi vărsase „din greşeală” 
acuarelele pe uniforma lui Ashley în timpul orei de 
desen, iar ieri, când Lili îşi deschisese poşeta la 
prânz, descoperise că era plină de gărgănţe. 

Nici cele trei Ashley nu stătuseră cu mâinile în 
sân, iar Ashley se jurase să se răzbune pentru orice 
renghi. Măcar banca de piatră nu mai putea fi 
folosită o vreme şi fusese izolată cu bandă până ce 
firma angajată de Şcoala Domnişoarei Gamble 
pentru a o curăța îşi ducea treaba la bun sfârşit. 

Lauren nu putea să nu se simtă responsabilă 
pentru toată această dușmănie. Dacă n-ar fi stricat 
ea ordinea naturală a lucrurilor la Şcoala 
Domnişoarei Gamble, nimeni n-ar mai fi distrus 
lucrurile celorlalți cu atâta avânt răzbunător. Cele 
trei Ashley ar fi stat încă pe banca lor în fiecare 
dimineaţă, Sheridan tot le-ar mai fi făcut cu mâna 
înainte să intre în şcoală, iar Sadie ar fi fost practic 
invizibilă, fără să-i pese dacă cele trei Ashley o 
apreciază sau nu. În schimb, toată lumea era într-o 
stare de spirit apropiată de isterie, punând la cale 
următorul atac malefic. Nimeni nu era în siguranţă. 

Situaţia durase destul de mult. Lauren trimise un 
mesaj în pauză. Trimise acelaşi mesaj celor trei 
Ashley, precum şi lui Sheridan şi Sadie. Mesajul 

era: TRATATIVE DE PACEQ 12, BBLTECĂ, 
FĂRĂ ARME! 

După cercul de istorie, o rupse la fugă pe 
holurile placate cu lemn lăcuit până la uşile grele 
din stejar ale bibliotecii. Puse un bilet scris de 
mână (DOAR MEMBRELE COMITETELOR 
PENTRU CONGE), se strecură înăuntru şi se 
aşeză în capul mesei. Lili ajunse prima ca de 
obicei. 

— Despre ce e vorba? întrebă Lili, punând un 
teanc de cărți pe masa cea lată. A aprobat Ashley 
întâlnirea asta? 

— Bineînţeles că nu. 

Ashley intră în sală şi se aşeză lângă Lili. 
Lauren înghiți în sec: Ashley s-ar putea să se 
înfurie din pricina asta. Însă, de fapt, nu părea 
enervată. Părea la fel de terminată pe cât se simţea 
şi Lauren, de parcă toate aceste uneltiri începuseră 
să-şi lase amprenta asupra ei. 

A.A. ajunse şi ea după un minut, ronțăind un 
măr, iar apoi, la 12.05, Sheridan şi Sadie intrară 
împreună. Îşi ţineau nasurile pe sus, părând la fel 
de îngâmfate şi de înţepate ca întotdeauna, dar 
Lauren îşi dădea seama că erau speriate. Până la 
urmă, ele nu erau decât două. Poate cele patru 
Ashley ar putea să încuie uşa şi să le snopească în 
bătaie, cu cărțile prăfuite, până cedează, sau să le 
lase atârnate de candelabru, legate cu ciorapii. 

— Vă mulţumesc tuturor că aţi venit aici, astăzi, 
zise Lauren când membrele Societăţii Secrete S. 
luară loc la masă, faţă în faţă cu cele trei Ashley. 
Vă rog să ascultați ceea ce am de zis. Nu mai sunt 
decât două săptămâni până la Congé. Trebuie să ne 
concentrăm cu toatele dacă vrem să găsim nişte 
idei minunate. 

— Cine spune că noi nu avem deja nişte idei 
minunate? sări Sheridan. 

— Ăăă... stai să mă gândesc, îi replică Ashley. 
Faptul că sunteți nişte idioate? 

— Tu vorbeşti! 

Sheridan părea revoltată. 

— Vă rog! Lauren ridică o mână. V-am rugat să 
mă ascultați până la capăt. Cu TOATELE ne 
gândim la Congé în momentul de faţă. Trebuie să 
fie un real succes — oricine ar câştiga. Pentru că, 
dacă nu, profesorii s-ar putea gândi să creeze un 
comitet cu totul nou la anul, şi niciuna dintre noi 
nu va fi în el. 

Se opri, uitându-se bine la fiecare figură din 
jurul mesei. Toate păreau că înţeleg ce oroare şi ce 
jenă aveau de suferit dacă îşi pierdeau statutul de 
membră a comitetului pentru Congé. 

— Deci ce ne sugerezi? întrebă A.A., lingându- 
şi degetele pline de zeamă de măr. Să lucrăm 
împreună! 

— Niciodată! strigă Sheridan. 

— De parcă! îşi dădu Ashley ochii peste cap. 

— Nu. Nu sugerez asta, spuse Lauren, încercând 
să nu ridice tonul. Trebuia să rămână calmă. lată 
ceea ce propun eu. Ne lăsăm în pace până când se 
anunţă varianta acceptată pentru Congé. Nu ne mai 
facem farse. Nu ne mai sabotăm. 

— N-am nici cea mai vagă idee despre ce 
vorbeşti, spuse Ashley. 

— Dar pentru ele e clar, zise Lili pe un ton 
acuzator, uitându-se urât la Sheridan şi Sadie. 

— Nu faceţi voi pe inocentele cu noi! Sadie 
părea revoltată. Paltonul meu nu mai e bun decât 
ca pătură de câine acum! 

— EFi bine, din moment ce te porţi ca o cățea... 
începu Lili, dar Lauren o întrerupse. 

— Nu vă mai certaţi! le comandă ca. Lăsaţi să 
se decidă când se anunţă Congs-ul. Cine câştigă 
lupta pentru Congé, câştigă şi banca. Simplu. 

— Ce? 

Sadie nu părea că înţelege. 

— Spui că s-ar putea să renunţăm la locul nostru 
pe bancă? întrebă A.A.. 

— Nu e locul vostru, spumegă Sadie. 

— Nu contează! De parcă voi ați avea vreun 
drept. 

— Oh, acum vorbim despre drepturi, nu? De 
când vă pasă vouă despre drepturile altora? 

Lauren strânse tare de marginea mesei cu 
mâinile. Nu mergea. Era o idee bună, dar fetele 
erau prea competitive şi iraționale. Ei bine — măcar 
încercase. 

— Înţeleg, zise Ashley pe un ton liniştit. Îşi 
dădu coada blondă pe spate cu un gest de expertă. 
Eu cred că e o idee bună. Cine câştigă Conge-ul, 
câştigă şi banca. Simplu. Hai s-o facem. 

— Chiar vrei? 

Lui Lauren nu-i venea să creadă. 

— Sigur că da. 

Ashley îşi încrucişă braţele peste piept. 

Sadie zâmbi strâmb. 

— Eu am o idee şi mai bună. De ce să nu facem 
să fie şi mai interesantă toată treaba? Hai să cădem 
de acord că oricine ar câştiga Conge-ul, câştigă 
totul. Banca. Masa cea mai apropiată de geam din 
sala de mese. Clubul Social. 

Ashley se încruntă. Sadie tocmai mărise miza. 
Masa lor din sala de mese era tărâm sfânt, la fel 
era şi Clubul Social era singura activitate de după 
ore unde aveau ocazia să se întâlnească cu băieţii 
de la Gregory Hall. Cele trei Ashley îl conduceau 
de parcă era domeniul lor privat. 

Păru că are de gând să protesteze, însă, până la 
urmă, nu făcu decât să ridice din umeri. 

— Sigur. De ce nu? 

— Eşti al naibii de sigură că ai să câştigi Congé- 
ul, spuse Sadie. 

— Chiar aşa. 

— EFi bine, poate că n-ar trebui să fii atât de 
sigură. 

— Poate că da. Poate că nu. 

— Dacă Ashley crede că e o idee bună, atunci la 
fel cred şi cu. A.A. oftă, aruncând cotorul de măr 
ronţăit pe masă. Hai s-o facem. 

— Bine, se arătă şi Lili de acord. O să câştigăm, 
aşa că... de ce nu? 

— Cred că ai să vezi că noi o să câştigăm, 
insistă Sheridan. 

— Deci suntem de acord? întrebă Lauren. 

— Cum ştim noi că o să vă ţineţi de cuvânt? le 
provocă Sadie. 

Ashley îşi dădu ochii peste cap. 

— Chiar crezi că o să dăm înapoi după ce ne-am 
dat cuvântul? Fu serioasă. 

— Nici nu ne-am gândi să facem aşa ceva, 
afirmă Lili. 

— Ar fi atât de... atât de josnic, o susținu A.A.. 

Într-un final, Sadie şi Sheridan părură 
mulțumite. Pariurile erau făcute. Lauren răsuflă 
uşurată. 

Pentru moment măcar, reuşise să obțină un 
armistițiu între cele două tabere aflate în război. 

19 
NU CUMVA I SE SPUNE 
LIMBAJUL DRAGOSTEI? 


După şcoală, în prima luni după aproape două 
luni de zile, Lili trebuia să meargă la ora de 
conversaţie în limba franceză. Madame LeBrun se 
întorsese din vizita pe care o făcuse familiei sale în 
Normandia, şi o sunase acasă cu o seară înainte. 
Lili o luă la goană pe scările de la Alliance 
Francaise, aruncând în sus o privire scurtă spre 
steagul Franţei care atârna deasupra uşii. În ziua 
respectivă bătea un vânt puternic, numai rafale, iar 
steagul se zbătea în toate părțile, lovindu-se de 
suportul său. 

Lili se cutremură, grăbindu-se să intre în 
clădirea cu pereţi crem. Jumătate din ea era 
disperată să dea în ochii cu Max; cealaltă jumătate, 
însă, aproape spera să nu mai vină la ora de 
franceză de acum încolo. Ar fi mult mai uşor dacă 
nu l-ar mai vedea niciodată. Dar, pe de altă parte, 
ar fi deprimant să nu-l mai vadă în viaţa ei. 

Secretara de la recepție îi zâmbi, iar Lili începu 
să urce ţopăind treptele scării largi, curbate, care 
ducea spre biblioteca de la etajul doi. Madame 
LeBrun cea slabă şi lipsită de energie stătea deja în 
fotoliul ei obişnuit, părând la fel de anemică şi 
prăfuită ca de obicei, iar din geanta ei zdrenţuită de 
pânză cărțile şi ziarele dădeau pe dinafară, tot ca 
de obicei. 

Inima lui Lili păru să-i sară afară din piept când 
dădu ochii cu Max, care era aşezat vizavi de 
Madame. De ce oare trebuia să arate atât de bine? 
De ce trebuia ca părul lui moale să-i intre în ochi 
într-un fel atât de adorabil? 

Apoi îşi aminti că n-o sunase după ce ea 
încercase să-i explice totul şi că-i trimitea pupici 
sosiei lui Amy Winehouse mai nou, aşa că, brusc, 

Max nu 1 se mai păru atât de drăguţ. Nestatornic şi 
superficial — aşa era Max în realitate, îşi reaminti 
Lili. Nici măcar nu-i zâmbi. Se strecură pur şi 
simplu pe scaunul ei şi-i spuse profesoarei 
„Bonjour, Madame!” pe un ton chiţăit. 

Ca să recupereze orele pierdute, azi făceau o 
şedinţă de două ore. Lili se temea îngrozitor să stea 
atâta vreme în aceeaşi cameră cu Max; va trebui să 
se uite la el şi să vorbească cu el, în timp ce tot ce- 
şi dorea era să stea cu nasul pe sus şi să-l ignore. 
Însă, din fericire, prima oră şi jumătate o petrecură 
uitându-se la un DVD cu un film alb-negru super 
numit Cu sufletul la gură, sau À bout de souffle, 
aşa cum insista Madame să-i spună. 

Madame insistă de asemenea ca ei să-şi tragă 
scaunele aproape, la masă, unde instalase ea unul 
dintre laptopurile de la Alliance Française, astfel 
încât să vadă ecranul bine. Pe Lili, distanţa asta 
atât de mică faţă de Max o făcea să simtă fiori pe 
piele. Gata! îşi spuse ea. Vită-te pur şi simplu la 
film şi uită de el. 

Era greu, totuşi, pentru că filmul era numai 
despre relația romantică dintre un băiat şi o fată. 
Un tip foarte frumos goneşte prin Paris într-o 
maşină furată, căutându-şi iubita din America. 
Împuşcase un poliţist care-l urmărea, iar acum 
trebuie să se ascundă. 

Prietena lui, Patricia, e super drăguță, aşa credea 
Lili, are o tunsoare scurtă, cu ţepi, foarte şic, şi 
poartă haine minunate — pantaloni până la gleznă şi 
balerini, sau o rochie cu dungi fantastică. Studiază 
la Sorbona şi încearcă să devină jurnalist. Apoi, 
Prinţul Fermecat îşi face apariţia şi pune stăpânire 
pe viaţa ei, încercând să o convingă să fugă cu el 
în Italia. Ea citeşte într-un ziar despre ce făcuse el 
şi se hotărăşte într-un final să-l trădeze şi să-l dea 
pe mâna poliţiei. În loc să-l aresteze, însă, poliţiştii 
îl împuşcă, iar el moare pe stradă. 

După finalul filmului, Madame le spuse să 
discute despre acesta în franceză. După câteva 

minute în care ei se bâlbâiră, debitând nişte fraze 
anoste, cum ar fi „C'est très triste” şi „C’est très 
tragique”, conversaţia deveni mult mai 
interesantă. 

— Nu pot să cred că Patricia l-a trădat pe 
Michel, se plânse Max într-o franceză perfectă. Nu 
avea absolut niciun motiv să facă asta. 

— Glumeşti? întrebă Lili, răsucindu-se în scaun 
ca să se uite drept în ochii lui. 

— En francais, s “il vous plaît! tună Madame. 

Lili îşi alese cuvintele cu atenţie. Era greu să-ţi 
dai seama cum să te exprimi corect în altă limbă, 
dar se descurcă. 

— Bineînţeles că a trebuit să sune la poliţie! 
Detectivul i-a spus că poate să-i facă mari 
probleme — poate chiar s-o deporteze. Ea nu era 
nici criminală, nici hoaţă. Nu putea să-l lase să o 
tragă în jos. 

— Atunci, tot ce trebuia să facă era să-l dea 
afară din apartament. Max îşi încrucişă braţele la 
piept şi se uită lung la Lili. Nu trebuia să facă în 
aşa fel încât să fie omorât. 

— Ea nu ştia că o să fie omorât. 

— Omorâse un polițist — crezi că poliţiştii 
urmau să se poarte cu el cu mănuși? 

— Eu spun doar că ea a făcut ce trebuia. Până la 
urmă, el era un criminal. 

În timp ce se certau înfocat, Lili uitase să-şi 
traducă gândurile din engleză în franceză, şi-şi 
dădu seama că vorbea franceză fără să fie 
conştientă de asta. 

— Dar nu a spus ea că-l iubeşte? întrebă Max, 
cu ochii aruncând scântei. Sau s-a prefăcut în tot 
acest timp? 

— Nu se prefăcea, îi spuse Lili. Doar că fac 
parte din două lumi diferite. 

— lar tu crezi că doi oameni care aparţin unor 
lumi diferite nu pot să aibă o legătură. Unul dintre 
ei o să ajungă mereu să-l trădeze pe celălalt. Asta 
spui tu acum. 

— Ba nu spun asta, protestă Lili, deşi se simţea 
un pic confuză. 

Oare ce credea ea cu adevărat? De ce se simţea 
atât de supărată? Putuse să vorbească atât de fluent 
până acum. 

— Mire aşa îmi sună, zise Max, vorbind în 
engleză, din moment ce Madame adormise în 
fotoliul ei. Tu consideri că, doar pentru că o fată 
merge la o şcoală de fiţe, nu-i datorează nimic 
tipului cu care este. Totul e numai pentru şi despre 
ea. 

— lar tu crezi că un tip poate să o bage pe o fată 
în cele mai rele situaţii iar ea îi va fi totuşi loială ca 
un căţeluş. Şi-a dat seama Michel măcar că poate 
Patricia nu dorea să plece în Italia? Că nu-i plăcea 
să dispară aşa, pe undeva, cum ar fi în Italia? 

— Poate că ar fi trebuit să-i spună şi lui asta, în 
loc să-l ducă de nas şi să pretindă că-i place ideea 
de a merge în Italia. 

— EFi bine, poate că i-ar plăcea să meargă în 
Italia, dacă lucrurile ar sta altfel, şi dacă ar fi avut 
mai mult timp la dispoziţie să se pregătească! 

— Nu, Patricia ar fi trebuit să fie mai cinstită şi 
să admită că nu voia să meargă în Italia. 

Max îi aruncă lui Lili o privire de om jignit. 

— EN FRANCAIS! pă Madame LeBrun, 
ridicându-se brusc şi dându-și seama că elevii ei 
nu vorbeau în limba care trebuia. 

Le spuse în franceză să vorbească despre finalul 
filmului. 

— Patricia vrea să stea cu prietena ei, în 
Montmartre, dar Michel refuză! remarcă Lili, 
privindu-l triumfătoare pe Max. Trebuie să 
vorbească cu prietenii lui şi să meargă să stea cu o 
prietenă de-a /ui, chiar dacă aceasta este foarte 
prefăcută şi nu se poartă deloc frumos cu Patricia! 

Asta da! — era o propoziţie uşor de tradus. Lili 
ştia cuvintele prétentieux şi n 'est pas sympathique. 

— În mod clar, prietenele Patriciei nu sunt de 
încredere, spuse Max pe un ton rece, lăsându-se pe 

spate în scaun, cu braţele încrucişate peste piept. 
N-ar face decât să-l judece pe Michel, probabil, şi 
să o convingă pe Patricia să sune la poliție. Ceea 
ce şi face, oricum numai pentru că el este altfel 
decât ea. 

— Ea nu-şi are locul în lumea lui, insistă Lili. 
Ea este cea care nu se potriveşte în peisaj. Lui nici 
măcar nu-l pasă. 

— Ba îi pasă! Max părea jignit chiar. Numai că 
ea nu-l sună înapoi niciodată, chiar dacă el 
încearcă să dea de ea de atâtea săptămâni! 

Ha? Rotiţele din capul lui Lili se puseră în 
mişcare. Încercase să dea de ea? Dar ea nu primise 
niciun mesaj pe BlackBerry. Apoi îşi dădu seama 
că avea un număr nou — când familia ei trecuse în 
altă reţea la începutul lui ianuarie, primise un 
număr nou, însă, bineînţeles, el nu avea de unde să 
ştie asta. lar dacă ar fi sunat acasă... dacă ar fi 
sunat acasă... dacă ar fi sunat acasă la ea, mama ei 
l-ar minţi pur şi simplu. l-ar spune că-i transmite 
mesajele lui Lili şi, bineînţeles, nimic nu ar fi mai 
departe de adevăr. 

Oare Max chiar vorbea despre relația /or şi nu 
despre ce se întâmplase în film? 

— Poate, dacă Michel ar înţelege că mama ei e 
extrem de strictă şi dacă ar avea noul ei număr de 
mobil, ei doi n-ar mai avea aceste probleme. 

— Mama ei? Mobil? Madame LeBrun părea că 
nu mai înțelege nimic. N-am nici cea mai vagă 
idee despre ce vorbiţi voi doi. 

Lili îi aruncă lui Max cel mai dulce zâmbet al ei, 
iar Max rânji vesel către ea. 

Poate că Madame nu pricepea nimic, dar Max şi 
Lili se înţeleseră perfect unul pe celălalt. 

20 
CASA ASTA VECHE? 


— Cooper! Intră! 

Ashley răspunsese ea însăşi la uşă, împingându- 
| pe majordomul mai în vârstă din calea ei în 
agitația care o cuprinsese. 

— Ups, scuze! ciripi ea, conducându-l pe 
Cooper în casă. 

Era vineri seară şi — pentru prima oară de când 
se cunoşteau — Cooper venea să o ia de acasă. 
Sigur, fusese acasă la ea la petrecerea de ziua ei, 
dar îşi petrecuse tot timpul în curtea din faţă, 
călare pe Vespa, sau pe treptele de la intrare. 

lar când ieşeau împreună, întotdeauna se 
întâlneau pe undeva: Ashley nu era prea sigură de 
ce. Cooper avea întotdeauna un motiv bun, cum ar 
fi că era deja prin zonă şi ar fi fost mai uşor ca 
Ashley să vină cu maşina. Obişnuia să o aştepte la 
vreun colţ de stradă sau în faţa unui restaurant, sau 
la intrarea în muzeu. 

Ashley de-abia aştepta să se dea mare cu 
reşedinţa Spencer, însă când Cooper intră în holul 
uriaş de la intrare, placat cu marmură, o expresie 
dezaprobatoare îi apăru pe chip. 

Ha? Ashley îi urmă privirea. Totul din jurul lor 
era pe cât de frumos şi de plin de gust şi de scump 
posibil — oglinda uriaşă, coloanele subțiri care 
duceau spre sala mare, bolul perfect de cristal 
aşezat pe măsuţa de la intrare în care se afla un 
buchet de crini împletiţi cu mare artă. Mama lor 
aranjase să fie adus un buchet de flori la fiecare 
trei zile de la In Water, unii dintre cei mai şic şi 
inovativi creatori de buchete din tot oraşul. Poate 
Cooper se gândea că florile sunt deja un clişeu? 

— Părinţii mei te aşteaptă în sala mare, îi zise 
ea, prinzându-l de braţ şi conducându-l pe holul 
aerisit. 

— Ce e aşa de mare la ea? întrebă el. 

Tonul lui uşor sarcastic o cam tulbură un pic. 

— Pur şi simplu aşa se cheamă. 

Ashley nu ştia ce să-i spună. 

— De ce nu-i spuneţi sufragerie, aşa cum ar face 
oricine? 

— Dar nu e sufrageria noastră, chiar nu e. 
Ashley nu înţelegea unde bătea Cooper. Asta e 
sufrageria noastră, cred — nu-i aşa că e frumoasă? 

Făcu un gest larg prin camera cu pereți deschişi 
la culoare şi pian cu coadă lucios ca oglinda. 
Cooper nu făcu decât să ridice din umeri. 

— Mie nu mi se pare că stă pe-aici cineva, 
spuse el, pe un ton un pic descurajant. 

— Fi bine, nu, recunoscu Ashley. 

Se simţea încurcată: de ce-ar vrea cineva să stea 
pe aici, dacă mai erau zeci de alte camere în casă? 

— Bucătăria e pe acolo, îi arătă ea. Dacă vrei să 
rămâi la masă, bucătăreasa noastră personală ne va 
găti orice vrem. Atât timp cât e ceva organic, 
bineînţeles. Face specialități gourmet ca nimeni 
altcineva. 

— Aş prefera să ieşim, zise Cooper repede. 

Ashley lăsă capul într-o parte. Bineînţeles că el 
nu s-ar lăsa impresionat de o bucătăreasă 
personală. Probabil că avea zeci de astfel de 
angajaţi la el acasă. 

— Ei bine, am ajuns! spuse ea tare, astfel încât 
părinţii ei să nu mai stea întinşi pe canapea şi să se 
ridice. 

Însă probabil că începuseră să surzească, pentru 
că amândoi rămaseră exact aşa cum erau până ce 
Ashley şi Cooper ajunseră practic în faţa lor. 

Ce enervant! Mama ei era întinsă, ca de obicei, 
sprijinită pe mai multe perne, învelită într-un şal 
de caşmir de culoarea fildeşului, palidă şi lipsită de 
energie. Tatăl ei era aşezat pe jos, mângâind 
drăgăstos mâna Matildei, cu capul pe burtica ei. 
Oh, nu! Doar nu-i cânta iar bebeluşului melodia 
aia veche şi îngrozitoare a lui Cat Stevens, nu? 

Tocmai când Ashley dorea ca familia ei să-i facă o 
impresie bună lui Cooper! Ce umilitor! 

— Bună, Cooper! Tatăl ei se ridică stângaci în 
picioare şi-i strânse mâna cu putere lui Cooper, aşa 
cum fac bărbaţii. Bine ai venit la noi acasă. Te rog 
să o scuzi pe soţia mea — Ashley probabil ţi-a spus 
că aşteptăm un copil. 

— Bună, respiră Matilda, ridicând o mână 
leşinată. Mă bucur foarte tare să te revăd. 

— Bună, spuse Cooper, care părea că nu mai 
ştie încotro să se uite. 

Deloc surprinzător, se gândi Ashley. Cine voia 
să vadă doi moşi care se comportau scârbos, plini 
de iubire, ca doi porumbei, ca să nu mai spun că 
discutau pe faţă despre sarcină? Erau nişte 
neruşinați. 

— Eu tocmai îi arătam casa lui Cooper, le spuse 
Ashley. Vrea să vadă casa. 

— Banu. 

Cooper păru chiar tăios. De ce se purta atât de 
rece faţă de tot? Lui Ashley îi plăcea foarte tare 
casa ei. Părinţii săi o transformaseră într-un loc 
atât de primitor şi confortabil, chiar dacă era mare. 
Poate Cooper era obişnuit cu case mult mai 
grandioase. Oare casa lor era atât de urâtă faţă de a 
lui? 

— Cred că ar trebui să mergem. Filmul începe 
în curând. 

— E vorba de filmul de la cinematograful de pe 
Van Ness, la care aveți intrarea gratuită? întrebă 
tatăl lui Ashley, iar Cooper încuviinţă, înfigându-şi 
vârful unui pantof în covor. 

— Şoferul nostru poate să vă ducă acolo, zise 
Matilda, trăgându-şi şalul mai sus, pe umerii ei 
înguşti. 

— Nu e nevoie, îi răspunse Cooper. E aproape, 
putem merge pe Jos. 

— Dar e frig afară, se plânse Ashley. Şi e 
întuneric. 

— Ne-am simţi mai bine dacă v-ar duce şoferul 
nostru, îi spuse tatăl lui Ashley, iar Cooper ridică 
din umeri, uitându-se în jos. 

Ce-avea în seara asta? 

Ashley se simţea jignită. Poate casa ei nu se 
compara cu conacul de cincizeci de camere al 
familiei Getty, dar era spațioasă şi aerisită şi 
elegantă. Era mai mare decât casa lui Lili, iar 
famila Li avea, ce să spun cinci copii! Bine, poate 
casa lui Lauren era un pic mai mare, dar era atât de 
nouveau riche şi de prost gust. 

Era pe bună dreptate mândră de casa ei şi, în 
plus, părinţii ei erau oameni prietenoși şi deschişi, 
care o iubeau şi erau civilizaţi cu prietenii ei. Se 
purtau frumos chiar şi cu Cooper, chiar dacă el era 
rece şi cu nasul pe sus. Mama ei îi zâmbea larg de 
parcă ar fi fost fiul ei pierdut de multă vreme, iar 
tatăl ei îl bătu pe umăr în timp ce-i conducea spre 
uşa de la intrare. 

Deodată, Ashley se simţi cuprinsă de agitație şi 
îndoială. Poate că problema nu era că lui Cooper 
nu-i plăcea casa ei. Poate că nu o iubea deloc pe 
Ashley. Toată chestia asta cu „n-am chef de o 
relaţie acum” începuse s-o sece. Nici măcar nu era 
sigură că era prietena lui. Poate se întâlnea şi cu 
alte fete? Se poate oare ca A.A. să fi avut dreptate? 
Era Cooper speriat, intimidat, sau nu prea era 
interesat de ea? 

Însă când se apropiau de Range Roverul crem al 
tatălui său, parcat în faţa scării, Cooper făcu un 
gest frumos. Plouase destul de tare în după-amiaza 
aceea şi aleea pietruită din faţa casei era plină de 
bălți. Ashley tocmai era să calce într-o baltă şi să 
se stropească, dar Cooper o apucă de mijloc şi o 
ridică, trecând-o peste apă. Ce galant! 

Îi aruncă cel mai dulce zâmbet de pe lume. 

— Nu vreau să te uzi la picioare, şopti el, cu 
părul negru căzut peste ochi. 

Ashley nu putu să se abțină: se îndrăgosti din 
nou de el. Deci nu se dădea el peste cap să-i laude 

casa. Şi ce? Era doar o casă. Familia lui Cooper 
avea probabil zece case la fel. 

21 
NU PREA PREGĂTITĂ 
PENTRU UN PRIM-PLAN 


— ŞI... Acţiune! 

A.A. merse pe trotuar până la locul marcat cu un 
X din bandă adezivă albastră, încercând să nu (a) 
se uite în pământ; (b) tragă de tivul fustei mult 
prea scurte; (c) transpire în lumina orbitoare a 
reflectoarelor aţintite asupra ei; sau (d) să se lase 
distrasă de mulţimea de oameni adunaţi ca să vadă 
filmarea. 

Era o stradă aglomerată, mai ales sâmbătă 
dimineaţa, şi o grămadă de spectatori stăteau 
dincolo de baricade, încercând să vadă ce se 
petrece. Pe lângă aceştia se mai adăugau şi alți 
vreo CINCIZECI şi ceva de oameni care chiar lucrau 
la film, inclusiv patru producători care stăteau în 
rând cu ochii pe monitoare, aşa că era destul de 
greu să nu ai trac. 

Nu avusese nici cea mai vagă idee că era nevoie 
de atât de mulţi oameni, camioane şi echipamente 
ciudate şi uriaşe pentru a face o comedie 
romantică. Nu că ar fi fost ceva gen Transformers, 
sau cam aşa ceva. Nici măcar nu auzise de 
majoritatea actorilor — cu o singură excepţie 
fundamentală. Actorul din rolul principal era 
nemaipomenit de atrăgătorul Rake Parkin! Iubirea 
ei! Chiar mai bine, lucrul principal pe care-l avea 
de făcut în acest film era să-l sărute. Să-l sărute pe 
Rake! OMG! De când atâta noroc pe capul ci? 

— Şi tăiaţi! Bună treabă, A.A.. Încă o dată, 
bine? 

A.A. nu era sigură ce mare treabă făcuse 
mergând pe stradă ca o idioată, dar se pare că era o 
chestie legată de filmări — trebuia să faci chestii 
lipsite de sens o dată şi încă o dată. 

Lui Marty îi plăcea să filmeze din multe 
unghiuri diferite, după cum spuseseră asistenții săi 
Chelsea şi Spike, care făceau pe şefii şi cărau 
clipboarduri, aşa că asta însemna că A.A. trebuia 
să meargă pe stradă în sus şi-n jos preţ de o 
jumătate de oră. Stătu cu ochii însă după celelalte 
Ashley, care promiseseră cu toatele că vor veni s-o 
vadă — mai ales ca să-l vadă bine pe Rake — însă 
cei din public erau ţinuţi la distanţă, dincolo de 
nişte bariere ridicate pentru a controla mulțimea. 

Între timp, devenea din ce în ce mai agitată. 
Când vor termina să-i filmeze plimbarea, Rake 
Parkins urma să apară din rulota sa, bronzat, 
odihnit şi pudrat, şi vor filma scena următoare, în 
care ei trebuiau să stea în faţa unui magazin, iar el 
se va apleca şi o va săruta. La fel ca în Beautiful 
Girls, în care Natalie Portman, care avea 
treisprezece ani, l-a fermecat pe Timothy Hutton, 
care avea douăzeci şi şapte. 

A.A. juca rolul Veronicăi, sora mai mică a 
actriţei principale. În scena următoare, Veronica 
trebuia să se uite în vitrina unui magazin, iar 
prietenul surorii sale, Charlie — adică Rake — dădea 
peste ea. 

El o sărută pe post de salut, însă tot ce vede 
prietena lui e că se sărută cu altă fată. Ea se revoltă 
şi-l părăseşte, iar restul filmului va fi despre cum 
încearcă el s-o câştige înapol. 

Se pare că Filmaseră deja mare parte din restul 
filmului, inclusiv trei sau patru scene cu sora mai 
mică. Însă tânăra actriţă care juca rolul surorii mai 
mici dispăruse în clinica de recuperare a lui Eric 
Clapton din Caraibe, unde ea şi întreaga ei familie 
se tratau pentru dependenţă de celebritate. 

Pentru că fata nu putea să-şi filmeze restul 
scenelor, Marty fusese nevoit să se descurce 
repede şi să redistribuie pe altcineva în acel rol. 
Ceea ce însemna că A.A. ajungea să-l sărute pe 
Rake Parkins. Există un Dumnezeu! 

Una din uşile rulotei se deschise brusc şi Rake 
îşi făcu apariţia, cu o jachetă din piele uzată 
aruncată pe umerii săi largi. Părea chiar mai 
frumos faţă de ultima oară când îl văzuse A.A., în 
timpul unei mese de prânz în L.A. cu Lauren. 
Numai că era mai scund. Mult mai scund decât şi-l 
amintea A.A.. Era practic minuscul. 

Ea trebuia să poarte balerini pentru scena asta, 
iar el trebuia să poarte ceea ce mama ei numea fără 
politeţuri „tocuri de poponaut”. A.A. nu putu să nu 
vadă că era acoperit cu o tonă de machiaj. Ştia ea 
că actorii din filme erau obligaţi să poarte machiaj, 
dar nu avusese nici cea mai vagă idee că era atât 
de mult. 

Rake arăta de parcă ar fi stat în cuptor toată 
ziua, iar apoi fusese uns cu unt şi în final tăvălit 
prin mălai. Nu mai era atât de incitant să te săruți 
cu cineva care părea o cereală cu lapte umblătoare. 

— Rake e pe platou! urlă Chelsea în megafon, 
iar A.A. îngheţă, lăsându-i pe o grămadă de 
oameni cu căşti pe urechi s-o împingă pe poziția 
ei, în faţa magazinului. 

Îşi dorea ca Marty să-i fi dat vreo indicație, sau 
măcar să-i fi spus câteva cuvinte ca s-o încurajeze, 
dar el era ocupat să discute ceva cu şirul de 
producători. lar ea îşi dori ca toți spectatorii să 
dispară. N-aveau altceva mai bun de făcut? 

— Rake, te iubim! se auzi o voce de fată de 
dincolo de bariere. 

Stai aşa — nu cumva era vocea lui Lili? A.A. 
scană mulțimea şi descoperi figura fericită a lui 
Lili. Lili era în al nouălea cer de când se împăcase 
cu Max. Şi tot acolo era şi Ashley, în picioare chiar 
în spatele ei, rânjind ca nebuna. Şi Lauren! Lauren 
îi făcea semn cu mâna lui A.A. de încurajare — cu 
toatele îşi doreau să-i iasă bine. 

A.A. le făcu fericită cu mâna, foarte bucuroasă 
să-şi vadă prietenele, dar Rake nu făcu decât să 
zâmbească crispat, de parcă ura faptul că e un sex 
simbol. Când se luă după celălalt asistent de 

regizor pe stradă, îşi scoase jacheta şi o lăsă să 
cadă la pământ. O fată cu căşti pe urechi se repezi 
să o ia de jos şi să o ducă înapoi în rulota lui. 

A.A. rămase cu gura căscată. Chiar dacă era 
evident că slujba fetei era să strângă după Rake, 
gestul lui i se păru extrem de nepoliticos. 

— Oraşul ăsta, se plângea Rake asistentului în 
timp ce se apropiau de ea. E foarte frig aici. Ai 
putea crede că suntem în Vancouver. 

A.A. înghiți în sec. Ce-ar trebui să-i spună lui 
Rake? Bună, cu sunt A.A. — mă bucur foarte tare 
să te cunosc. Sunt o fană înfocată. Ti-am văzut 
toate filmele. De-abia aştept să lucrăm împreună. 
Doamne! Ce jalnic. 

Avea stomacul întors pe dos, strâns şi chinuit. 
Cel puţin nu avea nicio replică de spus pe care să 
şi-o amintească. Tot ce trebuiau să facă era să se 
salute fără cuvinte, iar apoi Rake se apleca s-o 
sărute. Ideea era că sora/prietena era vizavi, mult 
prea departe ca să audă ce vorbeau. 

— Aici e locul tău, Rake — oricând eşti gata. 

Ce? A.A. se simţea un pic jenată. Nici măcar nu 
avea de gând să vorbească cu ea înainte de 
filmare? Stătea la vreo trei metri de ea, cu ochii 
închişi, clătinându-se înainte şi înapoi pe călcâie. 

— Intră în stare, îi şopti Chelsea. E un adevărat 
profesionist. 

A.A. oftă. Se gândi că ea era doar o amatoare, 
pentru că-şi dorea să stea de vorbă cu cineva 
înainte să trebuiască să-l sărute în fața unei 
mulțimi. 

— Ţine minte, A.A. — acum vorbea Marty, 
înapoi pe scaunul lui, culegându-şi ceva de prin 
barba lui argintie — tot ce trebuie să faci e să pari 
surprinsă, să te uiţi în sus la el şi să-l laşi pe Rake 
să facă restul. Ca o fată cuminte ce eşti! Hai s-o 
facem! 

A.A.  stătu cât de  nemişcată putea, 
concentrându-se asupra picioarelor sale care 
tremurau, prefăcându-se că studiază ceva din 

vitrina magazinului şi așteptând cuvântul magic — 
ACŢIUNE. Deodată, Rake apăru lângă ea, o răsuci 
spre el, îi aruncă un zâmbet mega alb şi-şi lipi 
buzele de ale ei. Ce scârbos! Avea gust de cafea 
amară şi ceva dulce — poate gloss cu aromă de 
cireşe? Se dădeau şi băieţii cu aşa ceva? 

— Şi TĂIAŢI! 

Rake se retrase, fără să se uite în ochii lui A.A., 
pocnind din degete către unul dintre cei care 
purtau căşti pe urechi. Două fete, make-up artist, 
se repeziră la el, una îi peria sprâncenele, iar 
cealaltă îl pudra pe bărbie. 

A.A. nu era sigură ce avea de făcut. Era foarte 
ciudat să se sărute cu cineva care nici măcar nu se 
uita la ea când camerele nu funcționau. Şi era şi 
mai ciudat să se sărute cu cineva în faţa a sute de 
spectatori cu ochii ațintiți asupra lor. Celelalte 
Ashley or să vrea să afle toate detaliile mai încolo, 
iar A.A. nu prea ştia ce să le spună. Că avea gust 
dulce dar scârbos? Că mirosea a fum de țigară şi 
prea tare a parfum Calvin Klein? 

A.A. se uită iar spre mulțimea de fani şi 
spectatori, încercând să-şi aducă aminte unde se 
aflau prietenele ei. Poate că fuseseră înghesuite şi 
se mutaseră în altă parte: toată lumea voia să-l 
vadă măcar o secundă pe Rake. Ah, uite-le. Ashley 
făcea poze cu telefonul ei mobil, iar Lili şi Lauren 
vorbeau cu un tip... un tip cu părul negru, care 
purta uniforma de la Gregory Hall. Era Tri. A.A. 
simţi că o trec fiori fierbinți pe piele, şi nu erau de 
la lumina reflectoarelor. Ce căuta el aici? 

— Hai s-o luăm de la capăt, strigă Marty. 

Brusc, A.A. se simţi de zece ori mai stresată. 

22 
BINE AȚI VENIT 
ÎN CASA PĂPUŞILOR 


Într-un final, Lauren găsise o modalitate de a 
petrece cu Sadie un timp în care nu trebuia să-i 
cumpere haine lui Sadie, să o asculte cum se laudă 
cu influenţa Societății S. asupra stilului fetelor de 
la Şcoala Domnişoarei Gamble, sau să stea lângă 
ea în timp ce aceasta răsfoia Marie Claire, 
plângându-se că ea chiar ar trebui să aibă slujba 
Ninei Garcia ca director al secțiunii de modă. 

În schimb, într-un moment de inspiraţie, Lauren 
îşi amintise cum Sadie, cu câteva săptămâni în 
urmă, încercase să o convingă să facă ceva ce 
obişnuiau ele să facă tot timpul pe vremuri, în 
fiecare sâmbătă după-amiază, pe când Lauren avea 
încă părul creţ şi ciufulit, iar Sadie încă mai purta 
ochelari ca fundul de sticlă, şi nimeni cu numele 
Ashley nici măcar nu observase că ele există. 

Când Sadie îşi adusese păpuşa acasă la Lauren 
semestrul trecut, Lauren strâmbase din nas şi 
refuzase să se joace cum se distrau ele odată. Însă 
poate că n-ar fi trebuit să fie atât de îngâmfată. Aşa 
că, sâmbătă după-amiază, după ce o privise pe 
A.A. jucându-şi rolul în film — sărutându-l pe Rake 
Parkins nu o dată, ci de opt ori, pentru că fusese 
nevoită să facă o tonă de duble — Lauren se duse 
acasă la Sadie cu tot arsenalul. 

— Uite ce-am adus! spuse Lauren în timp ce 
despacheta o cutie de pantofi plină cu hăinuţe şi 
scotea păpuşile Monterey Mandy şi Sacramento 
Susie din sacul lor de pânză. 

— OMG! Şi tu le mai ai! 

Sadie întinse mâna repede sub pat şi le scoase 
pe Ventura Vicky, pe roşcata Pasadena Polly şi o 
păpuşă bebeluş rufoasă Big Sur Sally. 

— Întotdeauna ai avut mai multe haine de 
păpuşi decât mine, se lamentă Lauren. 

Mama ei obişnuia să-i coasă de mână hăinuţele 
pentru păpuşi, pentru că nu-şi permiteau să le 
cumpere din catalogul California Dolls. Lauren le 
lăsa mereu acasă, sau le ascundea dacă Sadie 
venea la ea să se joace împreună. 

— Şi am fost şi la magazinul lor principal din 
San Diego, se lăudă Sadie, periind ciuful încâlcit al 
lui Big Sur Sally. Au un teatru de păpuşi şi tot ce 
trebuie. Şi poţi să te îmbraci ca una dintre păpuşi şi 
să faci o poză. 

— Mi-ar fi plăcut asta la nebunie. 

Lauren oftă. Spunea adevărul: i-ar fi plăcut la 
nebunie să meargă şi ea. Însă pe atunci părinţii ei 
nu aveau bani de o excursie la San Diego. Tatăl ei 
încă mai făcea studiu postuniversitare şi se lupta 
să-şi câştige existenţa, iar mama ei îşi lua diferite 
slujbe numai ca să mai câştige nişte bani, să se 
poată descurca. Niciuna dintre păpuşile lui Lauren 
nu fusese nouă când le primise: mama ei le 
cumpărase pe amândouă de pe eBay la un preţ de 
nimic. Pe atunci, Lauren se prefăcea că nu-i pasă. 

— Ai putea să probezi ponchoul ăla pe Mandy. 
Sadie devenise brusc cea mai generoasă persoană. 
O să se potrivească grozav cu părul ei negru. 

Chiar dacă Sadie era mai nou o persoană 
nesuferită, în acea după-amiază parcă redevenise 
aşa cum era mai demult. Lauren nu putu să nu se 
simtă bine în dormitorul lui Sadie, căutând prin 
cutii de hăinuţe şi pantofi. Era destul de distractiv 
să fie iar copil, îmbrăcând păpuşile mai degrabă 
decât să aleagă haine pentru ea însăşi. 

— Mai ţii minte când le-ai scris celor de la 
California Dolls o scrisoare în care îi rugai să facă 
o păpuşă cu ochelari? îi reaminti Lauren. 

— Eram atât de sigură că or s-o facă! Sadie 
zâmbi trist. N-au făcut decât să-mi trimită o 
scrisoare tipizată şi un cupon de cinci dolari pentru 
următoarea mea comandă din catalogul lor. 

— Şi tu l-ai folosit ca să iei o placă de surf 
pentru Ventura Vicky! 

— Pe care am pierdut-o când am încercat să o 
fac să meargă pe ea la plajă. Părul ei nu şi-a mai 
revenit de atunci. 

Sadie avea dreptate: părul lui Vicky arăta de 
parcă ar fi fost băgată cu capul într-un vas de 
toaletă. 

— Şi mai ţii minte ziua aia când ne-am dus 
amândouă păpuşile în parcul de distracții Great 
America şi le-am dat în montagne-russe? 

Lauren pufni în râs. 

Fusese singura ei excursie de o zi într-un parc 
de distracții în toată viaţa ei. Mama lui Sadie se 
oferise să le ducă acolo pe amândouă de ziua lui 
Sadie — poate când împlinise zece ani? Lauren 
fusese atât de agitată încât îşi vomitase toată cina 
în noaptea de dinaintea plecării. 

— Da! Şi unul din pantofii lui Polly i-a sărit din 
picior! A fost atât de distractiv. Sadie râdea şi ea. 
Hei, ştii am putea să facem asta din nou. Să ne 
ducem păpuşile la Great America, vreau să spun. 

— Sigur. Lauren ridică din umeri. Sau poate la 
Disneyland. Tata ne poate trimite cu avionul 
cândva poate chiar în vacanţa de primăvară. 

— Nu, dragă — vreau să spun săptămâna viitoare 
de Congé. Ups! Sadie îşi lipi o palmă peste gură. 
Nu trebuia să-ţi spun. 

— Asta e ideea voastră pentru Congé? 

Lauren încercă să pară relaxată, dar inima ei era 
deja în montagne-russe, urcând şi coborând cu 
viteză. În sfârşit, Sadie îşi dăduse drumul la gură! 

— N-ai să le spui celor trei Ashley, da? Sadic 
lăsă din mână peria pentru păpuşi, iar Lauren 
clătină solemn din cap. O s-o prezentăm 
domnişoarei Charm săptămâna viitoare. Aşa că să 
nu scoţi un cuvânt! Vorbesc foarte serios, Sheridan 
ar fi în stare să mă ucidă pentru asta! 

— Ştii că poţi avea încredere în mine, zise 
Lauren. 

Sadie se uită în jurul ei, deşi ele erau singurele 
persoane din cameră. 

— Bun, deci ăsta e planul nostru. Taţii noştri or 
să închirieze Great America pentru toată ziua, deci 
Şcoala Domnişoarei Gamble o să fie stăpână pe 
locul ăla întreaga zi. Cât de tare e asta? 

— Super tare, spuse Lauren, chinuindu-se să 
prindă rochiţa de tenis a lui Susie în arici la spate, 
în vreme ce rotițele din mintea ei se învârteau cu 
mare viteză. Cum aţi ştiut ce zi să rezervaţi? 

— După cum ştim, Congé pică în săptămâna de 
dinaintea vacanței de primăvară, aşa că nu sunt 
decât cinci zile posibile. Aşa că au plătit un avans 
pentru fiecare zi. Imediat ce planul e acceptat şi 
aflăm exact în care zi este, plătim şi restul de bani. 
N-o să crezi cât costă aşa ceva! 

— Tone de bani, sunt sigură. 

Lauren îşi dorea să se apuce să-şi strângă 
păpuşile începând din secunda aceea, dar ar fi 
părut prea suspect. Trebuia să plece de acolo şi să 
se gândească. O zi închiriată numai pentru ele la 
Great America? Doamne, nu aveau cum să 
depăşească aşa ceva. Şi nu mai aveau decât o zi la 
dispoziție să se gândească — şefele comitetelor 
trebuiau să se vadă cu domnişoara Charm luni 
dimineaţă. 

Însă orice plan ar fi pus la cale cele trei Ashley, 
un lucru era sigur. Trebuiau să o felicite pe Lauren 
pentru că se infiltrase în Societatea S. şi le 
descoperise planurile — chiar dacă reuşise doar din 
întâmplare! 

Cel mai important era că 1 se dăduse o misiune 
şi se achitase de ea cu brio. Cele trei Ashley or să 
fie încântate şi uşurate şi — în principal — 
recunoscătoare. Măcar acum lucrurile mergeau 
mai bine şi pentru Lauren. 

Bineînţeles, dacă le spunea celor trei Ashley 
însemna că trădează încrederea lui Sadie. Lauren 
simţea un junghi de remuşcare din pricina asta. O 
mințise pe Sadie pe faţă fără urmă de regret. Dar 

Sadie oare nu o trădase pe Sheridan când dăduse 
din gură prea mult? Şi totul era permis când venea 
vorba de război şi de Congé, nu? 

23 
ÎN NATURĂ? 


Lili făcea o grămadă de sacrificii. 

În primul rând, îşi eliberase patru ore din 
programul ei aglomerat de sâmbătă după-amiază. 
O rugase pe mama ei cu cerul şi cu pământul să o 
lase să iasă la o plimbare scurtă pe dealurile de pe 
lângă parcul Golden Gate, spunându-i că ieşea cu 
o prietenă (nu era decât o mică minciună 
nevinovată legată de gen, din moment ce Max era 
prietenul ei), şi-i promisese că o să se treacă în 
registrul pădurarului şi că o să-i trimită prin SMS 
coordonatele exacte (latitudinea şi longitudinea) 
din treizeci în treizeci de minute. 

Se îmbrăcase în hainele de excursie — care nu o 
complimentau deloc şi care nu erau conforme cu 
niciun stil de modă — pe care şi le luase pentru 
excursia aceea fatidică în iad din decembrie. Se 
prefăcea că nu-i pasă că vântul bătea în rafale, sau 
că drumul era încă noroios din pricina ploii care 
căzuse în noaptea trecută. ŞI nici nu făcea remarci 
în privinţa faptului că ideea de „scurtă excursie” 
nu presupunea cățăratul pe o pantă de dimensiuni 
himalaiene. 

Însă Max nu părea că apreciază nimic din toate 
astea. 

După ora de franceză de lunea trecută, se 
împăcaseră. Se pare că sosia lui Amy Winehouse 
era o verişoară de-a lui — Lili nu avusese motiv să 
fie geloasă. Max îi sugerase să petreacă o zi 
împreună într-o excursie, iar Lili fusese de acord 
fie şi numai ca să-i arate că se poate distra în 
natură şi ea, dacă mergeau numai ei doi şi nu 
trebuia să facă faţă corului din iad format din 
Cassandra şi Jezebel. 

Însă lucrurile nu mergeau aşa cum ar fi vrut ea. 

— Îmi dau seama că nu te simţi bine, îi zise 
Max în timp ce se chinuiau să urce dealul, iar 

vântul îi tot băga părul în gură lui Lili. Putem să ne 
întoarcem dacă vrei. 

— Nu! protestă ea. Totul e-n regulă. 

— Atunci de ce n-ai mai scos niciun cuvânt de 
zece minute încoace? 

Se grăbi să o ia înainte. 

— Poate pentru că nu mai am aer din pricină că 
urc Muntele Everest! nu putu Lili să se abţină. 

— Dar nu e o pantă atât de înclinată. Max se 
întoarse ca să se uite la ea şi se opri din drum. Nu e 
mai înclinată decât dealul pe care-l urci în fiecare 
zi de la Starbucks ca să mergi la şcoală! 

— Dar dealul ăla nu e plin de noroi şi nu are 
făgaşe, se plânse Lili. 

Lovi cu o gheată hidoasă marginea unui făgaş. 
Ghetele fuseseră negre când plecase ea de acasă — 
acum erau acoperite de un strat uscat de maro 
pământiu. Stropi de noroi erau peste tot pe jacheta 
ei de fleece. Scârbos. 

— Vezi, asta e problema. Max părea exasperat. 
Eşti foarte greu de mulţumit! 

— Ba nu sunt foarte greu de mulţumit, îl 
contrazise Lili. 

Trase de câteva fire de păr care-i intraseră în 
gură şi simți particulele sărate de praf pe care 
vântul le bătuse pe buzele ei date cu gloss. 
Dezgustător. 

— Recunoaşte. Max îşi încrucişă braţele peste 
piept, uitându-se fix în ochii ei. De-asta n-au mers 
lucrurile între noi data trecută, nu? Nu era vorba de 
prietenii mei sau ai tăi. Suntem pur şi simplu prea 
diferiți. 

— Eu am crezut că e din pricina răutăcioaselor 
ălora cu care-ţi petreci timpul, care ți-au servit o 
grămadă de minciuni despre mine, se răsti Lili. 

După ce se opriseră într-un final din sărutat 
după ora de franceză, Max îi confirmase ceea ce 
Lili suspectase încă de la început. Jezbel îi spusese 
că o văzuse pe Lili în oraş cu alt tip chiar în seara 
în care Lili fusese acasă, mai mult decât pedepsită. 

De ce, de ce, de ce inventase Jezebel o poveste atât 
de răutăcioasă, Lili nu-şi dădea seama. Probabil că 
era ea însăşi îndrăgostită de Max. Salu-ut! El era 
mult mai frumos decât prietenul ei. 

— N-a fost numai asta, îi spuse acum Max, 
părând un pic stânjenit când veni vorba de Marea 
Minciună a lui Jezebel. Noi suntem foarte diferiți 
ca oameni. 

— Nu, nu suntem! 

Lili simţea că-i vine să plângă. 

— Uite, Lil, tu nici măcar nu poţi să suporţi 
puţin noroi pe ghete... 

— Ba pot! 

Lili ridică un picior, aproape căzând în fund. 

— Urăşti excursiile. 

— Banu! 

Max râse, clătinând din cap. Urcă pe o pantă 
abruptă, folosindu-se de mâini ca să se poată 
cățăra pe o lespede îngustă care ieşea din stâncă. 

— Urcă aici! Priveliştea e fantastică! 

Lili aruncă o privire spre unghiile ei. Erau 
proaspăt făcute. Dacă se chinuia să urce după el, o 
să le strice. 

— Nu pot! 

— Hai! strigă Max. Sigur că poți! 

— Dar am să mă... Lili era gata să spună 
murdăresc, dar ştia că Max o să râdă de ea. Adică, 
şi dacă am să cad? 

— N-ai să cazi. Am să te trag eu după ce te 
apropii de mine, o asigură el, uitându-se în jos la 
ea, cu ochii lui negri sclipind. Să nu-ți fie frică. 

Dar Lili nu făcu un pas. 

— Nu poţi s-o faci, nu-i aşa? oftă Max. Pur şi 
simplu recunoaşte. Eşti una dintre cele mai greu de 
mulţumit fete din toată Zona Golfului. 

Cobori de pe lespedea îngustă şi veni lângă ea. 

Lili lăsă capul în jos ca Max să n-o vadă cum 
plânge. Avea dreptate. Ştia ea. Fra greu de 
mulţumit. Îi plăcea ca totul să fie curat şi ordonat 
şi organizat şi tocmai de aceea ea şi Natura nu se 

înţeleseseră tocmai bine niciodată. Natura era atât 
de întâmplătoare şi dezordonată. 

lar Max era un spirit liber. Lui nu-i păsa de 
chestii cum ar fi un blazer elegant, sau dacă poate 
folosi cuțitul şi furculiţa corecte la o cină formală. 

— E-n regulă, spuse el cu blândeţe, mângâind-o 
pe braţ. 

Lili încercă să nu tresară la gândul că mâinile lui 
murdare o ating pe jacheta de fleece. 

— Hai să nu mai pierdem vremea şi să mergem 
înapoi. 

Ea încuviință din cap şi se întoarse să-l urmeze 
pe Max la vale. Poate că el avea dreptate: era cazul 
să nu mai piardă vremea. 

Poate că nu le era sortit să fie împreună. 

24 
ÎN FAMILIA VITREGĂ 


— lar acum, un toast! 

Jeanine, mama lui A.A., ridică paharul de 
sangris şi le zâmbi tuturor celor de la masă. Era cel 
mai apropiat lucru de o masă în familie la care 
participase A.A. de ceva timp — chiar dacă era 
sâmbătă scara şi trecuse de ora zece, iar ei se aflau 
în restaurantul Limon, mic dar şic, în cartierul 
Mission, şi nu erau aşezaţi la ei acasă, mâncând 
delicatese peruviene şi nu pui la ceaun. 

— Un toast, repetă Marty, ridicând şi el paharul. 

A.A. încercă să ignore bucăţelele de calmar 
care-i rămăseseră prin barbă. 

— Pentru micuța noastră actriță A.A., care 
tocmai şi-a făcut debutul pe marele ecran! Jeanine 
vorbea prea tare, însă, din fericire, restaurantul era 
încă foarte aglomerat. Şi pentru familia mea, 
adăugă ea, făcând un semn cu paharul spre Ned şi 
A.A., care s-a întâlni cu familia fa. 

Marty îşi ciocni paharul de al ei şi zâmbi peste 
masă la fiul său, Jake. A.A. îi zâmbi şi ea lui Jake 
— de ce nu? Avea cincisprezece ani, părul negru 
lung până la umeri, drept, şi ochi întunecaţi şi 
intenşi. Mama lui, îi şoptise Jeanine la ureche mai 
devreme în seara aceea, era o actriţă din Argentina. 
Divorţase de Marty cu cinci ani în urmă, iar Jake 
îşi petrecea mai nou aproape tot timpul în Los 
Angeles, locuind cu Marty în Hollywood Hills. 

Şi nu era numai drăguţ: Jake era chiar prietenos 
şi glumeţ. Ned se împrietenise deja cu Jake la 
cataramă, pentru că, întâmplător, se întâlniseră la 
un concurs de atletism zonal chiar la începutul 
semestrului. Când discuţia ajunse la fotbal, lui 
A.A. îi plăcu faptul că Jake nu o trata de sus, aşa 
cum o făceau mulți, pentru că era fată. Nici măcar 
nu o atacă atunci când se discută aprins pe tema 
fotbalului din America de Sud, când ea spuse că 

gigantul fotbalului brazilian Pelé era mult mai tare 
decât Maradona, bătrânul star din Argentina. 

În timp ce copiii vorbeau, Jeanine şi Marty erau 
absorbiți unul de altul, fiecare hrănindu-l pe 
celălalt cu mâncare din farfuria sa, chicotind ca 
nişte adolescenţi. Ce jenant. 

A.A., Ned şi Jake îi ignorau pur şi simplu. Era 
drăguţ să o vadă pe mama ei atât de fericită, chiar 
dacă A.A. nu era sigură că povestea asta de 
dragoste avea să dureze ceva mai mult decât 
celelalte iubiri şi pasiuni ale lui Jeanine. Ei bine, 
măcar dacă se mărita cu Marty, A.A. va avea un 
nou frate vitreg super. 

Când Jake şi Ned începură să vorbească despre 
alte persoane pe care le ştiau de la atletism, A.A. 
îşi cam pierdu interesul pentru discuţie. Îşi ţinea 
telefonul sub masă şi-i trimise pe furiş un mesaj lui 
Tri. Nu primi niciun răspuns. Singurul mesaj din 
cutia ei poştală era de la Lauren: SS VOR LA GT 
AM PT CONGE. Era o veste bună şi una rea în 
acelaşi timp: era super că Lauren ştia ce as aveau 
în mânecile lor de poliester cele din Societatea 
Secretă S., dar Great America era un plan foarte 
greu de învins. Cum puteau cele trei Ashley să 
vină cu o idee mai bună ca asta? 

Îi mai trimise un mesaj lui Tri, iar apoi îşi puse 
telefonul deoparte ca să-şi poată mânca desertul. 
După zece minute îşi verifică iar mesajele — tot nu 
primise un răspuns. Era ciudat. Mai ieri, când Tri 
era la ei acasă jucându-se pe calculator cu Ned, 
A.A. îl auzise spunând că are de gând să se dea la 
fund weekendul ăsta, că stătea acasă. Poate că îi 
dădea flit — dar de ce? Ce mai făcuse de data asta? 

De fapt, de ceva vreme se tot ţinuse departe de 
ea. Încă din ziua în care se dusese la el acasă şi o 
ajutase pe mama lui să gătească ceva, se comporta 
de parcă nici măcar nu o cunoştea. A. A. nu mai 
înțelegea nimic. La petrecerea lui Ashley căzuseră 
de acord că era mai bine să uite tot ce se 
întâmplase până atunci şi să redevină prieteni. Era 

bine să fie iar prieteni, aşa cum fuseseră 
dintotdeauna. 

Însă acum se purta rece şi distant, de parcă ar fi 
vrut să-i transmită un „mesaj”. Ei bine — mesaj 
recepționat, idiotule! Nici măcar nu mai voia să 
rămână prieteni, în mod evident. 

Dar stai aşa. Nu fusese Tri în mulțimea de 
oameni care asistase mai devreme la filmări? Dacă 
nu voia să dea ochii cu ea, de ce venise la filmare? 
Probabil Ned scăpase nişte vorbe despre asta. Ce 
enervant. Dacă fratele ei ar fi fost mai aproape de 
ea la masă, A.A. i-ar fi tras un şut pe sub ea. 
Norocul lui însă, nu avea cum să-l ajungă cu 
piciorul. Şi clar nu voia ca Jake cel Super să 
creadă că încearcă să-i facă lui semne pe sub 
masă... 

— A.A.! Mama ei îşi pocni degetele în faţa ei. 
Trezeşte-te! Plecăm. Doamne, Marty — sper că n-a 
fost la fel de aiurită şi pe platou! 

— S-a comportat exact cum trebuie, bubui 
Marty, şi ochii lui mici dispărură când zâmbi. 

A.A. simţi cum se face roşie la faţă. Poate că Tri 
fusese mai devreme la filmări şi văzuse cât de rău 
poate să joace ea. S-o mai lase baltă: nici măcar nu 
se putea numi actriță! Nu îi spuseseră decât să 
meargă pe stradă, în lung şi-n lat, iar apoi să-l 
sărute pe Rake iar şi iar. La început fusese destul 
de incitant, iar apoi observase că respirația lui 
Rake mirosea urât, iar până la urmă ajunsese să fie 
ceva plictisitor de-a dreptul. 

Şi ce dacă Tri o văzuse sărutându-l pe Rake? 
Nici măcar nu-i mai plăcea de ea mai nou. Nu? 

— Eu am auzit că ai fost îngrozitoare, o tachină 
Ned, aproape răsturnându-şi scaunul când se ridică 
de la masă. 

— Cine ţi-a spus aşa ceva? 

Inima lui A.A. o luase din loc. Se trase pe 
bancheta care scârţâi, încercând să-şi pună sacoul 
pe umeri şi încurcându-şi braţele în mâneci. 

— A fost la televizor, la ştiri, spuse el tărăgănat. 
Non-actriţa preadolescentă distruge o producție de 
mai multe milioane de dolari cu lipsa ei de talent. 

— Taci! 

A.A. se uită urât la fratele ei. Nu era cazul să 
facă el glume proaste, ca de obicei. 

— Eu cred că ai fost super, îi rânji Jake, 
înţelegător. 

— Ai fost şi tu pe platou? 

A.A. era confuză. Nu-şi amintea să-l fi văzul pe 
Jake pe acolo. 

— Da — eram lângă camionul de la firma de 
catering. 

A.A. clătină din cap. Deci Ned fusese de faţă, la 
fel şi Jake, şi Tri. Oare voiau cu toții să o facă să se 
simtă şi mai prost? 

— Eu aveam de gând să-l aduc pe Tri pe platou. 
Îi spuse Ned în timp ce se îndreptau cu toţii spre 
ieşire. Dar avea ceva. A zis că vrea doar să stea pe 
stradă. Ciudat. 

Ciudat era cel mai bun cuvânt pentru asta. A.A. 
oftă, pregătindu-se să iasă în răcoarea muşcătoare 
a nopţii care se simţea dinspre ieşire. Mama ei 
trecea la mare viteză de la o pasiune a vieţii ei la 
alta, însă pe A.A. toate chestiile legate de băieți o 
zăpăceau. 

Cine ştia de ce făceau toate lucrurile astea 
ciudate pe care le făceau? Cine ştia ce le trece lor 
prin cap? 

25 
ASHLEY PUNE OCHII 
PE UN ALT PEŞTE DIN BALTĂ 


Lui Ashley îi era frig şi se simţea obosită şi 
singură. După ce se întâlnise cu Lili ca să mănânce 
la Pinkberry un iaurt îngheţat care să o mai 
înveselească, rămăsese să-l aştepte pe Cooper ca să 
meargă cu el la un film de noapte, însă el nu-şi 
făcuse încă apariția. Ashley se tot uita la ceasul de 
pe telefonul mobil din două în două minute. 
Întârziase cinci minute, apoi opt, apoi zece, apoi 
douăsprezece... Care era treaba? Poate păţise ceva 
îngrozitor. Poate că-l călcase o maşină în drum 
spre ea, sau poate că maşina cu care călătorea 
fusese atacată de vreo organizaţie teroristă din 
Grecia. 

BIP 

În sfârşit! Un mesaj de la Cooper. Ashley îl 
deschise. 

SCUZE NU POT SĂ MAI AJUNG SCZ IAR. 

Ceeee?? Îi trăsese țeapă? Nu putea fi ceva rău, 
dar nu era pentru prima oară când Cooper renunţa 
deprimant cât de multe lucruri avea el întotdeauna 
de făcut. Ashley se gândi că avea un program 
foarte încărcat, din moment ce familia lui era 
mereu plecată la drum. Însă îşi dorea şi ea ca 
măcar o dată s-o invite la vreun eveniment monden 
şi să n-o lase pierdută şi singură la vreun colţ de 
stradă pe undeva. Până la urmă, îi plăcea de ea sau 
nu? 

Iar acum trebuia să se târască până acasă şi să se 
uite la televizor la vreun şir de emisiuni despre 
cum să te faci frumoasă sau — mai rău să-i asculte 
pe părinţii ei discutând despre numele posibile 
pentru bebeluş, în timp ce tatăl ei exersa cântece 
de leagăn înfiorătoare la chitara lui acustică. Îi 

sună să trimită pe cineva să o ia cu maşina, iar ei îi 
spuseră să intre în salonul unui restaurant care le 
plăcea lor, unde şeful de sală cunoştea bine din 
vedere toată famila. 

În salon era prea aglomerat, ca să nu spunem 
plictisitor. Nu erau nici reviste, şi toți ceilalți de la 
mese se uitau ciudat la ea, de parcă ar fi fost o 
adolescentă fugită de acasă. Ashley se chinui să se 
concentreze la mesajul pe care-l primise de la 
Lauren mai devreme. Deci cele din Societatea 
Secretă S. plănuiau să ducă pe toată lumea la Great 
America? Ei, ce contează! Cele trei Ashley vor 
găsi ceva mult mai bun de-atât. 

Însă, în acel moment, Ashley nu se putea gândi 
la nimic minunat. De fapt, toate ideile pe care le 
discutaseră în ultimele două săptămâni erau destul 
de leşinate. Singura idee care-i plăcea cu adevărat 
lui Ashley era o excursie de o zi la Stinson Beach, 
şi asta deoarece Cooper îi spusese că iahtul Flown 
the Coop urma să fie ancorat acolo săptămâna 
viitoare. Orice şansă să-l vadă pe Cooper era bună. 
Însă argumentul acesta nu avea şanse să fie admis 
de un comitet al profesorilor. Or să creadă cu 
siguranţă că o zi la Great America ar fi mult mai 
distractivă pentru tot restul şcolii — iar Ashley 
trebuia să recunoască: ar avea dreptate. 

Când tatăl ei îi trimise într-un final un mesaj în 
care-i spunea că ajunge în cinci minute, Ashley îşi 
strânse fularul gros din caşmir la gât, îşi încheie 
toți nasturii de la paltonul ei Miu Miu tivit cu 
blăniţă şi îşi făcu curaj să iasă afară, în frig. Ce 
bine ar fi fost dacă părinţii ei ar fi lăsat-o să ia 
singură un taxi! Ar fi fost deja acasă până acum. 

— Ashley! Ce faci aici? 

Din restaurant 1eşise A.A. cu paşii ei mari, 
urmată de fratele ei vitreg, Ned, şi de un alt tip. Un 
tip drăguţ. Unul foarte drăguţ. Ei, ce bine. 

— Aştept maşina să mă ducă acasă, îi spuse 
Ashley. 

— Cooper unde e? A.A. se uită în jurul ei, pe 
trotuar. Nu ieşi cu el la cină în seara asta? 

— A trebuit să plece. Urgenţă în familie. 

Nicio şansă să recunoască în faţa lui A.A. — sau 
în faţa oricui altcuiva — că luase ţeapă de la 
Cooper. Nu avea nevoie de mila lor. Şi, mai mult 
decât orice, nu dorea să se afle. Locul ei în top, de 
regină a Şcolii Domnişoarei Gamble, era iar foarte 
nesigur şi nu putea risca să se audă vreo bârfă care 
să-i strice reputaţia. Îi dădu un cot lui A.A.. 

— N-ai de gând să ne faci cunoştinţă? 

— Ah, da — el e Jake Law. Jake, ea e Ashley 
Spencer. 

— Prietena ei cea mai bună, exclamă Ashley, 
întinzându-i o mână înmănuşată lui Jake. 

El dădu mâna cu ea, apoi îi zâmbi. Ce ochi verzi 
visători! Ce păr cârlionțat superb! Ashley nu 
avusese nici cea mai vagă idee că Ned avea nişte 
prieteni atât de frumoşi. 

— Eşti la Gregory Hall, cu Ned? îl întrebă ea, 
încreţindu-şi fruntea. 

Un asemenea tip, l-ar fi ţinut ea minte dacă l-ar 
mai fi văzut. 

— Nu, sunt în vizită, din L.A., îi explică Jake. 
Tata e aici cu treabă, face un film. Uite-l. 

Jeanine şi Marty ieşiră din restaurant, Jeanine 
împleticindu-se şi râzând în hohote. Se ţineau de 
mână, iar Marty o tot pupa pe părul ei negru. Iar 
un cuplu de porumbei trecuţi de vârsta a doua? De 
ce trebuiau cei în vârstă să se poarte atât de jenant 
în public? Nu ştiau că demonstrațiile publice de 
iubire sunt dezgustătoare când ai trecut de 
douăzeci şi unu de ani? 

— E viitorul meu frate vitreg, îi şopti A.A. la 
ureche. Posibil. Cine ştie? 

— Ar fi trebuit să vii şi tu azi pe platou, spuse 
Jake, întorcându-se cu faţa la Ashley. Aş fi putut să 
te conduc eu. Acum am terminat de filmat pe aici. 
Toate scenele de interior din film vor fi filmate în 
Vancouver. 

— Dar am fost acolo. Bine, am fost în mulțime, 
ca s-o văd pe A.A.. 

Ashley îşi dădu părul pe spate. Fusese atât de 
ocupată să se uite la Rake Parkins că nu-şi dăduse 
seama că mai erau şi alți băieți, chiar mai 
simpatici, prin preajmă. 

— Altă dată, îi zâmbi Jake. 

Ashley era atât de distrasă că nici măcar nu văzu 
SUV-ul tatălui său care trăgea în față, până ce nu-i 
atrase atenția A.A. asupra lui. După ce dădu iar 
mâna cu Jake, o sărută pe A.A. şi uită să-l mai 
salute pe Ned sau pe porumbeii care gângureau şi 
încă se mai făceau de râs pe stradă, Ashley se urcă 
pe scaunul din dreapta, lângă tatăl ei. În maşină se 
simţea un miros ciudat. 

— Am ajutat-o pe mama ta la vopsit, pentru că 
mirosul o face să se simtă rău, chiar dacă am luat o 
vopsea netoxică, perfect sigură, îi spuse tatăl ei cu 
o expresie vinovată. 

Ashley se uită mai bine la el: puloverul şi blugii 
erau plini de pete multicolore. 

— Aproape că am terminat de pictat pădurea din 
camera copilului. Dacă nu eşti prea obosită, ai 
putea să ne ajuţi când ajungem acasă. 

— Sunt terminată, îi spuse Ashley. 

Era adevărat: pe de o parte era dezamăgită 
pentru că nu ajunsese Cooper la întâlnirea lor, iar 
pe de altă parte era fericită că avusese norocul să 
dea peste Jake. Totul era prea obositor şi derutant. 
A.A. era o noroioasă — viaţa ei era mult mai puţin 
complicată. Ea trăia într-un apartament drăguţ şi 
putea face ce-şi dorea, iar acum un tip super din 
L.A. urma să vină să stea la ea acasă. 

Viaţa lui Ashley era un dezastru. Avea un prieten 
care era dispărut în misiune, părinţi care-şi 
pierduseră minţile şi o cămăruţă în pod. În curând, 
nu va mai avea parte decât de urletele şi plânsetele 
bebeluşului, iar toată lumea din casă va da buzna 
să-l îndeplinească lui toate dorinţele. 

Odată cu venirea pe lume a bebeluşului, va 
trebui să se obişnuiască să fie numero dos. Poate 
că era deja numero dos pentru Cooper. Poate că în 
seara asta trebuise să iasă cu vreo prințesă din 
Europa, sau aşa ceva. Ashley începea să-şi dea 
seama de un lucru: oricât de tare îți doreai ceva — 
sau pe cineva — nu se putea să obţii mereu în viaţă 
tot ce-ţi doreşti. Nici măcar dacă erai Ashley 
Spencer. 

26 
LAUREN INTRĂ PE 
FRECVENŢA TOKYO 


Ar fi trebuit să fie o întâlnire perfectă de 
sâmbătă seara, se gândi Lauren. Numai ea şi 
Christian, prostindu-se la o sală de bowling, ca 
apoi să meargă la o îngheţată uriaşă la Joe’s Diner. 
Fără stres, fără Ashley, fără Sadie, fără şcoală. Luă 
o lingură uriaşă de îngheţată de vanilie care se 
topea, cu topping de ciocolată fierbinte — luă o 
gură şi simţi un moment scurt de fericire completă. 
Ce bine era să ieşi în oraş cu un tip super, cum era 
Christian. Cu el nu era nevoie să fie falsă. 

Dar nu era o întâlnire perfectă de sâmbătă seara. 
Între două guri uriaşe de îngheţată, Christian îi 
povestea ce mai voia să facă împreună cu ea 
weekendul viitor, iar Lauren nu prea putea să-i 
acorde atenţie. Nu putea gândi decât la idei pentru 
un Congé perfect. Nu era suficient că ştia ce 
plănuiau cele din Societatea Secretă S.. Cele din 
gaşca Ashleys — în care se includea şi pe sine- 

trebuiau să găsească un plan alternativ schpitor, 

care să facă varză planul Societăţii S.. Lauren nu 
putea ucide o regină numai ca să lase tronul liber 
pentru o alta. Cele din Societatea Secretă S. 
trebuiau trimise în banca lor. 

Dar faptul că rezervaseră Great America pentru 
toată ziua respectivă era chiar impresionant, 
trebuia să recunoască. Cum putea ca să găsească 
ceva mai bun decât atât? 

— ... şi mă gândeam la ziua aia... 

Christian vorbea în continuare, chiar dacă avea 
gura plină cu îngheţată. Lauren se scutură; trebuia 
să-i acorde atenţie... 

— ... ştii când am mers în Grădina de Ceai 
Japoneză? 

— Ah, da. A fost super, spuse ea, în speranţa că 
el nu observase că era cu gândul în altă parte. 

Chiar fusese distractiv să se plimbe cu el prin 
Grădina de Ceai Japoneză. Ashley fusese şi ea în 
Japonia, dar Lauren nu prea apucase să vadă 
lumea: părinții ei se îmbogăţiseră doar cu vreo 
nouă luni în urmă. Japonia îi părea a fi o ţară atât 
de romantică şi de exotică. 

Se distrase atât de bine în ziua aia, când stătuse 
cu Sadie şi îmbrăcaseră păpuşi. Cât de tare ar fi să 
se costumeze şi ele să fie gheişe pentru o zi? Să 
înveţe cum să se dea cu atâta machiaj şi să poarte 
perucile alea atât de complicate sau kimonourile 
de mătase, să ia parte la ceremonia ceaiului, să 
înveţe cum să danseze cu evantaie... cât de 
distractiv ar fi? 

— Asta e! ţipă Lauren. Aruncă lingura pe masă. 
Christian, eşti un geniu. 

— Ştiu, spuse el rânjind, lăsându-se pe spate în 
scaun şi făcându-se că se încruntă. Chiar mă 
întrebam când ai să observi asta. 

— Eşti super inteligent! 

Lauren îşi lipi palmele una de alta. 

— Da, da, ai şi tu dreptate, dar... Christian se 
încruntă. E din cauză că mi-am amintit ziua când 
am mers în Grădina de Ceai Japoneză? N-a trecut 
chiar atât de mult timp de atunci, să ştii. 

— Nu, nu. E pentru că tocmai mi-ai dat cea mai 
bună idee pentru Congé! 

Lauren aproape ţipa de fericire. Urma să le 
scoată pe toate din bucluc! Cele din Societatea 
Secretă S. vor fi distruse! Iar cele trei Ashley îi vor 
rămâne etern îndatorate! 

— Conj... ce? Christian clătină din cap. Ah, 
vorbeşti de excursia aia de o zi pentru care ai făcut 
o obsesie? 

— E mai mult decât o excursie de o zi, îi spuse 
Lauren. 

Întinse mâna şi apăsă tasta de speed dial pentru 
Ashley. Congé urma să vină foarte repede; idei 

super venite în ultima secundă ca asta nu puteau să 
aştepte. 

— Alo? 

— O să mergeţi în Grădina de Ceai Japoneză? 

Christian era uimit. Părea însă şi un pic iritat că 
îşi suna prietenele în timp ce era cu el. Of, asta e. 
Nici măcar nu-şi dădea seama de importanţa vitală 
a acestei zile. 

Îi spuse repede lui Ashley totul. 

— Iar tata i-ar putea aduce pe toţi cu avionul, 
nicio problemă. Merge în Japonia pentru afaceri de 
două ori pe lună şi ştie o groază de oameni pe 
acolo. Ar putea să aducă cu avionul o grămadă de 
gheişe adevărate şi kimonouri din mătase foarte 
scumpe pentru toate fetele, cu machiaj cu tot şi 
orice altceva. O să fie ca şi cum ne-am juca cu 
păpuşile, dar la modul cel mai fantastic cu putinţă. 
Am putea aduce bucătari specializaţi în sushi care 
să ne pregătească toată mâncarea şi poate chiar şi 
un concurs de dans după-amiaza, după ce toată 
lumea s-a costumat şi a avut timp să repete 
coregrafia. Cea care câştigă ar putea primi o 
excursie la Kyoto ca să vadă florile de cireş! Am 
putea să filmăm tot şi să punem filmele pe 
YourTV! Ce părere ai? 

— Nu e rău deloc! Ashley părea impresionată. 
Chiar părea! Cred că s-ar putea să avem ideea 
câştigătoare. E mult mai original decât să mergem 
la Great America pentru o zi. 

— Crezi? 

Lauren se simţea pătrunsă de val după val de 
emoție — deşi putea să fie şi de la prea multă 
îngheţată. 

— Bineînţeles! pufni Ashley. Toată lumea a fost 
deja la Great America. Montagne-russe mare 
lucru! Ce-avem noi e mult mai sofisticat. Eu vreau 
să fiu prima care-şi alege kimonoul. 

— Bineînţeles, o asigură Lauren. Şi sunt sigură 
că o să le placă şi profesorilor, pentru că învăţăm 
ceva cu toţii. 

— Ce contează! 

Ashley spunea mereu că învățatul este pentru 
cei care nu-şi permit să plătească taxa la orice 
şcoală şi-ar alege. 

— Am să le sun pe celelalte ca să le dau vestea, 
bine? zise ea. Tu poți să te apuci să rezervi locuri 
pentru toată lumea. 

Lauren închise telefonul şi-i zâmbi fericită lui 
Christian. Toate problemele erau aranjate şi legate 
cu o fundă perfectă din mătase. Îi venise o idee 
criminală şi acum reintrase în grațiile lui Ashley, în 
sfârşit. 

— Slavă Domnului. Lauren oftă. Lui Ashley îi 
place tare mult ideea mea. 

— Acum putem să mai vorbim şi despre 
altceva? o întrebă Christian, înghițind ultima 
lingură de îngheţată. 

— Bine. Dar să ştii, mă bucur tare mult că 
Ashley crede... 

— Cui îi pasă de ce crede Ashley? o întrebă 
Christian. 

Tonul pe care îi folosise o surprinse pe Lauren — 
părea chiar sătul până peste cap. 

— Noi vorbeam despre chestii pe care să le 
facem împreună, continuă el. Tu şi cu mine. Sau, 
cel puțin, eu despre asta vorbeam. Poate că tu te 
gândeai la Ashley şi la A.A. şi la Allie... 

— Lili! 

— Sau cum o chema-o! Mie mi se pare că-ți 
pasă mai mult de ce cred ele decât de ce-ţi spun eu. 

— Nu-i adevărat! protestă ea. 

— Chiar aşa? Nu-mi vine să te cred. Christian 
părea chiar supărat. Îşi trecu mâna prin părul lui 
blond-închis. Poate că n-ar trebui să-ți pierzi atâta 
vreme cu un tip care nu înţelege toate finețurile de 
la Şcoala Domnişoarei Gamble. 

Acum o lua în derâdere. Lauren se încruntă. 

— Nu pot să cred că eşti atât de groaznic. 

— Nu pot să cred că tu eşti atât de groaznică, îi 
răspunse el. Hai să plecăm, bine? 

— Bine! 

Lauren începu să-şi pună paltonul, încercând în 
acelaşi timp să nu plângă. Se simţiseră atât de bine 
împreună, iar acum se certau. lar momentul nu 
putea să fie mai prost ales: mama lui Christian o 
invitase să ia prânzul cu ei în familie a doua zi, 
ceva ce ea aşteptase cu nerăbdare de-atâta vreme. 
De ce nu putea şi el să fie un pic mai rezonabil? 
Doar ce reuşise şi ea să se împace cu prietenele ei 
iar acum se certase cu prietenul ei. 

Nu era deloc corect. Nu se poate să le ai pe 
amândouă? 

27 
LUI LILI NU-I PLACE 
SĂ FIE PE LOCUL DOI 


— Dar Lauren unde e? întrebă A.A., răsucindu- 
se în patul uriaş, în stil chinezesc, sculptat, al lui 
Lili — şi împingând fără să-şi dea seama o grămadă 
de perne din mătase frumos aranjate de pe pat. 

— Ce-i cu Lauren? 

Lili ridică din umeri ca şi cum nu era mare 
lucru. Acum că Lauren Spioana descoperise ce 
puneau la cale cele din Societatea Secretă S., 
revenise în grațiile lui Ashley — iar Lili nu putea să 
nu se simtă un pic nesigură. 

Lauren fusese cea care aflase de Great America; 
Lauren fusese cea care venise cu un plan alternativ 
super bun. Dar Lili era cea care găsea mereu ideile 
pentru Congé. Bine, poate că fusese cam ocupată 
cu Max, însă, dacă ar fi avut suficient timp, ar fi 
găsit ea o idee super, ca de obicei. Nu-i plăcea că 
Lauren i-o luase înainte. 

A.A. se uită la Ashley, care pusese stăpânire pe 
scaunul Aeron al lui Lili şi se juca cu butoanele, 
ridicându-l şi coborându-l în mare viteză. 

— Ia prânzul acasă la cum-îl-cheamă. Crispin. 
Christopher. Chip... 

— Christian. Îl cheamă Christian. Ştii, am fi 
putut să ne întâlnim mai devreme. 

— Ba nu, nu puteam. 

Lili se tot învârtea ocupată prin cameră, 
înmânându-le printuri cu ideea lui Lauren pentru 
Congé legată de Grădina de Ceai Japoneză. Lauren 
îi trimisese planul pe mail de dimineaţă, la cererea 
lui Lili. 

— Cât de lung e planul ăsta? Ashley oftă, dând 
pagină după pagină din documentul pe care Lili îl 
printase în biroul tatălui ei. Parcă e Război şi pace! 

— Era singura fereastră pe care o aveam azi, îi 
spuse Lili lui A.A., încercând să nu se răstească la 

ea. Trebuie să fac aranjamentele pentru o petrecere 
la Şcoala Chineză în după-amiaza asta, continuă 
ea, iar profesorul care mă pregăteşte pentru ISEE 
vine diseară acasă. 

Dacă  voiai să fu acceptată la Liceul 
Domnişoarei Gamble, trebuia să fii competitivă, 
nu aveai un loc garantat doar pentru că mergeai la 
şcoala lor generală. Însă Lili ţintea şi mai sus. Era 
hotărâtă să meargă la o şcoală cu internat de pe 
Coasta de Est. 

— Sunt atât de fericită că n-am viaţa ta, gemu 
A.A, iar vocea îl era acoperită de una din pernele 
în care îşi băgase faţa. Eu nu trebuie să fac nimic 
altceva decât să mă asigur că nu sunt bucăţi de 
pizza pe covorul alb înainte ca mama să se 
întoarcă din L.A.. N-avem voie să mâncăm nimic 
colorat în sufragerie. 

— Oricum, zise Lili, scuturând teancul de hârtii 
capsate pe care îl avea în mână, trebuie să ţinem 
întrunirea chiar acum, pentru că sunt chestiuni 
serioase de discutat. În primul rând, ce facem cu 
rezervarea la Great America făcută de Societatea 
Secretă S.? 

— No problemo, cântă Ashley. Se răsuci pe 
scaun, cu picioarele (balerini galbeni Reva de la 
Tory Burch, ciorapi negru-cărbune de la Wolford) 
întinse. Am totul sub control. Tata a sunat deja 
consiliul director de la Great America. Adică, şi-a 
pus un om să sune un om de-al lor. 

— Duminica? 

— E deschis în weekend, ce naiba! Se pare că 
există cineva care a plătit avansul pentru fiecare 
din cele cinci zile în care poate să pice Congé, ca 
să fie închis parcul pentru un grup particular, cu 
preaviz de patruzeci şi opt de ore. 

— La naiba! A.A. avea o mutră jalnică. Ce ne 
facem? 

— Noi nu trebuie să facem nimic. Tata a făcut 
ceva deja. A plătit toată suma pentru flecare zi, cu 
banii jos. 

— Ce — adică pentru toate cele cinci zile? Ca să 
închidă Great America pentru oricine altcineva în 
afară de noi? 

— Chiar mai bine de-atât, spuse Ashley cu un 
zâmbet răutăcios. Motivul oficial pentru închiderea 
parcului este că trebuie făcute nişte lucrări de 
întreţinere în regim de urgenţă la unele dintre 
atracţii. Dacă acestea nu se realizează, ar putea 
muri cineva, bla, bla, bla. Le vor da banii înapoi 
celor din Societatea Secretă S. şi nimeni nu va afla 
despre noi. Cele din Societatea S. nu vor putea da 
vina pe noi şi nu vor putea spune că am jucat 
murdar. Vor afla de-abia mâine-dimineaţă chiar 
înainte de a prezenta propunerile pentru Congé. 
Orice vom propune noi, va fi singurul plan valabil. 
Aşa câştigăm! 

— Stai aşa — atunci de ce nu putem spune că 
Great America a fost ideea noastră? spuse Lili 
încruntându-se, dar Ashley clătină din cap. 

— Se pare că au spus că trebuie să respecte 
prima rezervare, sau să închidă complet parcul 
toată săptămâna. E ceva în legătură cu etica sau... 
nu contează! 

— Cum l-ai convins pe tatăl tău să dea atâţia 
bani? întrebă A.A., şi ochii ei erau plini de 
admiraţie şi uimire. Cred că l-a costat o avere. 

— L-am făcut să se simtă vinovat, anunţă 
Ashley  ciocnindu-şi  călcâiele. Bebeluş nou, 
cameră nouă, eu mă simt lăsată pe dinafară, nu mă 
iubiţi. Am făcut o criză majoră. Rânji. Şi a fost 
coleg de şcoală cu jumate din consiliul de 
conducere de la Great America, aşa că nu aveau 
cum să-l refuze. 

— Bravo, îi spuse Lili. 

Se aşeză pe marginea patului ei uriaş şi îşi ridică 
picioarele pe cuvertura groasă de mătase. Venise 
vremea să-şi pună propriul plan în acțiune. Se 
simțea un pic emoţionată: putea oare să le 
convingă pe Ashley şi pe A.A. să vadă — să facă — 
lucrurile ca ea? 

— lar acum trebuie să analizăm propunerea 
noastră pentru mâine, continuă ea. 

— Ideea lui Lauren mi se pare super, spuse 
A.A., fluturând hârtiile pe care le primise. 

— Atât timp cât se ocupă ea de tot, aprobă 
Ashley. Putem să-i dăm liber să intre în acţiune 
chiar din după-amiaza asta. 

Lili îşi drese glasul. 

— E o idee super şi aşa mai departe, începu ea, 
ca apoi să se oprească. Dar, Ashley — n-ai avut şi tu 
o idee? 

Ashley încuviinţă. 

— Plaja Stinson. 

A.A. se strâmbă. 

— Nu e chiar Malibu. 

— E adevărat, spuse Lili încet. 

Pe Stinson Beach bătea vântul mai tot timpul, 
iar plaja era plină de pietre. Chiar dacă vremea la 
început de primăvară era destul de caldă, tot era 
frig pe plajă. Singurul mare avantaj era că se afla 
aproape de oraş, iar asta însemna că fiecare putea 
să meargă acolo oricând. Nu era un loc prea luxos, 
exotic, sau interesant — şi nici nu se putea compara 
cu distracţia care ar fi fost la Great America. 

— Există însă nişte motive bune pentru care ar 
trebui să o luăm în calcul. 

— Cum ar fi iahtul lui Cooper, spuse Ashley 
oftând. 

Oricând îi spunea numele, mai nou, se gândi 
Lili, părea că i se înmoaie genunchii — sau i se 
topeşte creierul. 

— O să fie ancorat acolo săptămâna asta. Deci 
avem şanse mari să petrecem timpul cu el. Am 
putea urca toate la bord şi am putea naviga pe 
acolo. O să ne strecurăm fără să ne vadă 
domnişoara Charm. 

— E super din punctul tău de vedere, dar ce 
facem noi, celelalte fete? N-o să încăpem toate pe 
iahtul lui Cooper, sublinie A.A.. Dacă ăsta e 

singurul motiv pentru care să mergem la plajă, mi 
se pare aiurea, scuză-mă. 

— E adevărat, aprobă Lili. Se aşeză pe pat mai 
bine, astfel încât să se uite în ochiu lui A.A.. Dar nu 
toată lumea se va simţi lăsată pe dinafară. Mai sunt 
şi alte motive ca să mergem la Stinson. În primul 
rând, ştim că toți elevii din clasa a şaptea şi a opta 
de la Gregory Hall merg cu cortul acolo săptămâna 
viitoare pentru excursia lor de geologie. Asta ar 
trebui să facă multe fete fericite. 

— Cu cortul! 

Ashley se cutremură de oroare, însă cuvintele 
lui Lili avură efectul scontat asupra lui A.A.. 

— Da? spuse ea, părând un pic prea relaxată. 
Voi fi acolo toată săptămâna viitoare? 

Lili încuviinţă din cap. 

— Tri, Christian şi toţi tipu super din echipa de 
lacrosse. 

— Asta ar trebui să te ţină ocupată, A.A., spuse 
Ashley, răsucindu-se iar cu scaunul. Tri, Christian, 
Cooper — toţi bărbații din vieţile noastre se vor afla 
pe aceeaşi plajă săptămâna viitoare. În afară de al 
tău, Lili. Nu se fac excursii la şcoala aia de 
maimuțe a lui, nu? Dacă nu cumva se duc poate în 
vreun loc grunge, prin cartierul Castro. 

— De fapt, spuse Lili, Max intră în vacanţa de 
primăvară de miercuri. Aşa că, teoretic, ar putea şi 
el să vină pe plajă. 

Ea cu siguranță spera că o să vină. Lucrurile 
stăteau bine între ei după ce urcaseră pe dealuri şi 
ea făcuse o criză. 

— Acum înţeleg de ce-ţi convine atât de tare 
ideea asta. A.A. o lovi pe Lili cu o pernă. Şi, bine — 
pe mine m-ai convins. E mult mai distractiv decât 
să probăm haine într-un cort în Grădina de Ceai 
Japoneză. 

— Şi putem să ne punem bikini pe sub 
uniformă! 

Ashley era fericită. 

— Lauren n-o să se supere, nu? întrebă A.A.. 
Nu dacă o să poată petrece mai mult timp cu 
Christian. 

Lili se ridică în picioare, lăsând să cadă pe 
podea propunerea lui Lauren, de parcă era un 
gunoi. 

— Ăsta era următorul lucru pe care voiam să-l 
propun, spuse ea. Se ridică cu mâinile în şolduri, 
uitându-se când la A.A., când la Ashley. Eu nu 
cred că ar trebui să-i spunem lui Lauren despre 
schimbarea planului. 

— De ce nu? Ashley părea surprinsă. Ea a fost 
cea care a aflat ce pun la cale cele din Societatea 
Secretă S.. Ştiu că am fost cam dură cu ea, dar 
chiar şi-a îndeplinit misiunea. Chiar e trup şi suflet 
de partea noastră. 

— Chiar este? întrebă Lili. Atunci ce făcea la 
Prezentarea de Modă, când le ajuta pe toate 
celelalte fete să se pregătească? 

Lili se referea la faptul că o văzuse pe Lauren cu 
Guinevere, Daria şi Cass, nu cu Sadie sau 
Sheridan, dar nu intră în detalii. Ştia că o va 
deranja pe A.A., care încă mai era furioasă pe cele 
din Societatea S. pentru că-i sabotaseră pantofii. 

— Ce a făcut? 

A.A. se ridică în fund. 

— Poate că doar a vrut să fie prietenoasă. 
Ashley ridică din umeri. Vreau să spun, ea şi Sadie 
chiar au fost prietene. 

Lui Lili nu-i venea să creadă că Ashley o apăra 
pe Lauren. 

— Prietenoasă, repetă Lili. Bine. Ştii, Lauren a 
fost prima care a ajuns în ziua aia — ştiu eu asta, 
pentru că, atunci când am ajuns eu şi mama, 
Lauren şi mama ei erau singurele alte două 
persoane de față, iar apoi au stat de vorbă cu Sadie 
şi cu mama ei. Probabil că atunci au pus totul la 
cale. 

Lili n-a mai spus că Lauren venise în spatele 
scenei după ea: n-ar fi avut timpul necesar ca să 

distrugă pantofii lui A.A.. lar faptul că familia 
Page salutase familia Graham fusese doar din 
politeţe. Însă celelalte mu aveau de ce să ştie asta. 
Lili era conştientă că face ceva greşit, dar nu se 
putea abţine. O enerva faptul că Lauren îi ocupa 
locul în gaşca lor. 

— Nu se poate! A.A. era revoltată. De ce-ar face 
aşa ceva? Crezi că încearcă să ne ducă de nas? Să 
Joace rolul de agent dublu? 

— Poate. Mie chiar aşa mi se pare, spuse Lili pe 
un ton relaxat. 

— Ştii, spuse Ashley, trăgând de un pantof ca să 
se uite atent la talpă. Cred că-i acordăm lui Lauren 
prea multe merite. Nu e ea atât de deşteaptă cât să 
ne ducă pe noi de nas. 

— Exact, strigă A.A.. Lili a aflat adevărul! 

Ashley strâmbă din nas. 

— Dar nu înţeleg ceva. De ce le-ar distruge lor 
planul pentru Congé şi ar munci atât de mult la 
planul ăsta elaborat şi imens dacă ar fi cu adevărat 
de partea lor? 

— Cine ştie ce pune la cale de fapt? întrebă Lili, 
încrucişându-şi braţele şi părând foarte serioasă. 

De când devenise Ashley Spencer atât de 
tolerantă şi relaxată? Poate Cooper avea un efect 
bun asupra ei. Din nefericire, Ashley cea Bună nu 
era persoana de care Lili avea nevoie să fie 
prezentă în camera ei în ziua aceea — spera să o 
convingă pe Ashley cea Rea. 

— Vreau să spun, chiar i-a spus Sadie de planul 
lor de-abia ieri, sau Lauren a ştiut de la început? 
Poate că a pus la cale chestia asta cu Japonia încă 
de la început, ca să fie ea cea care primeşte toată 
gloria pentru un plan reuşit de Congé. Nu vi se 
pare niciuneia ciudat că brusc, peste noapte, a 
venit cu planul super? 

— Ash, cred că Lili are dreptate. Încă nu putem 
să avem încredere deplină în Lauren. Hai s-o 
lăsăm deocamdată pe dinafară. O să-i facă bine să 
înveţe că nu ne poate înjunghia pe la spate. 

— Poate. Ashley încă părea să aibă îndoieli. Dar 
cum putem să facem să nu afle? Trebuie să-i 
prezentăm planul domnişoarei Charm mâine. 

— Am să-i spun că doar eu îl prezint, spuse Lili. 
Şi am să-i spun că eu sunt cea care se ocupă de 
rezervări şi de planuri pentru Grădina de Ceai 
Japoneză, aşa cum fac dintotdeauna când e vorba 
de Congé. N-o să afle nimic până ce planul real 
pentru Congé n-o să fie anunţat în faţa întregii 
şcoli. 

Ashley oftă. 

— Mie mi se pare... cam răutăcios din partea 
noastră, spuse ea. 

A.A. şi Lili se uitară cu atenţie la ea. 

— Te simţi bine, Ashley? o întrebă A.A.. Ai 
febră, sau ceva? 

— Nu vreau decât să spun că, dacă nu era 
Lauren, n-am fi aflat despre planul cu Great 
America. 

— lar eu nu vreau decât să spun, îi zise Lili, 
fericită că măcar A.A. era de partea ei, că nu 
putem încă să avem încredere deplină în ea, iar ea 
trebuie să afle asta. 

Lili se simți un pic vinovată. Dar în gaşca 
Ashleys nu era loc pentru două fete inteligente. 
Dacă Lauren ajungea să facă ea planurile pentru 
Congé, n-o să dureze mult şi-o să devină numărul 
unu pe lista de speed dial a lui Ashley. Fata asta 
trebuia pusă la punct. 

— Oh, chiar o va afla! spuse A.A. şi începu să 
râdă. 

Ashley ridică din umeri. N-avea de gând să se 
mai certe. Lili putea vedea bine asta. 

Lili câştigase. Vor merge la Stinson Beach de 
Congé, iar pe Lauren o aştepta o surpriză foarte 
neplăcută. 


164 


28 
TOTUL E MINUNAT 


De obicei, Ashley de-abia aştepta joia dimineaţă 
— pentru că era aproape ultima zi de şcoală din 
săptămână, iar ea avea tot weekendul înainte, care 
nu presupunea chestii plictisitoare cum ar fi orele, 
sau chestii urâte cum ar fi uniforma de la şcoală. 
Însă, săptămâna asta, joi era cea mai importantă zi 
a săptămânii — poate chiar din tot semestrul. 

La întrunirea profesorilor cu directoarea de 
dimineaţă, care avea loc în Teatrul Mic, cu toată 
şcoala adunată în gradene şi toţi profesorii pe 
scenă, Ashley se ridică din scaunul ei şi se îndreptă 
foarte agale spre scenă. Îşi dorea ca acest moment 
să dureze cât mul mult posibil. Cu fiecare pas pe 
care-l făcea, auzea şoaptele din urma ei devenind 
din ce în ce mai puternice, mai incitate. De ce se 
ducea Ashley Spencer pe scenă? Putea să fie din 
pricina... putea oare să fie din pricina... 

Da! 

— Surpriză! strigă ea în microfon. Azi e Congé! 

Întreaga şcoală se ridică în picioare şi lumea 
începu să ţipe de fericire. Fetele săriră din scaune, 
urlând şi îmbrățişându-se una pe cealaltă. Fără ore! 
O zi liberă! Distracţie maximă pentru toată lumea! 

Ei bine, nu chiar pentru toată lumea. Ashley le 
privi triumfătoare pe membrele supărate ale 
Societăţii Secrete S., singurele fete din toată şcoala 
care nu se ridicaseră în picioare. Acum aflaseră 
adevărul îngrozitor că gaşca Ashleys câştigase 
competiția de idei pentru Congé. Asta însemna că- 
şi pierduseră dreptul de a mai sta pe bancă, de a se 
mai aşeza la cea mai bună masă din sala de mese, 
că nu puteau conduce Clubul Social. Ha! 

— Unde mergem? Unde mergem? 

Toată şcoala urla la ea. Directoarea, care apăru 
lângă ea, ridică o mână ca să se facă linişte. 

— Vreți să ştiţi unde mergem? întrebă Ashley cu 
o voce prefăcută, iar toate fetele urlară spre ea. 

Era super! 

— Bine, bine. Peste exact un sfert de oră, 
autobuze limuzină ecologice vor trage în faţa şcolii 
ca să ne ducă la... Stinson Beach! 

Era ca şi cum cineva dăduse instant volumul 
mai mic. Toată lumea părea încă fericită pentru că 
aveau o zi liberă, dar era clar că Stinson Beach nu 
reprezenta cea mai interesantă destinație din lume. 
Unele fete păreau chiar dezamăgite. Ashley auzi pe 
cineva — era cumva Sheridan Riley? — spunând: 
„Dar nu e decât o idioată de plajă.” 

Chestia era că Ashley gândea cam la fel. Stinson 
Beach era o idee destul de leşinată, dacă stătea: să 
te gândeşti câte plaje mai sunt pe lume. Dar fetele 
nu ştiau că plaja asta era plină de băieți săptămâna 
asta. Şi cu siguranţă o să fie şi Cooper acolo! 

Ashley cobori de pe scenă şi se pierdu prin 
mulțimea de fete care se agitau de colo-colo. 
Majoritatea erau prea fericite că aveau ziua liberă 
şi nu se mai plângeau din pricina destinaţiei alese. 
Însă era încântată să vadă că membrele Societăţii 
Secrete S. Păreau très enervate. Bineînțeles că 
erau. 

Bombăneau una la cealaltă — chiar se certau. 
Probabil că nu-şi puteau da seama de ce o excursie 
cu autobuzul la Stinson Beach era mai tare decât o 
vizită particulară la Great America. Şi când le văzu 
chipurile nefericite, Ashley se abţinu cu greu să nu 
izbucnească într-un râs malefic. 

Le găsi pe A.A. şi pe Lili în mulţime. 

— V-aţi pus bikinii? le întrebă ea. Eu îi am pe ai 
mei pe sub uniformă. 

— Ăăă, da, spuse Lili, vorbind încetişor şi 
uitându-se prin sală, care deja se golea, căci toată 
lumea se ducea la autobuze. l-aţi văzut faţa lui 
Lauren? 

Ups — Lauren. Ashley ignorase toată săptămâna 
tot ce simţea în privinţa acestei probleme. Fusese 

de acord să meargă pe mâna lui Lili, să nu-i spună 
lui Lauren despre adevăratul plan pentru Congé, 
chiar dacă socotea că Lili avea un comportament 
un pic nebun şi paranoic. Acum însă, Ashley ridică 
privirea spre bănci şi o văzu pe Lauren: stătea jos, 
cu chipul palid şi năucit. Probabil că se întreba de 
ce, după ce venise cu o idee super, cele trei Ashley 
se hotărâseră să pună în aplicare planul mult mai 
puţin original cu plaja Stinson. 

— Pare destul de supărată, zise Ashley. 

— Lasă că-i trece, insistă Lili. Hai — trebuie să 
ne grăbim! A.A. a ieşit deja afară. 

În timp ce se aşeza pe unul dintre scaunele din 
față ale autobuzului, Ashley nu putu să nu se 
gândească la Lauren. Luni dimineaţă, şefele 
comitetelor îi prezentaseră planurile lor pentru 
Congé domnişoarei Charm. Ashley o lăsase pe Lili 
să facă pe şefa, mai ales ca să menţină aparențele 
față de Lauren. Lili spuse că Sadie Graham intrase 
prima în bibliotecă şi ieşise cu un zâmbet larg pe 
chip. În mod evident, era sigură că Societatea 
Secretă S. urma să câştige! Dar cele trei Ashley 
ştiau ele mai bine, cu siguranță. Lili îi spuse 
domnişoarei Charm că grupul ei venise cu aceeaşi 
idee, de a rezerva tot parcul de distracţii Great 
America, dar că descoperiseră — fix în acea 
dimineaţă — că tot parcul era închis pentru reparaţii 
de urgenţă toată săptămâna viitoare, plus încă 
jumătate din cealaltă săptămână. Ce păcat! 
Trebuiau să se mulţumească doar cu o excursie 
distractivă şi sănătoasă la Stinson Beach. Şi, din 
lipsă de alte opţiuni, domnişoara Charm şi ceilalţi 
profesori trebuiră să fie de acord. 

Lauren nu avusese nici cea mai vagă idee că azi 
era Congé, pentru că Lili le convinsese pe celelalte 
Ashley să nu-i spună nimic. Probabil că stătuse 
trează toată noaptea studiind pentru un test la 
Științe — un test despre care celelalte ştiau că nu va 
avea loc. Sărmana Lauren! Dacă Ashley ar fi fost 

nevoită să muncească aiurea atâtea ore, ar fi fost 
supărată ca naiba. 

Iar dacă Ashley ar fi fost cea care şi-ar da seama 
că încă era lăsată pe dinafară şi exclusă din grupul 
ei de presupuse prietene... ei bine, asta nu s-ar 
putea întâmpla niciodată. Şi dacă ar fi aşa? Ar fi 
furioasă. 

Dar nu putea lăsa mila pentru Lauren să-i strice 
ziua. Pe plaja Stinson, ea cu A.A. şi Lili plănuiseră 
să facă paradă în bikini în faţa tuturor băieților din 
clasa a şaptea şi a opta de la Gregory Hall. Bikini 
şi băieţi! Hei! Poate toată lumea considera că o să 
fie plictisitor pe plaja Stinson, dar era clar că ea se 
va distra de minune. De fapt, urma să fie cel mai 
bun Congé dintotdeauna. 

29 
ITSY-BITSY, TEENY'WEENY 
YELLOW POLKA-DOT 
TANKINI 


Lili o minţise pe Ashley de dimineaţă. 

Nu era o minciună gravă, care să însemne 
sfârşitul lumu sau măcar al prieteniei lor. De 
dimineaţă, când Ashley o întrebase pe Lili dacă şi 
ea şi A.A. aveau bikinii pe sub uniformă, Lili îi 
răspunsesc: „Ăăă, da.” Deşi, ceea ce voia să spună 
de fapt era: bineînţeles că 4.4. poartă bikini. 

Pentru că Lili avea alte planuri, începând cu 
plimbarea aceea oribilă împreună cu Max pe 
dealuri, când o acuzase că e prea înţepată şi că e 
greu de mulțumit, Lil se tot gândise. Era ea oare 
prea rigidă? Prea închistată? Mai făcuse ea câteva 
încercări minuscule să iasă din ritm, cumpărându- 
şi haine vintage şi rupând tradiția de a purta 
obligatoriu pantofii şi poşeta alese de Ashley. Dar 
de ce n-ar depune un efort un pic mai mare să iasă 
din rutina ei care o făcea să se simtă în siguranţă? 

Imediat ce grupul de autobuze ecologice 
ajunseră la Stinson Beach, cele trei Ashley o 
rupseră la fugă spre vestiarele publice ca să se 
schimbe. Nu erau singurele care încercau să scape 
de uniforma de la şcoală cât mai repede: multe alte 
fete purtau haine de schimb la ele toată luna ca nu 
cumva să se anunțe Congé şi să le prindă 
nepregătite. 

Însă cele trei Ashley erau singurele care ştiuseră 
că merg la plajă, aşa că erau singurele care aveau 
bikini roşii asortaţi, cu numele ASHLEY brodat la 
spate cu litere albe. 

În mod enervant, lui Ashley i se făcuse milă de 
Lauren şi adusese unul în plus, tot cu monograma, 
anume pentru ea. Lui Lili nu-i venea să creadă cât 
de mult se înmuiase Ashley. De ce se purta atât de 

frumos cu Lauren, aşa, deodată? Cui îi era ea 
loială până la urmă? se întreba Lili. 

Lili stătea pe un prosopel într-o cabină de 
toaletă, trăgând de fusta de la uniformă. Pe sub ea 
avea un costum de baie, dar nu cel ales de Ashley. 
Era ceva ce văzuse într-o revistă şi o pusese pe 
croitoreasa permanent angajată a mamei ei să-l 
copieze. 

Costumul de baie nu era bikini ci mai degrabă 
tankini, un maiou drăguţ cu tot cu bikini, la fel 
cum purtase Brigitte Bardot, după cum scria în 
Vogue. Chiar dacă Bardot fusese un super sex 
simbol al anilor şaizeci, costumul era de fapt mult 
mai decent decât minusculele costume ale lui A.A., 
Ashley şi Lauren. Lui Nancy îi plăcuse croiala şi 
făcuse rost de un material cu imprimeu vintage, 
galben cu negru, de la o cunoştinţă din Taiwan. 

— Toată lumea e gata? ţipă Ashley din separeul 
el. 

Prin „toată lumea”, ştia Lili, Ashley voia să 
spună gaşca ei. Ziua asta era toată numai despre 
ele, bineînţeles. Lili trase adânc aer în piept şi 
deschise uşa, trecând peste geanta ei de şcoală 
unde-şi strânsese deja celelalte lucruri. Pe lângă 
costumul de baie în stil vintage, purta sandale de 
rafie de la Twist Again şi o pălărie largă de paie. 

— Drăguţ! A.A., care făcea piruete în bikini ei 
roşii, rânji când dădu cu ochii de Lili. Arăţi ca o 
tipă dintr-un film cu Bond! Acum nu mai trebuie 
decât să apară Daniel Craig şi să te ducă în mare 
viteză undeva într-un loc fermecător, precum 
Marrakesh sau Istanbul. 

Tot ce-mi trebuie mie e să mă vadă Max, se 
gândi Lili, dorindu-și — nu pentru prima oară — să 
fie şi el elev la Gregory Hall mai degrabă decât la 
Şcoala aia de Maimuţe, cum o numise Ashley. Era 
şi el în vacanţă în perioada asta, dar Lili nu era 
sigură că avea de gând să vină şi el pe plajă azi — 
nu-i spusese nimic despre asta. 

— Transmite alt mesaj, pufni Ashley, studiind-o 
atent din cap până-n picioare. Dar nu e prea rău. 

Lili nu era sigură dacă să se simtă uşurată sau să 
se enerveze. De ce i-ar păsa măcar de ceea ce 
crede Ashley? Dacă nu era Lili, nici măcar nu ar fi 
fost pe plaja Stinson azi — ar fi fost în Grădina de 
Ceai Japoneză jucându-se de-a îmbrăcatul, aşa 
cum dorea Lauren, care era acum PPT cu Ashley. 
Cine era Ashley Spencer mai nou? Nu o comanda 
ea pe Lili, asta era sigur. 

Lauren era şi ea pe acolo, desculţă şi purtând 
bikini aduşi de Ashley. Nu părea deloc fericită, 
chiar dacă bikinii îi veneau bine, aşa zveltă şi 
bronzată perfect cum era. Lui Lili îi venea să-i 
spună să se înveselească — lucrurile puteau sta şi 
mai rău de-atât. Măcar i-au dat şi ei bikini. Alte 
fete trebuiau să se plimbe pe plajă toată ziua în 
uniforma de la şcoală. 

Măcar ea avea un prieten de la Gregory Hall, un 
prieten care nu o acuza că e prea crispată, 
convenţională şi lipsită de umor. 

Ashley deschidea deja uşa vestiarului, de-abia 
aşteptând să iasă pe plajă şi să dea de tabăra celor 
de la Gregory Hall. A.A., Lili, cu Lauren după ele, 
se grăbiră să iasă şi ele la soare... dar care soare? 
Soarele dispăruse. Un vânt rece mătura plaja, şi 
nori de ploaie se strânseseră deasupra lor. Brrrrr! 
Lili trebui să prindă pălăria înainte să i-o zboare 
vântul. 

— Puloverele! urlă Ashley, trăgând afară din 
geanta ei de plajă de la Pucci pulovere asortate, cu 
monogramă, dintr-un roşu palid foarte plăcut. 

Era ca o adevărată Mary Poppins azi, se gândi 
Lili — avea atâtea chestii ascunse în geanta aia. 

Îşi trase fiecare pe ea un pulover şi se uitară una 
la cealaltă. Oare ziua de azi se va dovedi un 
dezastru total? Lili se consola cu gândul că, dacă 
ziua avea să fie complet distrusă, mai rămânea 
speranţa că toată şcoala o să uite de ca până ce 
trece vacanţa de primăvară. 

— Măcar putem juca volei pe plajă, le spuse 
A.A. şi se uită în jurul ei, tremurând. 

Lauren stătea pur şi simplu, trăgând de mânecile 
puloverului şi părând foarte deprimată. 

— Şi putem să facem focuri de tabără, acolo, 
lângă grătare, îi spuse Lili lui Ashley. Uite e câte 
un grătar lângă fiecare masă de picnic. Ai adus şi 
bezele? 

În preajma lor, fetele din clasa întâi şi a doua 
sporovăiau incitate la ideea că se vor aprinde 
focuri de tabără. 

— Bineînţeles! spuse Ashley, care nu părea 
scoasă din ritm nici măcar un milimetru. Nu ne 
mai trebuie decât nişte bețe ascuţite. Poate le 
punem pe cele din Societatea Secretă S. să le 
adune? Sau pe cele din clasele mici? Nu se poate 
ca lumea să se aştepte să facem noi totul pentru 
Congé! 

Lili trebuia să recunoască: Ashley Spencer ştia 
cum să scoată tot ce e mai bun din orice. Iar azi, de 
data asta — numai de data asta — Lili era gata să 
facă orice spunea ea. 

30 
O, CE PÂNZĂ ÎNCÂLCITĂ ȚESEM 


Lauren era în stare de şoc. Poate ca se plimba pe 
plajă împreună cu toate celelalte fete de la Şcoala 
Domnişoarei Gamble, încercând apa cu degetele 
de la picioare, adunând lemn adus de apă pentru 
focuri, sau trăgând mesele de picnic cât mai 
aproape de tabăra de geologie a celor de la 
Gregory Hall. 

Poate că purta ea puloverul roşu aprobat de 
Ashleys peste bikini, pentru că se dovedise a fi o zi 
chiar răcoroasă. Însă, dincolo de zâmbetul ei 
îngheţat şi pielea de găină, fierbea. 

Cele trei Ashley o minţiseră. Se prefăcuseră că 
merg pe ideea ei, dar nu avuseseră nici cea mai 
mică intenţie să facă asta. Știau de două zile care 
era planul aprobat pentru Congé, dar nu-i 
spuseseră nimic. 

Sigur, Ashley Spencer îi dăduse nişte bikini cu 
monogramă, bâiguind ceva despre faptul că nu 
voise s-o lase pe dinafară. Însă A.A. şi Lili pur şi 
simplu îşi ţinuseră nasul pe sus şi nici măcar nu 
încercaseră să-şi ceară scuze. 

Chiar mai rău decât că fusese mințită era... 
faptul că şi ea însăşi era o mincinoasă. Privirea lui 
Sadie o făcea pe Lauren să se simtă foarte prost. 
Sadie se împleticea pe plajă în ghetuţele ei, 
căutând lemne şi oprindu-se din când în când să 
mai tragă de şosetele ei cadrilate. 

Cele din Societatea Secretă S. nu erau deloc 
pregătite ca azi să fie Congé: încă mai aşteptau 
preavizul de patruzeci şi opt de ore de la 
domnişoara Charm. Erau atât de sigure că ele 
câştigaseră. Şi, bineînţeles, probabil că ar fi 
câştigat dacă Lauren nu le-ar fi dat planul de gol în 
faţa lui Ashley. 

Lauren se simţea izolată de toată lumea. Izolată 
de Sadie, pe care o trădase. Izolată de cele trei 

Ashley, care o trădaseră pe ea. Se îndepărtă de 
celelalte fete. Îşi petrecuse toată noaptea trecută 
studiind din greu pentru un test care nu avea să 
mai aibă loc. Se simţea complet aiurea. Crezuse că 
e mai deşteaptă decât toată lumea, dar se înşelase. 

Unii dintre băieţii de la Gregory Hall se 
prefăceau încă a căuta pietre, dar majoritatea 
veniseră în zona de picnic de sub copaci şi erau 
ocupați să ajute la făcutul focului în grătare, sau la 
ascuţirea beţelor pentru bezele. Până şi profesorii 
de la Gregory Hall păreau mai preocupaţi să facă 
focuri şi să sporovăiască cu profesoarele de la 
Şcoala Domnişoarei Gamble decât de propriul lor 
proiect de geologie. 

Lauren se împiedică de o piatră şi se lovi la 
degetul mare. Au! Aşa-i trebuie. Se frecă la ochii 
care o usturau cu dosul unei mâneci. Merita să fie 
nefericită. 

— Hei. 

Ridică privirea, trăgându-şi nasul cu zgomot, ca 
să dea cu ochii de Christian, care-şi scotea jacheta 
din fleece de la Gregory Hall — albastru cu auriu, 
culorile şcolii — şi i-o întindea. 

— Cred că ţi-e frig chiar şi cu puloverul ăla. 
Mai bine îţi pui asta pe umeri. 

— Mulţumesc, îi spuse ea, recunoscătoare. 

Rămaseră unul lângă celălalt, cu ochu la marea 
cenuşie şi umflată din faţa lor. 

— Ce zi de mers la plajă, nu? o întrebă el. 

— E o zi oribilă, spuse ea. Cu totul. 

— Fi bine, nu chiar cu totul, o contrazise el. Se 
întoarse să se uite la ca cu zâmbetul ăla ştrengăresc 
care ei i se părea irezistibil. Eu sunt aici, şi tu eşti 
aici. Corect? 

— Adevărat. Lauren nu se putu abține să nu-i 
zâmbească. Slavă Domnului că eşti aici, spuse ea. 

De ce îşi consumase atâta energie cu nişte fete 
care o înjunghiaseră pe la spate şi care nici măcar 
n-o vor accepta vreodată? Christian era prietenul ei 

cel mai bun. Şi nici măcar nu-şi mai făcuse timp 
pentru el în ultimele luni. 

— Cavalerul tău într-o armură strălucitoare din 
fleece, glumi el. 

Pufniră amândoi în râs. Lauren se uită în jos, 
scufundându-şi degetele picioarelor în nisipul rece. 

— Păcat că e frig, zise ea. Pe sub toate hainele 
astea am nişte bikini chiar foarte drăguți. 

El se aplecă spre ea, lovind-o uşor cu un umăr. 

— Ce să spun, mie mi se pare că arăţi super 
drăguţ cu puloverul ăla. 

— Mersi. 

Ziua nu 1 se mai părea atât de sumbră până la 
urmă. Lui Lauren nu-i venea să creadă că doar cu 
vreo două zile în urmă se certa cu Christian — 
practic se despărțea de el, sau cel puţin îl îndepărta 
de ea — din pricina unei grămezi de fete egoiste 
care nici măcar nu o considerau prietenă. 

Lauren aproape că se întinse după una din 
pietrele pe care Christian le avea în mână ca s-o ia 
şi să-şi tragă una în cap. Pentru o tipă deşteaptă, 
uneori putea să fie chiar proastă. 

31 
CE POATE SĂ NU-ŢI PLACĂ? 


A.A. adună o echipă pentru meciul de volei pe 
plajă şi câțiva dintre băieţii de la Gregory Hall o 
ajutau să înfigă stâlpii care susțineau fileul, dar nu 
era uşor — vântul răsturna totul în cale. Brusc se 
făcu mult mai frig şi vântul se înteţi, iar apoi... era 
cumva un tunet ăla? 

Cerul căpătă o nuanţă furioasă de cărbune şi 
brusc norii se revărsară, începând să toarne cu 
găleata şi măturând plaja cu perdele întunecate de 
ploaie. Congé era distrus! 

Toţi cei de pe plajă şi din zona de picnic se 
împrăştiaseră, fugind să-şi găsească un adăpost. 
A.A. se hotărî să se îndrepte spre o adâncitură în 
stânci, alergând cât putea ea de repede pe nisipul 
ud, fără să scape din mână fileul. 

Nu avusese timp să-l strângă bine, aşa că atârna 
în urma ei ca o coadă de sirenă, încurcându-i-se în 
picioare. Stâncile dinaintea ei aproape că nu se mai 
vedeau din pricina ploii torențiale şi, până să 
ajungă la ele, era udă până la piele. Nu mai avea 
decât un pas sau doi... aaaah! Fileu idiot! I se 
înfăşurase în jurul gleznelor, împiedicând-o! 

— Te-am prins! 

O mână puternică o apucă, ajutând-o să-şi 
recapete echilibrul şi trăgând-o sub un ieşind care 
părea o streaşină făcută în stâncă. 

— Eşti bine? o întrebă Tri. 

— Da, sunt bine — doar că sunt udă. 

A.A. avea părul lipit de obraji şi în gură îi 
intrase o şuviţă cu gust sărat, la fel ca marea. 
Puloverul şi pantalonii de yoga erau uzi şi reci ca 
gheaţa, lipiţi de ea ca o a doua piele. Într-o zi ca 
asta, era mai bine dacă purtau costume de schi, nu 
de plajă. A.A. tremura toată, încercând să-şi 
dezlhipească părul de pe faţă, bucurându-se de 

atingerea călduroasă dar aspră a jachetei care i se 
aşeza pe umeri. 

— ŞI asta e tot umedă, îmi pare rău, se scuză 
Tr. 

— E... e-n regulă, îi spuse ea. 

Acum că vedea mai bine, A.A. se apucă să-şi 
descurce picioarele din fileul de volei. Tri se 
aplecă să o ajute. Mai erau şi alți câţiva copii în 
apropiere, înghesuiți unul în celălalt, aproape de 
valurile mării, aşteptând ca ploaia să se oprească, 
dar A.A. nu le putea vedea pe niciuna dintre 
celelalte Ashley. Nu vedea decât stânci ude, marea 
furioasă şi val după val de ploaie. 

Când Tri termină de descurcat fileul din jurul 
picioarelor ei, se ridică şi-i aruncă lui A.A. o 
privire lungă şi serioasă. Mai era încă supărat pe 
ea? Urma să dispară în ploaie şi să o lase singură 
acolo? 

— Vino mai în spate, îi spuse el, arătând cu 
capul undeva. E un fel de peşteră acolo. Putem să 
intrăm până se opreşte ploaia. 

O luă de mână şi o conduse de-a lungul fâşiei 
înguste de nisip uscat. Mâna lui părea uscată şi 
caldă. Era prima oară când Tri se atingea de ea de 
când se sărutaseră la petrecerea aia cu atâta timp în 
urmă, iar A.A. de-abia mai putea suporta atingerea 
lui. 

Peştera despre care îi spusese Tri nu era chiar o 
peşteră, ci mai degrabă un intrând la vreun metru 
şi ceva înălțime, o scobitură micuță în stâncă 
deasupra căreia se afla o lespede. El sări şi intră 
înăuntru, apoi se întoarse să o ajute şi pe ea să 
urce. 

Nu era loc suficient decât pentru ei doi, aşezaţi 
unul lângă celălalt, cu picioarele atârnate afară. 
Sunetele ploii care cădea se uneau cu sunetele 
valurilor mării care loveau necontenit plaja şi 
pulsau, creându-i lui A.A. impresia că se află 
învăluită într-o pătură foşnitoare de apă. Se 
cutremură iar, înghesuindu-se în Tri. 

Acesta încă o mai ţinea de mână. 

— Mă bucur că... ştii tu, spuse el. 

A.A. nu ştia. Se bucura că plouă? Că s-a udat 
toată? Că idiotul ăla de fileu o împiedicase şi 
fusese cât pe-aci să se înfigă cu capul în nisip? 

— Că eşti azi aici şi că sunt şi eu azi aici. Ştii tu, 
în acelaşi timp. 

— Şi eu mă bucur, şopti A.A., deşi nu putea să 
se uite la el. 

Stătea prea aproape de ea. Arăta prea bine. Încă 
o mai ţinea de mână! 

— Pentru că, ştii, e ceva ce-am tot vrut să-ţi 
spun. 

A.A. îşi tinu respiraţia. Într-un final, Tri avea să- 
1 spună cu ce greşise, de ce era supărat pe ea. 

— Chestia e că, de la petrecerea de ziua lui 
Ashley, am încercat foarte, foarte tare să nu-mi 
placă de tine, spuse el. 

Ce? A.A. se simţea complet distrusă. Tot corpul 
1 se înmulie, iar ochii i se umplură de lacrimi. Lui 
Tri nu-i plăcea de ea. De-aia se tot purtase el 
ciudat şi rece cu ea — nu mai dorea să aibă de-a 
face cu ea şi gata. 

— Şi mi-a reuşit, spuse el pe un ton sumbru. 

— Adică nu-ţi... place de mine? 

A.A. se întoarse să se uite în ochii lui, cu faţa 
arzându-i. Era mai rău decât orice îşi putuse 
închipui ea până atunci. 

Tri clătină din cap. 

— Nici măcar un pic. 

— Oh. 

A.A. simţi lacrimi fierbinți cum îi umplu ochii, 
dar îşi impuse să nu le lase să cadă. 

Însă Tri o luă uşor de mână. 

— Vezi tu... vezi tu... chestia e că... înghiţi, iar 
apoi se uită în ochii ei. Nu-mi place de tine deloc. 
De fapt, te iubesc. 

A.A. clătină din cap. Începuse să audă lucruri? 

— Şi tocmai de-asta... tocmai de-asta n-am mai 
fost în stare să vorbesc cu tine în ultima vreme, îi 

explica Tri. Vreau să spun, e destul de evident că 
tu nu simţi acelaşi lucru pentru mine. Ţi-am spus 
care a fost treaba între mine şi Ashley. Fie nu m-ai 
crezut, fie... fie, bănuiesc eu, nu suporţi ideea de a 
fi împreună cu mine. Am crezut că am putea fi 
doar amici, aşa cum ai spus tu, dar acum nu cred 
că se poate. Eu o să-mi doresc întotdeauna să fie 
ceva mai mult între noi. 

Și oftă. 

De data asta, lacrimile care curgeau pe obrajii ei 
erau lacrimi de fericire. 

— De ce plângi? o întrebă Tri. 

A.A. clătină din cap. Era prea fericită să poată 
vorbi. Într-un final, spuse: 

— Ai dreptate. Nu putem fi amici. Am încercat 
ŞI nu se mai poate. 

Însă zâmbea când îi spunea asta, zâmbea şi-l 
strângea de mână foarte tare. 

— Vrei să spui... Tri părea confuz şi plin de 
speranţă în acelaşi timp. Vrei să spui, ăăă, că nici 
tu nu mă placi pe mine? 

— Eu nu te plac pe tine şi tu nu mă placi pe 
mine! ţipă A.A.. 

Tri rânji la ea, zâmbind cu gura până la urechi. 
Părea incredibil de frumos, chiar dacă avea părul 
ud şi ciufulit. Chiar dacă purta uniforma de la 
Gregory Hall. 

— ŞI eu te iubesc, şopti ea. 

O trase mai aproape de el. Şi din nou, chiar mai 
bine decât prima oară, se sărutară. 


179 


32 
LILI Şi MAX ÎŞI DAU SEAMA: 
TU EŞTI CEL PE CARE-L DORESC 


Ploaia se opri într-un final, dar Lili încă se mai 
învârtea prin parcare, aproape de toate autobuzele 
parcate. Îşi scosese idiotul de pulover pe care i-l 
dăduse Ashley, schimbându-se cu o jachetă vintage 
lucioasă pe care o cumpărase de la Twist Again. 

Peste costumul ei de baie a la Brigitte Bardot îşi 
trăsese o pereche de pantaloni trei sferturi cadrilați 
în stilul anilor şaizeci care păreau chiar haioşi cu 
sandalele ei din rafie chiar dacă acum erau grele şi 
scârțâiau din pricină că se umflaseră cu apă. Nu 
conta: cel mai important lucru era că nu mai părea 
deloc o clonă a lui Ashley. 

Azi nimănui nu-i păsa cu adevărat de asta, ştia 
ea bine — nici măcar lui Ashley, care era mai 
preocupată să salveze Congs-ul de la înec şi dansa 
pe acolo, prin nisip, cu ochii după iahtul lui 
Cooper. Exact în acel moment mărşăluia pe lângă 
toate grătarele şi dădea ordine să fie aprinse iar. 
Nimeni nu-i va duce lipsa lui Lili, cel puţin un 
timp. O să mai aştepte încă zece minute. Poate 
douăzeci. Poate o jumătate de oră. Ce altceva mai 
avea de făcut? 

Îl aştepta pe Max. 

Dacă era să recunoască în sinea ei, chestia asta 
cu schimbarea radicală de imagine nu era numai 
din pricina lui Max. Îi plăcea să-şi exprime 
personalitatea purtând haine pe care nu îi spusese 
Ashley să le cumpere obligatoriu. Lili se simţea 
independentă, imprevizibilă şi mult mai bine în 
pielea ei. 

Cu două zile în urmă, când domnişoara Charm îi 
confirmase data exactă pentru Congé, îi trimisese 
un mesaj lui Max, în care-i scrisese exact când va 

fi pe plaja Stinson. El era în vacanţă, deci nu avea 
NICIO scuză să nu apară. 

Trecură zece minute. Trecură douăzeci de 
minute. Lili se sprijini de unul dintre autobuzele 
eco, încercând să-l cheme pe Max cu puterea 
minții. Poate că nu găsise pe nimeni care să-l 
aducă la plajă. Poate că renunţase la ea şi nu mai 
voia s-o vadă în viaţa lui. Poate... nu era ăla 
Jeepul tatălui lui care intra în parcare? 

Se ridică, trăgând de poalele jachetei ei lucioase, 
sperând că ploaia nu-i hpise părul de cap. Ploaia 
reuşise însă foarte bine să-i curețe tot machiajul, 
ceea ce ar putea fi chiar un lucru bun, se gândi ea. 

În timp ce făcea cu mâna spre maşina care se 
îndrepta spre autobuz, Lili se gândea la ce va crede 
Max despre noua ei imagine. Mai zărise el 
părticele din ea, cum ar fi pe la ora de franceză, 
când trebuie să-i fi observat noua geantă şi noii 
pantofi. Însă nu o văzuse niciodată arătând 
complet schimbată. Nu fusese posibil atunci când 
merseseră la plimbare pe dealuri — nu existau 
Jachete fleece sau ghete vintage de urcat pe munte! 
Ştiau ele ce ştiau, femeile, pe vremuri, decise Lili. 
Știau ele că mersul pe munte era o pierdere amară 
de vreme. 

Uşa din dreapta se deschise şi Max scoase capul 
afară. Lili abia aştepta să-l vadă. Sau să-l vadă 
când o vede... nu contează! 

— Bună! strigă ea. Aici sunt! 

— Bună, spuse el, zâmbindu-i, ca apoi să iasă 
din maşină. 

Se uită la Lili şi-i pică faţa. Ceea ce era nostim, 
pentru că şi Lili rămăsese cu gura căscată. 

Max arăta complet diferit. Se tunsese, astfel 
încât părul îi părea ordonat şi curat, scurt la ceafa. 
Era îmbrăcat într-un tricou polo de la Ralph 
Lauren, un pulover de tenis şi pantaloni călcați la 
dungă. Şi ce avea în picioare, o pereche de Adidas 
Samba? Era exact un băiat de la o şcoală de fiţe! Şi 
făcuse asta pentru ea? 

— Tu ce-ai păţit? îl întrebă ea, încercând să nu 
pufnească în râs. 

Arăta bine, dar părea un pic ciudat. Nu semăna 
deloc cu Max aşa cum îl ştia ca. 

— Ar trebui să te întreb şi eu acelaşi lucru. Se 
uită la ea din cap până-n picioare. Să nu mă 
înţelegi greşit, arăţi bine şi aşa mai departe, dar... 

— Dar ce? 

— E cam ciudat să te văd îmbrăcată atât de 
retro. În mod normal, imaginea ta e foarte 
conformistă. 

— Adică o imagine de crispată foarte greu de 
mulţumit, asta ai vrut să spui, îl tachină Lili. 

Arăta ciudat în tricoul ăla polo. Pur şi simplu nu 
mai era el. 

— Nu! îmi place felul cum te îmbraci tu de 
obicei. Max zâmbi. Ştii tu, ca în Vogue. 

— Chiar aşa? 

Lili începu să râdă. 

— Da. 

— Dar şi aşa îmbrăcată tot eu sunt, îi spuse Lili. 

— Oh, păi tu arăţi bine orice ai pune pe tine, 
spuse el. 

— Însă mie îmi placi mai mult şifonat, îi 
răspunse ea. 

Era adevărat. Dacă ar fi vrut o clonă de la 
Gregory Hall, era o plajă plină de aşa ceva din care 
putea alege. Dar ea nu-şi dorea genul ăla de băiat. 
Ea îl voia pe Max. 

Şi el părea că o vrea pe ea — exact aşa cum era 
ea. Chiar dacă purta haine de firmă sau vintage. 
Hainele nu contau deloc. Ceea ce conta era 
persoana de dincolo de ele în ambele cazuri. 

— Sper ca la Nordstrom să primească retururi, 
spuse Max, ducându-şi mâna la gulerul de un roz 
pal al tricoului. Sau poate aş putea să i le fac cadou 
tatei, de Ziua Tatălui. 

Lili îi zâmbi larg. Se cam săturase să poarte 
pantofi Vans. Nu că ar fi vrut cumva să se întoarcă 
prea repede la pantofii Louboutin indicaţi de 

Ashley. Poate că era cazul să-şi găsească o pereche 
de pantofi numai ai ei... 

33 
OFIȚER ŞI GENTLEMAN 


Ce bine că soarele ieşise iar din nori. Ashley 
avea chestii urgente de făcut şi nu, nu era vorba de 
topit bezele la foc împreună cu nişte linguşitoare 
dintr-a şasea. Într-un final, văzuse iahtul lui 
Cooper apropiindu-se. În timp ce aştepta 
nerăbdătoare să tragă mai aproape de mal, îi 
trimitea mesaje ca nebuna. Într-un final, îl văzu 
apropiindu-se cu o barcă de ea, la vâsle. Era şi 
timpul. 

Pentru că valurile loveau bărcuţa din toate 
părțile, trecu ceva vreme până ce Cooper reuşi să 
se apropie cumva de mal. Ashley se dezbrăcă până 
ce rămase numai în bikini şi pulover şi intră în apă 
cât avu curaj. Nu mai conta că se udase — la bord 
vor fi o sută de prosoape pufoase, şi putea să se 
încălzească în piscina cu apă caldă. 

În timp ce el se apropia, trăgând de vâsle cu 
mişcări ample şi puternice, Ashley îi zări ţinuta. 
Era îmbrăcat tot în alb, cu mici epoleţi negri pe 
umeri. Era un fel de costumaţie? 

— Aici! strigă ea. 

Era enervant faptul că trebuie să vâsleşti cu 
spatele — Cooper era să intre în ea. 

— Ajută-mă să urc în barcă! 

Cooper îi aruncă o privire şi clătină din cap. 

— Vin eu la mal, spuse el, în timp ce barca sălta 
pe valuri. 

Purta o uniformă, îşi dădu ea seama — albă, cu 
nasturi de alamă. lar ăla era un ecuson cu numele 
lui? 

— Trebuie să stăm de vorbă. 

— Dar de ce nu putem merge pe iaht? îl rugă ea. 

Toată ziua aşteptase acest moment în care să le 
facă în sâc celorlalte fete, fluturându-şi mâna spre 
ele de pe iahtul luxos şi lăsându-le doar pe 
celelalte Ashley să urce la bord. Poate aşa Lauren 

va vorbi din nou cu ea dacă urcau toate la bord ca 
să bea ciocolată caldă şi să facă o baie fierbinte. 

— Ajută-mă să trag la mal, îi spuse el, iar 
Ashley — de data asta — făcu ceea ce 1 se cerea. 

Îl ajută pe Cooper să tragă bărcuţa prin apa 
puţin adâncă, până pe nisip. De ce era îmbrăcat 
atât de ciudat? 

Cooper se sprijini de prora bărcuţei, cu 
pantalonii albi suflecaţi până aproape de genunchi. 
Părea foarte nefericit. 

— Nu înţeleg, îi zise Ashley. De ce nu pot să vin 
pe iaht? De ce porți aia? 

EI îşi încrucişă braţele la piept. 

— E o uniformă, Ashley. Ar fi trebuit să-ţi spun 
asta mai demult, ştiu, dar niciodată nu mi s-a părut 
momentul potrivit, şi m-am gândit că ai fugi la un 
milion de kilometri de mine dacă ai afla. 

— Să aflu ce? 

Ashley nu înţelegea. 

— Că iahtul nu este al meu. Nu aparţine familiei 
mele familia mea de-abia îşi permite să aibă o 
maşină. lahtul e al unui regizor de film de la 
Hollywood, care nu prea stă pe-aici. Un tip pe 
nume Marty Law. Unchiul meu lucrează pe iaht şi, 
uneori, şi eu. Azi regizorul e în oraş, aşa că 
muncesc. De-aia port uniformă. 

Ashley rămăsese fără cuvinte. Chiar fără 
cuvinte. Cooper era sărac? 

— Chiar am vrut să-ţi spun, zise el, trecându-şi 
o mână prin părul său negru. Am încercat să-ţi 
spun... dar ştiu cât de importanţi sunt banu şi 
lucrurile frumoase pentru tine. Ştiam că pur şi 
simplu ai să mă dispreţuieşti dacă... 

— Nu! îl întrerupse Ashley. 

Nu-l dispreţuia pe Cooper. Bineînţeles că nu — 
era mult prea drăguţ. Şi ce dacă era sărac? Era ea 
bogată pentru amândoi. 

— Dar cum rămâne cu tipul ăla care ne urmărea 
peste tot — am crezut că e bodyguardul tău? 

Cooper clătină din cap. 


185 


— În seara aia când am venit la tine, avea 
maşina parcată în faţa casei. Nu l-ai văzut când ne- 
am dus la maşină? Probabil că ai dreptate — e 
bodyguard. Părinţii tăi l-au angajat ca să se țină 
după noi. Probabil ca voiau să se asigure că eşti 
bine. Ştii tu, dacă tot îți petreci timpul cu un 
amărât din altă pătură socială. 

— Nu spune aşa ceva! strigă ea. Părinții mei 
chiar te plac. 

— Serios? 

Cooper păru un pic încântat. 

— Da. 

Ashley încuviinţă din cap. Probabil că ştiau că 
el nu e niciun moştenitor de armator grec, dar era 
clar că nu-i deranja asta. Nu era sigură dacă să se 
simtă flatată sau enervată că părinți ei îi 
angajaseră un bodyguard pe furiş. Pe de altă parte, 
o cam tratau ca pe o fetiță care are nevoie de 
îngrijiri ŞI atenţie constantă. Nu aveau încredere în 
ea? Când aveau de gând să o lase să crească? 

— Par destul de în regulă, îi spuse Cooper, iar 
Ashley ştia că avea dreptate. 

Părinţii ei o protejau prea tare, dar o făceau 
numai pentru că o iubeau foarte mult. 

— Da, zise ea. Ei te plac, şi eu la fel. Ce fel de 
fată crezi că sunt? Vreau să spun, serios acum. 
Crezi că-mi pasă prea tare dacă ai iaht sau nu? 

Îşi suflă bretonul de pe frunte şi îşi dădu ochii 
peste cap. 

— Vorbeşti serios? 

Cooper ridică privirea la ea. Arăta atât de bine în 
uniformă! 

— Doamne, ce prostuţ eşti, îi zise ea. Vrei să vii 
să mâncăm bezele topite la foc? 

— Aş face bine să mă întorc. 

O prinse de mână, trăgând-o aproape de el, şi o 
sărută uşor pe obraz. Îi venea să leşine! 

— Acum că iese soarele, toată lumea o să vrea 
ceva de băut pe punte! Te sun diseară, bine? 

Ashley rămase pe plajă, uitându-se la el cum 
vâslea înapoi spre iaht. Era chiar fericită că nu era 
Cooper vreun moştenitor de mari averi. Chiar nu 
voia să se mute în Grecia şi să-şi piardă o grămadă 
de vreme în baluri de caritate. Mai degrabă ar 
prefera să meargă la shopping la Londra sau la 
plajă în Cabo. Dacă el era sărac, atunci o să 
meargă oriunde o să dorească ea. Calul de dar nu 
se caută la dinţi. 

— Ashley! 

Se întoarse repede. Nu era decât A.A., care 
părea furioasă ca o furtună. Chiar aşa, dacă A.A. 
voia să joace volei pe plajă, atunci trebuia să 
organizeze echipele şi să-şi întindă singură fileul. 
Ashley nu putea face totul numai cu mâna ei. 

— Trebuie să stăm de vorbă, lătră A.A., iar 
Ashley oftă. 

Mai întâi Cooper, acum A.A.. Azi, se pare, toată 
lumea voia să stea de vorbă cu Ashley. 

Era atât de obositor să fii populară. Ce bine că 
venea weekendul — în stilul ăsta, Ashley va trebui 
să stea la pat ca să-şi revină după Congé. 

34 
SĂ TRAGEM O LINIE ÎN NISIP 


— Deci, spuse A.A., uitându-se drept în ochii 
lui Ashley. Vreau să te întreb ceva. 

A.A. ajunsese la limită în privinţa lui Ashley. 
Era în al nouălea cer că ea şi Tri fuseseră într-un 
final cinstiți unul faţă de celălalt în privinţa 
sentimentelor pe care le aveau, dar, în acelaşi timp, 
îşi dădea seama că ar fi putut să fie fericiți cu 
multe luni mai înainte dacă o anume regină a 
albinelor blondă şi cu un orgoliu de mărimea unui 
iaht tras la mal nu şi-ar fi băgat coada între ei. 

— Bineînţeles, încuviinţă Ashley, dar A.A. n-o 
slăbi din ochi. 

Ashley era lunecoasă ca un şarpe când venea 
vorba să spună adevărul. Uneori, A.A. se întreba 
dacă măcar ştie care e diferenţa dintre minciună şi 
adevăr. 

— Când te-ai despărțit de Tri, asta s-a întâmplat 
înainte de petrecerea pentru Regina 
preadolescenţilor, nu-i aşa? El ţi-a spus că vrea să 
iasă cu mine, iar tu l-ai rugat să se mai prefacă în 
continuare că e prietenul tău până ce se termină 
petrecerea. Ăsta e adevărul, nu? 

— Fi bine... practic vorbind, cred că da. 

Ashley părea vinovată, schimbându-și greutatea 
de pe un picior pe celălalt. 

— Practic vorbind? A.A. se simţea distrusă. Din 
mi-ai spus că fu l-ai părăsit pe el. Apoi că te-a 
rugat în genunchi să rămâi cu el! Când, de fapt, era 
tocmai invers. Aşa e? 

— Presupun că da, recunoscu Ashley. Dar totul 
e în regulă acum, nu? Tocmai te-am văzut cu Tri, 
lpiţi unul de altul, acum o secundă. Iar eu îl am pe 
Cooper. Nu putem să uităm ce-a fost şi să mergem 
mai departe? 

Însă A.A. era atât de furioasă, că nu putea să 
meargă nicăieri. 

— Tu, se răsti ea, se presupune că eşti cea mai 
bună prietenă a mea. Însă, de fapt, nu ţi-a păsat 
decât de tine însăţi. Nu ţi-a păsat că sunt nefericită, 
sau că am considerat că Tri e un laş jalnic. 

Ashley oftă, înfigându-şi mai bine călcâiele în 
nisip. 

— De ce faci ditamai scena pentru asta tocmai 
acum? Toate astea au fost şi s-au dus. 

— Dar eu am fost nefericită săptămâni la 
rândul! protestă A.A.. 

Ashley nici măcar nu înțelegea. Nu înţelegea 
nimic ce nu avea legătură directă cu Ashley 
Spencer. Niciodată n-o să se schimbe — A.A. 
trebuia să accepte asta. Să accepte, sau să pună 
capăt prieteniei lor. 

— Deci totul e despre tine, se plânse Ashley. Ca 
de obicei. 

Venind din partea lui Ashley, remarca asta era 
de-a dreptul revoltătoare. A.A. se simţi cuprinsă de 
o furie bine îndreptăţită. 

— În acest moment mă gândesc numai la mine, 
îi spuse ea lui Ashley, ridicând tonul, ajungând să 
tipe chiar. Şi ştii la ce mă gândesc? Mă gândesc că 
nu mai vreau să fiu prietenă cu tine. Că totul s-a 
terminat. Toată chestia asta cu gaşca Ashleys! Eu 
am ieşit din ea! 

— Ce? Ashley se uita la ea de parcă ar fi 
înnebunit. Nu poţi pur şi simplu să nu mai fu una 
dintre Ashleys. Nu se poate. 

— Uită-te la mine şi-o să vezi că se poate, o 
avertiză A. A.. 

Lili se grăbea să ajungă lângă ele, până şi 
Lauren, care stătuse posomorâtă toată ziua, venea. 
Amândouă purtau puloverele roşii pe care le 
cumpărase Ashley. Lili îşi scosese jacheta lucioasă. 
Ce spunea Societatea Secretă S. despre ele? Cele 
trei Ashley erau mereu îmbrăcate la fel — se 
asortau. Ei bine, A.A. se săturase ca toată lumea să 
o creadă la fel ca Ashley. Ea niciodată n-ar putea fi 
atât de egoistă. Niciodată! 

— Ce se-ntâmplă? se încruntă Lauren la ele. 

— V-am auzit ţipând de departe, le spuse Lili. 
Care-i treaba? 

— Am să vă zic eu care-i treaba, spuse A.A. 
înainte ca Ashley să apuce să deschidă gura. 
Ashley m-a mințit. Mi-a spus că Tri e disperat să 
fie cu ea şi că o preferă pe ea, când adevărul era cu 
totul altul. El a vrut să o părăsească pentru mine şi 
ea nu a putut pur şi simplu să suporte asta. A durat 
până acum să poată să recunoască asta în faţa mea! 
Dar e prea târziu. Prietenia noastră s-a terminat. ŞI, 
din punctul meu de vedere, Ashleys nu mai există. 

— OMG! 

Lili icni. Lauren clătină din cap, cu ochii în 
pământ. 

— Deci, întrebarea mea pentru voi două este cu 
cine alegeți să rămâneți? Cu mine, sau cu Ashley? 
Pentru că, de acum înainte, nu puteţi fi prietene cu 
amândouă, zise A.A.. 

— Poftim? 

Ashley părea şocată. 

Lili se uita când la una, când la cealaltă, de 
parcă nu i-ar fi venit să creadă ce aude. Lauren 
continua sa se uite în pământ. 

Însă A.A. îşi păstră poziţia. Trebuiau să aleagă. 
Dacă alegeau să-i ţină partea lui Ashley, asta era. 
O să supravieţuiască ea. O să fie greu la şcoală, dar 
măcar îşi păstra demnitatea — şi pe Tri. 

Însă, orice ar alege, gaşca Ashleys nu mai 
exista. De-asta era sigură, absolut sigură. 

— Lauren? o întrebă ea. Ce alegi? 

— Fi bine, spuse Lauren încet, tot cu ochii în 
Jos, Ashley este singura dintre voi care şi-a cerut 
măcar scuze că nu mi-aţi împărtăşit planul pentru 
Congé. De ce nu mi-aţi spus că ați schimbat 
planul? 

— Pentru că n-avem încredere în tine! ţipă Lili, 
roşie la faţă. Nu eşti încă una dintre noi în 
adevăratul sens al cuvântului, oricât de mult te-ai 
da pe lângă Ashley. 

Ochii lui Lauren se umplură de lacrimi. 

— Eu aveam încredere în tine, spuse Ashley, 
sfidător. Eu le-am spus că eşti de partea noastră. A 
fost ideea lui Lili să te păcălim. Nici măcar să nu 
încerci să negi asta, Lil! 

— Nu încerc să neg nimic. Lili o luă de braţ pe 
A.A.. Eu ştiu cine-mi este prietenă cu adevărat. Şi 
m-am săturat să cumpăr pantofi şi genţi numai 
pentru că aşa spui tu că trebuie! 

— Lauren? zise A.A. din nou. Eu sau Ashley. 

Lauren îşi şterse lacrimile cu dosul palmelor. 

— Îmi pare tare rău că nu ţi-am spus despre 
Congé, spuse Ashley repede. A.A. şi Lili m-au 
convins să nu-ţi spun. Întreab-o pe A.A., dacă nu 
mă crezi. 

A.A. îşi dădu ochii peste cap. 

— Eu nu te-am pus să faci nimic, spuse ea. Cu 
TOATELE am căzut de acord ce să facem în 
privinţa lui Lauren. lar Lili şi eu tocmai ţi-am 
explicat cum stau lucrurile... 

— Deci tu şi Lili aţi fost de vină? o întrerupse 
Lauren. Părea şocată, de parcă îi dăduse cineva o 
palmă peste față. N-a fost ideea lui Ashley? 

— Ei bine — cred că nu, trebui A.A. să 
recunoască. 

Un lucru nu-i plăcea să facă, iar acela era să 
mintă. 

— Atunci o aleg pe Ashley, spuse Lauren şi se 
duse să stea lângă aceasta. 

Cele patru fete două de o parte şi două de 
cealaltă se uitară unele la altele de parcă le 
despărțea o mare prăpastie. Fiecare îşi alesese 
tabăra. Se trăsese o linie în nisip. Erau două la 
două. Erau împreună, dar se despărțiseră. 

Şi asta a fost tot, se gândi A.A. sfârşitul găştii 
Ashleys. 

EPILOGURI 


Dragă jurnalule, 

Niciodată nu am crezut că am să scriu asta, dar 
... Sunt cu PPT cu Ashley Spencer . Nu e ciudat ? 
De fapt, nu e atât de rea pe cât ai crede . Sigur, îi 
place să facă pe şefa şi e plină de dramatism, şi 
tot îmi spune ce să cumpăr şi cum Să-mi port 
hainele, şi nu mai tace odată când e vorba de viaţa 
ei amoroasă. Însă zilele trecute m-a făcut să râd 
cu lacrimi când şi-a scos laptele pe nas . 

Cu toate astea, sunt foarte stresată. Când 
intrăm împreună în şcoală, toată lumea se opreşte 
şi se uită la noi. Societatea Secretă S. a devenit o 
ştire veche. Când au pierdut pariul pentru Congé, 
pot să spun că li s-au dezumflat până şi sutienele 
push-up . Mai nou, la Școala Domnişoarei Gamble 
nu mai vorbeşte nimeni decât de despărțirea găştii 
Ashleys. Nimănui nu-i vine să creadă! Cât despre 
mine, mie nu-mi vine să cred că încă mai sunt 
prietenă cu Ashley. 

Christian spune că sunt nebună şi poate că are 
dreptate. Cine ar fi crezut că gaşca o să cadă, dar 
că Ashley şi cu mine o să rămânem în picioare ? 
În picioare una lângă cealaltă? 

Lili şi A.A. nu vorbesc deloc cu mine, ceea ce e 
Ciudat, pentru că mereu au fost mult mai 
prietenoase cu mine decât Ashley. Parcă am ajuns 
într-un univers paralel. 

Cine ştie — poate că visez? Când o să mă întorc 
la şcoală după vacanţa de primăvară, poate că o 
să mă trezesc şi o să văd că sunt iar o fată 
obişnuită, ciufulită, săracă şi fără prietene . 

Sper să nu fie aşa! Poţi să te aştepţi la şi mai 
multă nebunie în continuare. 

Lauren Page 

MEMO: DOCUMENI: JURNAL: ALIOTO, 
ASHLEY 


SUNT ÎN AL OLEA CER. TRI E UN SCUMP. 
VIAȚA DUPĂ ASHLEY E LIPSITĂ DE STRES. 
DOAR 1 NOR NEGRU. MAMA SPUNE CĂ SE 
MĂRITĂ CU MARTY. OARE ASTA 
ÎNSEAMNĂ CĂ MĂ MUT ÎN LA-LA LAND? 
CUM SĂ-I SPUN ASTA LUI TRI? 

Alo? ALO? Aici Ashley, transmițând din prima 
linie a frontului. Sunt atacată din toate direcțiile, ca 
de obicei. Dar sunt sigură că am să ies câştigătoare 
din asta. Doar sunt Ashley Spencer, nu? 

A.A. şi Lili trebuie să cedeze, mai devreme sau 
mai târziu. Or să se întoarcă în genunchi. Fără 
mine, nu sunt Ashleys. Sunt doar două fete cu o 
grămadă de haine pe care habar n-au să le 
accesorizeze. 

Între timp, cât le aştept să se întoarcă la mine să 
mă implore să le iert, cred că am să stau cu 
Lauren. Pare în regulă. E practic o Ashley, şi 
măcar nu a schimbat echipa fugind în rândurile 
Societății Secrete S. Când toţi șobolani au 
abandonat corabia. Merg în vacanţă cu familia ei 
într-o excursie la St. Barts. Tatăl ei tocmai a 
cumpărat un iaht super tare. 

Dacă tot veni vorba de bărci, nu pot să uit cât de 
tare arăta Cooper în uniformă. l-am zis că mi-ar 
plăcea să fiu directorul lui de croazieră. M-aş 
pricepe de minune să spun tuturor de pe un vas de 
croazieră ce trebuie să facă. În definitiv, am văzut 
Titanic de vreo zece ori. 

Două mere, două pere, pe curând, la revedere! 

Ashley 

Tocmai a trecut o săptămână foarte supărătoare. 
Max este acum un fost elev la şcoala pregătitoare, 
iar eu sunt o fostă membră a găştii Ashleys. Greu 
de înţeles. Mă simt ca şi cum aş fi fost o Ashley 
toată viaţa mea de până acum — la modul concret. 

M-am întrebat adesea cum ar fi să nu fiu 
prietenă cu Ashley. lar acum am aflat. 

Viaţa e un pic plictisitoare, trebuie să recunosc. 
A.A. e super, dar e mereu preocupată de relaţia ei 
cu Tri, în plus, e obsedată de faptul că mama ei se 
mărită iar. N-am voie să vorbesc cu Lauren. Iar 
Ashley este strict interzisă. 

Ciudat, dar îmi cam este dor de ea. Cine ar fi 
crezut?? 

A ta, confuză, 

Lili 


„ Baschetbalist chinez (n. 1980) care joacă la Houston 


Rockets, cel mai înalt jucător din NBA - 2,29 m (n. red.). 


[2] 
Decoraţie mexicană, viu colorată, făcută dintr-un recipient de 


lut sau o formă de carton acoperită cu papier-mâché, umplută cu 
jucării şi bomboane şi agățată de sus pentru a fi lovită cu bețele de 


copii legați la ochi (în 1b. sp. în orig.) (n. red.). 

